Frank Arnau 


PIELEA ÎNGERULUI NEGRU 


„Cine a biruit prin forţă, şi-a învins duşmanul numai pe jumă- 
tate”. 


John Milton 


ŞI ACUM, DRAGII MEI, vă rog să semnaţi Procesul verbal Nr. 2. 

Rostind aceste cuvinte, celebrul detectiv particular William 
Warren, întinse marelui industriaş Allan Gray, faimosul său 
stylou de aur, pe care i-l dăruise Preşedintele republicii 
franceze, cu prilejul descoperirii manuscriselor însîngerate, ale 
memoriilor dictate în taină, de fostul Preşedinte Felix Faure, 
perversei Margareta Steinheil. 

— Parcă mai iscălirăm unul, acum două săptămîni, se miră 
Tom Wesley, rizind. O să ne faci şi pe noi poliţişti. 

— Tocmai de aceea este numărul doi, fiindcă celălalt a fost 
primul. 

Allan Gray semnă şi trecu tocul cumnatului său Tom. 

— Acum totul e în ordine, exclamă vesel detectivul. 


A. Gray, industriaş. T. Wesley, inginer. W, Warren, detectiv. 
PROCES-VERBAL Nr. 2 
Prolegomena „Comorii Roşii” 

— E de prisos să vă mai citesc cuprinsul: îl cunoaşteţi 
amindoi. 

— De cunoscut, îl cam cunoaştem, răspunse Tom, dar nu-l 
prea înţelegem. 

-Ba eu, să-ţi spun drept, nici nu l-am citit, adaugă Allan Gray. 
Dar mie orice mi-ar pune sub ochi scumpul nostru Will, iscălesc 
cu ei închişi. 

— ţi mulţumesc, Allan. Acum fiţi buni şi semnaţi şi 
fotografiile giuvaericalelor. lată-le... Ca să vă convingeţi pe 
deplin, mai uitaţi-vă odată la ele, că pe urmă vine băiatul şi le 
ia. 

Waren întinse, pe istorica sofa verde, din cabinetul său de 
lucru, cîteva bijuterii de o valoare considerabilă, pietre scumpe 
de mărimi neobişnuite, coliere lucrate în depărtări albastre, 
brățări din vremuri imemoriale, adevărate minuni. 

— Imi iau ochii, Allan! N-am mai văzut atita strălucire, zise 
Tom cu o admiraţie nesfirşită. 

— Comparaţi fotografiile cu nestematele, pentru că va trebui 
să iscăliţi. 

— Nu compar nimic, semnez pur şi simplu, răspunse Allan, 
aşternîndu-şi caligrafic numele pe cele trei fotografii, care 
înfăţişau giuvaiericâlele: 

In prima, bijuteriile erau aşezate într-o casetă. 

In a doua, ele erau înşirate pe canapeaua verde, întocmai aşa 
cum se puteau vedea şi acum. 

In a treia erau prinse de gitul, la pieptul, la mijlocul, la mîinile 
şi la picioarele unei fete de o rară fumuseţe. 

— Aş da citeva mii de lire sterline numai pentru colierul de 
perle, ce-i atîrnă pe piept, încolăcit de trei ori, — zise unul din ei. 

— l-ar sta bine lui Sissy, cum este ea, înaltă şi frumoasă, 
remarcă Tom. 

— Sînt de aceeaşi părere, ii răspunse detectivul, serios, dar 
această comoară nu este de vinzare. O! E o întreagă poveste! 
Poate o veţi afla odată. Dacă proprietara ei ar putea să 
înstrăineze numai una din pietrele ce sclipesc pe canapea, ea ar 
scăpa de nenorocirea ce o aşteaptă. 


— Atit de bogată şi se simte ameninţată de cineva? Este de 
necrezut, — zise Allan. 

— Da, îi răspunse detectivul. Se găseşte în mare pericol, din 
care nu ştiu cum va scăpa. 

— Nu este greu de înţeles — se amestecă şi Tom. Cineva 
vrea să-i fure bijuteriile. Asta nu este, de mirare. Asemenea 
bogaţii au stîrnit totdeauna invidie şi lăcomie. Eu cunosc o 
doamnă foarte onorabilă care, dacă ar avea prilej, s-ar face 
hoaţă, numai şi numai să-şi poată însuşi asemenea minunăţii! 
Un lucru însă nu înţeleg. Dacă este prevenită, dacă ştie toate 
astea... 

— Ea nu ştie, răspunse detectivul şi dacă le-ar afla, poate că 
nu le-ar crede. 

— De ce nu le puneţi în siguranţă voi, care ştiţi cum stă 
chestiunea şi care, după cum văd, le aveţi în mînă? De ce nu le 
depuneţi la o bancă? 

— Fiindcă lucrurile stau cu totul altfel. E o taină ce nu-mi 
aparţine. 

— Oricum ar fi... Ce te opreşte să iei măsuri ? 

— In casa în care, după bănuielile mele, se va desfăşura 
drama, eu nu pot pătrunde. 

— Se va desfăşura? Vasăzică dumneata prevezi şi viitorul? 
Bravo, Will! strigă Tom pe jumătate ironic, pe jumătate cu 
teamă. 

Detectivul avea aerul că nu dă prea multă luare aminte 
acestei glume: 

— Pornind de la elemente cunoscute. .. 

Dar Tom nu-l slăbea: 

— Mă rog, mă rog.. . Spune ce se va întîmplă. 

— Va fi arestat cineva, sub învinuirea de a fi ucis, ca să fure 
această comoară. 

— A... da... Pricep! Şi tu vei fi acela care va pune mina pe 
dînsul. 

— Nu.. . Eu îl voi scăpa, pentru că nu va avea nici o vină. 

— Şi victima? 

— Deocamdată trăieşte. 

— Şi n-ar putea-o scăpa nimeni? 

— Numai Dumnezeu! 

— Şi nu este cu putinţă ca lucrurile să ia o altă întorsătură ? 

— Depinde de rolul imponderabilelor. 


In clipa aceea intră Bob, servitorul negru al detectivului : 

— Venit copil ala cu sticle. 

— Adu-l încoace. 

Un băiat slăbuţ, care nu părea să aibă 20 ani, înaintă sfios, 
salutînd în toate părţile. 

Celebrul detectiv îl întîmpină cu mîinile întinse: 


— Gata totul,Larry. . . Poţi să-ţi iei bijuteriile. Să bagi de 
seamă.. . Bob te însoţeşte pînă în apropierea palatului. Veţi lua o 
maşină. 


Apoi, întorcîndu-se către cei doi prieteni ai săi: 

— Băiatul ăsta are o agerime de spirit cum n-am mai întîlnit. 
Dacă n-ar avea altele în vedere, l-aş lua cu mine. Ce mai 
detectiv ar ieşi! Mi-ar fi drag să lucrez cu el. Abia atunci biroul 
meu de poliţie particulară ar fi complet... Bob e forţa brutală... El 
ar fi cea spirituală... 

Tom îl întrebă în glumă: 

— Dar tu, ce mai eşti? 

— Eu aş fi trăsura de unire între ei amîndoi şi aş cîştiga toate 
bătăliile. 

— Siînteţi! prea bun, Sir Warren, abia îndrăzni să mormăie 
tînărul. 

— N-am spus decit ce cred despre d-ta! Ba chiar mai puţin. 
Inainte de a pleca însă, trebuie să recapitulam faptele, ca să nu 
ne pomenim cu surprize. Stringe giuvaericalele. Aşa. Foarte 
bine. Pune-le în casetă. După ce te întorci, le pui la loc, fără să 
fii observat de nimeni. Acesta e poate punctul cel mai 
important.Ti-am spus de săptămîna trecută că, odată cele două 
procese verbale încheiate şi fotografiile bijuteriilor gata, eu nu 
mai pot să fac absolut nimic. 

— Mă părăsiţi, Sir Warren, se văită tînărul. 

— Dacă aşa ne-am înţeles! Orice aş face, de acum încolo, 
pînă cînd va sosi clipa cea mare, ar însemna să provoc 
închiderea mea în balamuc. Dacă aş avea curajul să exprim 
bănuielile mele, ar ieşi un scandal nemaipomenit. Crezi că este 
cu putinţă, în societatea noastră, să învinuieşti pe cineva că va 
săvirşi un asasinat? Ai fi legat, chiar dacă ar fi vorba de un om 
de rind. Dar cînd la mijloc este cine ştii, acuzaţia n-ar părea 
numai nebunească, ci ar fi socotită ca o adevărată crimă. 

— Eu, zise Allan, dacă aş fi convins că Lord 
Majorul Londrei va săvirşi miine o faptă rea,nu m-aş sfii s-o strig 


în gura mare. Totul este să împiedici de a se produce 
infracţiunea. Ce-mi pasă mie cine este la mijloc? Ce-mi pasă ce 
va zice lumea? 

— Da. Dar eu nu sînt mare industriaş şi n-am 
milioanele tale.Eu aş putea să trec, dacă nu drept un 
şantaj- ist ordinar, cel puţin drept un reclamagiu, care vrea să-şi 
facă faimă cu orice preţ. 

— Şi cînd mă gîndesc că domnişoara — interveni sfios tînărul 
— rămîne acolo, în condițiuni atît de detestabile! 

— Ştiu, ai dreptate, fata se găseşte în cel mai mare pericol, 
dar mi-e peste putinţă să intervin. Dacă ar auzi cineva ce-am 
vorbit noi amindoi, ar zice, cu siguranţă, că ne-am înţeles 
perfect... şi ştii de ce? Pentru că ne-ar crede pe amindoi ţicniţi. 

— Poate oricine să zică ce o vrea, numai s-o scap! 

— Am făcut, deocamdată, tot ceea ce puteam face, — îi 
răspunse detectivul, puţin mai rece. —ln definitiv presimţirile 
noastre sînt foarte negre. S-ar putea însă ca lucrurile să iasă cu 
totul altfel. Se poate ca diavolul să fie ceva mai bălan. 

— Eu cred că-i şi mai negru, afirmă încruntat tînărul. 

— In orice caz, eu trebuie să stau de o parte, adaugă Warren. 

— Pină cînd? 

— Pină cînd femeia va fi asasinată. 


TOT CU OFICIOSUL ĂLA de Lawrence în mină? 

— Doar n-o să citesc descrierile de călătorie ale lui Burton? 

— Ciudate gusturi ai! Am încercat şi eu, cum ştii, şă. savurez, 
ca tine, una din cărţile lui. 

— Ei, şi? Nu ţi-a plăcut? Te vedeam mereu cu ea in mină. 

— A trebuit să parcurg sute de pagini, ca să aflu că părţile 
cele mai ispititoare ale corpului coanei Constanţa, soţia 


scriitorului Clifford, nu sînt nici ochii, nici sinii, ci. . . părţile de 
dindărăt. .. 
— Dumneata eşti întruparea moralităţii!... Ştiu! Aşa sînteţi 


toţi, în teorie. Dar, în practică, eşti de aceeaşi părere cu 


fizicul. ... Ai aceleaşi preferinţe. Dovadă că, de cîte ori trece 
Doris, îţi fug ochii, al naibii ce eşti. . . tocmai prin acele părţi, ce 
saltă ritmic sub rochie. 

— Ţi se pare.. . Doris n-are nici piept, nici fese. 

— Cred. .. Nu le-o fi avînd, ca ale coanei Constanţa — să se 
poată aşeza o întreagă lume pe ele — dar au început şi ale ei să 
se reliefeze. Parcă te aud, miine poimiine, spunînd şi tu, că te-ai 
mulţumi să nu trăieşti, în această lume, decit zece minute, 
numai să i le poţi mîngiia! Aşteaptă că se vor dezvolta şi ele... 

— Gelozie! 

— Eu nu sînt geloasă. 

— Dar nici eu n-am uitat ce-a suferit, de la tine, guvernanta 
care a plecat. 

— Pentru că era obraznică, nu pentru că sînt eu geloasă. 

— Atunci de ce te tot agăţi de Doris? 

— Eu? Absolut de loc. Mai bine te-ai întreba de ce te agăţi tu 
de ea. 

- Imi este absolut indiferentă, 

— De altfel toate prietenele mele au început să mă 
privească ironic... O fată atit de frumoasă, care 
nu ne este nici un fel de rudă şi stă totuşi în casa 
noastră!. .. Lady Winter mi-a spus pe şleau că sînt proastă. 

— Dar Doris nu este o fată frumoasă, este doar profesoara 
fetiţei noastre Maisie... şi atita tot... 

— Ştiu, dar fata noastră poate foarte bine să se ducă la 
şcoală iar Doris să-şi caute norocul în altă parte. 

— Motivele pentru care ne ţineam fata acasă, au rămas în 
picioare. Nu s-a produs nici o modificare de cînd am luat 
hotărîrea. Fata este tot atit de slabă, de palidă, de delicată, şi de 
neobişnuită cu lumea. Ai fi în stare să laşi fata să colinde 
drumurile... s-o expui la cine ştie ce primejdii. Şi asta numai din 
gelozie. 

— Ba nu. Dacă vrei, fata poate să rămînă tot acasă. Dar cine 
ne obligă să ţinem, în locuinţa noastră, o fiinţă cu ochi de drac 
ca ai lui Doris? 

— Bine, să căutăm alta. 

— Să căutăm, deşi eu sînt absolut sigură că n-o să găsim alta 
la fel niciodată, zise femeia, îmbufnată. Aşa este omul cînd 
îmbătrîneşte: începe să se uite la minore. 

— Păcătuieşti, vorbind astfel. Doris este cinstea personificată. 


— Nu rezistau ele cetăţile, înainte, cînd războinicii le izbeau 
cu berbecul! Dar azi, cînd sînt mijloace de luptă perfecţionate! 
Va cădea şi ea — ca toate celelalte! 

— Văd că o păzeşti destul. De cîte ori schimb un cuvînt cu ea, 
eşti în spatele nostru. Dacă ne plimbăm, împreună cu fetiţa, te 
iveşti şi tu pe neaşteptate. 

— Pentru că te cunosc. 

— Lasă, că scenele astea mi le faci de acum ani! 

— Pentru că, şi atunci, te uitai după altele. Ce, nu mai ţii 
minte scena cu Lady Thomson? 

— Şi atunci ai făcut scandal tot degeaba. Cite nu se întîmplă 
la o petrecere? 

— Aşa e!... La petreceri, bărbaţii însuraţi strîng în braţe 
femeile altora şi-şi plimbă mîinile pe ciorapii lor, în sus. 

— N-ai văzut bine. 

— Să ştii. .. Să nu zici că nuţi-am spus! în clipa in care îmi voi 
forma convingerea că ai cucerit-o şi peasta, că ai făcut din Doris 
amanta ta,actul de dreptate pe care trebuia să-l săvirşesc de 
mult, nu va mai întîrzia. 

— Mă ameninţi? 

— Nu te ameninţ, dar, la timp, te voi executa. 

— Nu te cred atit de fioroasă. 

— Ţi-ai bătut joc de mine o viaţă întreagă, dar acum nu mai 
pot să rabd. Dacă vrei să scapi de ceea ce te aşteaptă, să dăm 
afară din casă pe Doris. .. Să luăm altă profesoară, ceva mai 
puţin seducătoare. Sau, mai bine, să rămînă numai Martin, care 
o învaţă matematicile şi educaţia fizică. 

— In schimb însă la tine pot veni toţi acei caraghioşi dandy, 
cu monoclu şi cărare la ceafă? 

— Te supără inofensivii mei prieteni? 

— Dacă ar fi inofensivi nu i-ai aduce pe aici. 

— Te înşeli. Sînt absolut inofensivi. 

-In cazul ăsta, cred că urmezi legile curentului electric. 
Primeşti numai flăcăi capabili de înaltă frecvenţă. De aceea spui 
că sînt inofensivi. La mare frecvenţă, curentul îţi poate străbate 
trupul, fără să-ţi facă nici un rău... Din contră... de cum le scade 
frecvenţa... îi dai frumuşel pe uşă afară, ca să nu te ucidă — 
întocmai ca şi curentul electric cu frecvenţa coborită. 

— Aşa sînt oamenii de ştiinţă: maniaci. La bătrineţe încep să 
aplice botanica la zarzavat, chimia la bucătărie şi electricitatea 


la pernele de pus sub posterior! 

Marele chimist Keith Selford privea cu necaz, pe planturoasa 
sa soţie Mary, care îi întoarse spatele ei monumental, mormăind 
cuvinte de ocară. 

Cea mai grasă femeie din West End, cartierul aristocratic al 
Londrei, care era revoltată împotriva soţului ei, adăugă furioasă: 
— Mai întîi, pe Doris n-o admit, pentru că este prea slabă. 

— Ce are a face? 

— O poţi iubi prin contrast: pentru că tu eşti voluminos şi 
fiindcă eu, este drept, m-am cam dezvoltat în ultima vreme. 

— S-o punem la regim. Voi cere doctorului s-o îngraşe cu 
orice preţ. 

— Lasă că-i prescriu eu un regim, cel mai bun: Uşa! 

— Dac-aş face şi eu acelaşi lucru cu minorii tăi vizitatori ? 

— Atunci s-ar pune şi chestia celorlalţi. Dacă este vorba de 
război, voi începe şi eu să mă întreb ce faci cînd te închizi, 
ceasuri întregi, cu Ivan Ivanovici, diplomatul sovietic, cu doctorul 
Samuel, americanul şi ceilalţi... 

— Nu te amesteca în lucrările mele ştiinţifice! 

— Cunosc eu erudiţia lui Ivan Ivanovici, a cărui soţie a fost 
ucisă, pe cînd venea de la rendez-vous — şi a doctorului 
Samuel, un cocainoiman de frunte. Pot oricind să-i trimit şi eu... 
pe unul, la cuiburile de hetaire perverse şi pe celălalt, la 
circiumă. 

— Te rog să nu te amesteci. 

— Cu o singură condiţie... Nici tu să nu intri in viaţa mea 
particulară. 

— Despre partea mea, eşti liberă. Poţi continua sa umpli gura 
acestor dandy cu toate bunătăţile, dar sa le pui cîte o botniţă, 
altfel te vor compromite definitiv. Te-ai agăţat de Ivanovici, ca 
să nu te întreb cu mai înainte, ce caută, toată ziua, în budoarul 
tău. 

— Bolşevicul este prietenul tău, nu al meu. 

— Prieten nu, — admirator, — preciză el. 

— Ştiu că amindoi sînteţi modeşti! 


INTR-O ZI, pe cînd William Warren se odihnea — după ce reuşise 
să prindă pe ucigaşii cu casse-tete, se pomeni cu tînărul 
Laurenţiu Martin, care îi spusese că vrea să-l angajeze într-o 
afacere ce va deveni celebră. Băiatul era foarte încurcat şi părea 
că nu vrea să spună tot ce ştie, ba nici chiar atit cît îi trebuia 
marelui detectiv spre a afla despre ce este vorba. După citeva 
minute de dialog schimbat în asemenea condițiuni, Warren, 
plictisit, îi zise: 

— Ca să nu mai pierdem timpul, prietene ţin să-ți 
mărturisesc, de la început, că nu intru în nici o afacere, înainte 
de a o cunoaşte pe de-a-ntregul şi în toate amănuntele, ei. Nu 
obişnuiesc să bijbii în întuneric, ca să nu am în urmă, surprize 
dureroase. Cînd eram mai tînăr, dădeam şi eu năvală cu ochii 
închişi... Dar azi!... 

— Vă rog să-mi făgăduiţi că primiţi, şi vă voi spune tot ce se 
poate da pe faţă de pe acum. Credeţi-mă, domnule Warren, că 
ce v-am propus nu sînt tainele mele şi că încăpăţinarea mea 
este, în realitate, o datorie faţă de cei interesaţi în cauză. Dacă 
primiţi să fiţi sprijinitorul nostru. .. 

— Întîi să-mi destăinuieşti totul şi, abia în urmă, îţi voi spune 
dacă avem şanse de izbindă, pentru că eu nu mă amestec în 
afacerile ce se pierd. Poate că ai auzit că, în toată cariera mea, 
nu există nici o înfrîngere. 

Cu admiraţie nestăpînită, Martin răspunse: 

— Cine n-o ştie? 

— E mîndria mea... Nu pentru că am izbutit întotdeauna — 
asta poate fi o chestiune de noroc — ci fiindcă întotdeauna am 
ocolit cauzele nedrepte. 

— Este vorba, poate, de un mare furt, săvirşit într-o casă 
misterioasă. 

Will Warren se întunecă. Modul cum se introdusese la dînsul 
băiatul ăsta, sfiala, rugăminţile lui, îl făcuseră să nădăjduiască 
într-un caz deosebit. Cînd colo, era vorba de un furt ordinar. 
Nemulțumit, detectivul îl întrebă, aproape răstit: 

— Cum, „poate'? De ce este casa misterioasă? Şi... este sau 
nu este furt? 

— Că este misterioasă casa în care se vor petrece cele ce 


bănuiesc, aceasta este credinţa mea. Dar despre asta, vom 
vorbi mai tîrziu. Am zis că este vorba, poate, de un mare furt, 
fiindcă la furt nu este exclus să se adauge, de pildă, o încercare 
de asasinat, sau chiar o crimă. 

— A! Un omor? Voiţi să mă angajaţi, de bună seamă, din 
partea păgubaşului? 

Tînărul răspunse repede, cu sinceritate: 

— O, nu, domnule, dimpotrivă. 

Warren sări în sus: 

— Cum, tinere, voiţi ca eu să iau apărarea unui hoţ şi a unui 
criminal? 

— Exact. A unui presupus hoţ şi a unui închipuit atentator, — 
ceea ce este cu totul altceva. 

— Obiectul furtului? 

-Bijuterii de milioane, pietre scumpe de mărimi neobişnuite, 
antichităţi. 

— Putem cunoaşte pe presupusul autor al loviturii? 

— O copilă, o copilă frumoasă ca soarele şi nevinovată. ŞI 
ochii băiatului începură să strălucească, cînd adăugă: Doris nu 
este în stare să-ţi zică nici „du-te mai încolo!" 

— A fost arestată? 

— 0, nu, căci atunci ar fi fost prea tirziu! Ea n-a fost încă 
arestată. Se află tot în palatul pe care eu il bănuiesc plin de 
mistere. 

— Şi ce voiţi de la mine? 

Băiatul nu se lăsă încurcat. 

— Furtul nu s-a comis încă. Deocamdată, nu există nici 
reclamant, nici învinuit. 

Privirile detectivului se schimbară brusc. Se uită la băiat ca la 
un ticălos, ce ar fi venit să-l corupă, apoi zise: 

— Ah, înţeleg. E vorba să se săvirşească un furt şi autorii ar 
vrea să se asigure, de mai înainte, de un detectiv, care ar putea 
să-i apere. Vor, adică, să săvirşească una sau mai multe 
infracţiuni, fără nici un risc,cu toate şansele de a scăpa din 
această afacere buni teferi ? 

— Nu, domnule Warren. Nici un ne-am gîndit la asta. In ce mă 
priveşte, n-am pus mina, în viaţa mea, pe un cap de aţă şi nici 
nu proiectez asemenea isprăvi. Mă mir că ochiul d-voastră a 
putut să se înşele. 

Detectivul şovăi o clipă: 


— Dar mi-ai spus că nu-i vorba de dumneata? De unde ştii 
atunci că se va săvirşi un furt? Cine este hoţul, fie că este real, 
sau închipuit? Şi dacă domnişoara este nevinovată, de ce vă 
temeţi că nu-şi va putea dovedi nevinovăția? 

— Tocmai aici este partea curioasă a afacerii şi de aceea 
recurgem la preţiosul d-voastră concurs. Sînt student în ultimul 
an la drept, dar sper să-mi sfîrşesc studiile în timpul cel mai 
scurt cu putinţă şi să intru în magistratură. Aş vrea să fiu 
judecător de instrucţie. O, ce frumoasă carieră! Să fiu 
intransigent. Nici un răufăcător nu mi-ar scăpa din mînă. Am 
citit, cu pasiune, pe Edgar Wallace, pe Conan Doyle. Sînt 
îndrăgostit de romanele de aventuri. Cunosc memoriile d- 
voastră! 

— Da, pricep. Totul se petrece în închipuirea dumitale. 
Ei,prietene, în viaţă se întîmplă cu totul altfel. Şi, dacă l-ai citit 
pe Edgar Wallace, ştii că vinovaţii din lucrările lui colaborau cu 
oarecare avocaţi de pe la periferie, de prin mahalalele apaşilor, 
nu cu marii detectivi. 

— N-avem nimic comun cu vinovaţii. Sînt sigur că se va face 
o reclamaţie şi că stăruinţele, ca şi presiunile politice, vor fi atit 
de mari, încît nevinovăția singură nu va putea lupta cu forţa, ce 
va tinde să distrugă pe cei năpăstuiţi. lată de ce am venit la d- 
voastră. Copila nevinovată este absolut singură. 

Warren zimbi: 

— Mi se pare însă că te are pe dumneata. 

Tînărul îi răspunse cu entuziasm: 

— O, da, cu trup şi suflet — dar eu sînt atît de mic! 

— Nimeni nu-i prea mic, cînd luptă pentru adevăr.De ce nu 
aştepţi ca faptul de care vă temeţi să se producă şi să angajaţi, 
atunci, tot ce vă va trebui: Avocaţi şi chiar detectivi, dacă veţi 
socoti că este nevoie. 

— Aşa ar fi firesc, dar în afacerea noastră sînt lucruri foarte 
stranii. După cum v-am spus la început, atunci ar fi prea 
tîrziu. . . Atunci prevenita n-ar putea măcar să-şi angajeze un 
avocat! 

— Va pierde tot avutul ei? 

— Nu numai că nu va mai avea posibilitatea materială, dar 
nici nu va mai avea prilejul de a sta de vorbă cu un om ca 
dumneavoastră. 

— Eşti plin de taine, tinere... Pină la condamnare, orice 


prevenit poate să-şi aleagă apărătorul. 

— Ei nu-i va fi îngăduit lucrul acesta! 

-Imi iau eu angajamentul ca, la timp s-o cercetez în 
închisoare şi să-i aduc un avocat, dintre prietenii mei. 

— Nu vă luaţi, vă rog, angajamente pe care nu le veţi putea 
ţine. 

Detectivul îl privea pe tînăr din ce în ce mai mirat. 

— Atunci ce voiţi să fac? 

— Să ne înţelegem de pe acum. Am, aici, dovada 
concludentă a nevinovâăţiei presupusei hoaţe. 

— Ai proba inocenţei unei hoaţe, care încă n-a furat? Desigur 
că n-are nici o vină înainte de a săvirşi infracţiunea. Toţi hoţii au 
fost cinstiţi, pină în clipa cînd au făcut-o la stingă. 

— Nu, domnule Warren, de astă dată vor fi împrejurări 
excepţionale. 

Bunăoară... Un palat imens, în care se întîlnesc fel de fel de 
bătrîni suspecți şi tineri din cea mai bună lume. Un savant, care 
lucrează pentru noi, sau pentru Rusia Sovietică — nu sînt încă 
fixat. In acest mediu au dus-o împrejurările pe biata Doris. 
Cunoscînd sentimentele stăpînului casei pentru ea, sînt sigur că, 
într-o bună zi — atunci cînd va fi respins — va fi arestată şi 
izolată de toată lumea. îi vor suride perspectivele unor luni 
nesfirşite de prevenţie. Puterea care o prigoneşte se va socoti 
sigură de ea. Invinuitorul are o reputaţie europeană. Miniştri se 
înclină în faţa lui. Zidurile puşcăriei vor fi groase şi broaştele 
uşilor solide. Cu răbdare vor aştepta ca arestul să se transforme 
în cavou. Dar atunci, cînd se vor socoti mai triumfători, cînd o 
vor tiri în faţa juraţilor, în scopul de a-i da ultima lovitură, vă veţi 
ivi dv. — ca o bombă! Avocatul va fi pretext, iar depoziţia 
dumneavoastră va fi atit de senzaţională, incit va uimi lumea 
întreagă. N-am citit nicăieri de vreo izbindă, ca aceea care o veţi 
obţine dumneavoastră în afacerea noastră! Dovezile vor fi atît 
de puternice, incit salvarea ei va fi asigurată. iar duşmanii ei vor 
fi zdrobiţi, prefăcuţi în pulbere. Ah, ce splendid sfîrşit de roman 
de acţiune! Magistraţii, juraţii, publicul din sală, avocaţii vor 
rămîne încremeniţi. Am viziunea clară a achitării triumfătoare. 
Doris va fi scoasă pe braţe din sălile tribunalului. 

- Am descurat multe afaceri ciudate, dar aceasta mi se pare 
din cale afară de curioasă. 

— Nu făgăduiesc. Vă voi face imediat dovada afirmațiilor 


mele. 

Şi tînărul scoase din geantă, una după alta, mai multe 
bijuterii. Fu o adevărată surpriză pentru detectiv. 

— Un pandantiv orbitor! 

— Dar ce ziceţi de colierul ăsta, cu optzeci de perle? 

— E minunat. Uite ce diamante! Ale cui sînt aceste comori 
din basme? 

-Ale hoaţei. 

— Atunci, ce anume va fura? 

— Chiar aceste bijuterii. 

— Glumeşti!. . . Se va fura pe sine? 

— Deocamdată nu vă pot da mai multe explicaţii. Vă rog un 
singur lucru: să primiţi aceste bijuterii, să le fotografiaţi şi să 
încheiaţi, împreună cu secretarul dumneavoastră sau cu cine 
doriţi, un proces-verbal, prin care să se stabilească, în justiţie, la 
nevoie, că ele au fost în mîinile dumneavoastră în zilele în care 
intr-adevăr vor rămîne aici. La acte veţi adăuga şi fotografia 
aceasta, făcută de mine, în care fata poartă bijuteriile. 

Pe cînd detectivul primea fotografia, băiatul adăugă: 

— In acelaşi proces-verbal se va face o descriere amăpunţită 
a tuturor acestor bijuterii. Atita tot. 

— Voiţi să le lăsaţi la mine? 

— Trebuie. De altfel o fac cu toată încrederea. 

Detectivul zimbi. 

— Şi cînd le veţi lua? 

— După ce veţi termina fotografierea lor şi veţi încheia 
cuvenitul proces-verbal. Voi veni, sau voi trimite pe altcineva să 
le ridice. 

— De pildă, domnişoara Doris. 

— Nu , oricine afară de ea. 

— De ce? 

— Pentru că ea nu ştie absolut nimic. 

— Cum? Nu ştie nici că are această avere? 

— Din toată această afacere, este singurul lucru de care nu 
se îndoieşte. Am rugat-o să-mi împrumute bijuteriile, dorind să 
mă servesc de ele într-un studiu asupra podoabelor feminine la 
diferite popoare, studiu pe care, de altfel, nici nu mă gîndesc să- 
| scriu. 

— Atunci ea nu bănuieşte că va fi... 

— Hoaţă? Habar n-are. 


— Atunci lucrurile sînt foarte simple. Intruciît faptul nu s-a 
produs n-aveţi decit să anunţaţi pe prefectul poliţiei, ca să 
împiedice totul. 

— Dacă aş spune toate acestea unui funcţionar polițienesc, 
m-ar lua în ris. E vorba de personagii atît de importante, că aş 
intra în belea pe degeaba! In afară de asta, nu sînt în joc eu, 
care am viziunea clară a infamiei ce se va pune la cale. Eu n-am 
nici un rost în afacere. Cum să-i comunic fetei bănuielile mele? 
Cum s-o determin să ia poziţie împotriva oamenilor din casa în 
care locuieşte? 

— A! E vorba de familie? 

— Nu. Totuşi viitoarea hoaţă stă, deocamdată, împreună cu 
acuzatorii săi de miine. Işi cîştigă existenţa în casa lor. 

— Sînt nişte simple bănuieli ale dumitale. 

— Numai  pîn-acum. Dar care se vor conforma 
matematiceşte. 

— Nu vreau să-ţi sting entuziasmul. Dacă întimplator temerile 
dumitale s-ar confirma, aş regreta în urmă. Am nevoie de două 
săptămîni ca să scot fotografiile şi să închei două procese 
verbale — pentru că de două este nevoie — semnate de 
martori. Te vei întoarce dar peste paisprezece zile. Odată cu 
bijuteriile, iţi voi da atunci şi răspunsul meu. Dacă primesc, 
actele ramin la mine, spre a le utiliza la vreme, dacă nu, ti le 
dau dumitale, să faci ce vrei cu ele. Trebuie să mă gîndesc 
puţin, înainte de a mă angaja. Dumneata scontezi viitorul, 
despre care cel mai mare poet al Franţei spunea că este al lui 
Dumnezeu. Nu te condamn că pui prea multă inimă în această 
chestiune dar nici nu sînt obligat să te urmez. Pină atunci, dacă 
vrei, îmi vei trimite, prin poştă, un memoriu asupra acestei 
afaceri. 

— Foarte bine. Voi începe chiar astăseară să lucrez la acest 
memoriu, în care veţi găsi, cel puţin,o parte din desluşirile de 
care aveţi nevoie. Mai am o rugăminte: vă vom plăti onorariul la 
urmă. 

— Să nu discutăm despre onorariul unei afaceri, în care n-am 
intrat. Cînd mă voi hotărî să primesc, aceasta va fi cea din urmă 
chestiune la care mă voi gîndi. 

— Vă mulţumesc, vă mulţumesc din suflet. Vă veţi convinge, 
în curînd, că presupunerile mele se vor realiza şi că fata, pe care 
vreau s-o scap, merită această luare aminte. 


— iți urez să păstrezi despre ea cît mai multă vreme iluziile 
de acum. Nu-ţi făgăduiesc nimic. Du-te liniştit acasă şi nu vorbi 
cu nimeni despre lucrurile acestea, că altfel strici totul. Peste 
două săptămîni vom şti ce avem de făcut. 

Viitorul avocat strînse, vădit mişcat, mina celebrului detectiv. 
Ochii săi erau umezi, cînd îi mulţumi încă odată adăugind: 

— Cu acest prilej, veţi descoperi poate şi taina laboratoarelor 
secrete, din palatul acela blestemat. Poate că ţara întreagă se 
va cutremura cînd misterele închise acolo vor fi date la iveală. 

Rămas singur, Warren cercetă cu o lupă, pe rînd, toate 
bijuteriile. Se convinse uşor că erau veritabile. Peste o clipă 
chemă la telefon pe cel mai cunoscut fotograf din oraş, care îi 
răspunse că va trimite cel mai bun lucrător şi cel mai bun 
aparat. Inşirînd bijuteriile pe masă, în aşteptarea fotografului, 
renumitul detectiv, murmură cu un uşor regret: 

— Tinerețe! Tinereţe!.,. 

Alergă din nou la telefon şi rugă pe multimilionarul Allan Gray 
şi pe inginerul Tom Wesley să vină pînă la dînsul. Cînd cei doi 
cumnaţi sosiră, detectivul le explică, în puţine cuvinte, 
chestiunea şi încheiară împreună Procesul-Verbal Nr. 1 prin care 
constatau existenţa bijuteriilor ce se aflau în păstrarea 
detectivului, punînd data reală. Rostul acestui proces-verbal era 
ca să se constate că, în ziua de 21 ianuarie, giuvaericalele se 
aflau în casa lui Will Warren. După ce semnară cu toţii, sosi şi 
fotograful. Detectivul le zise: 

— Peste paisprezece zile îmi veţi face plăcerea de a mă vizita 
din nou, ca să încheiem al doilea proces- verbal. 

.. Aşa a intrat celebrul detectiv Will Warren în afacerea 
„Epidermei Artificiale". 


IV 


SIR CAWLER, şeful lui „Criminal Investigation Departament", 
fusese chemat, în grabă, la War Office. Aici îl aştepta ministrul 


de externe. Un diplomat este, în general, un om rece. Şeful lor, 
ministrul de externe, este cîteodată şi mai rece. Dar cînd eşti şi 
diplomat şi ministru de externe şi englez, trebuie să fii cam de 
trei ori mai rece decit un om obişnuit. Cu toate acestea, de 
astădată, ministrul de externe nu-şi putea păstra calmul 
obişnuit. Nici nu răspunse la salutul lui Sir Cawler: 

— Mi se pare că Epiderma Artificială trece graniţa! 

— Nu vă veţi supăra. Excelenţă, dacă, după modesta mea 
părere, un lucru inexistent nu se poate expatria. 

— Ştiţi d-voastră precis că este vorba de ceva inexistent? 

— Permiteţi, domnule ministru. Chiar aseară şeful meu, 
prefectul poliţiei, m-a încredinţat în această privinţă. 

— Cu toate acestea, Sir Cawler, întreaga armată este în 
fierbere; mai cu seamă aviația este indignată. Nu ştiu unde vor 
ajunge lucrurile. 

— Domnii ofiţeri nu sînt bine informaţi, Excelenţă. 

— Nu există ofiţer englez, care să nu fie convins că 
născocirea cea mai groaznică a geniului omenesc distrugător, 
Epidemia Artificială, a fost realizată. 

— Poliţia nu are, în această privinţă, nici un raport care să 
confirme faptul. 

— Imi închipui că nu aveţi, credinţa, Sir Cawler, că tot ceea 
ce nu este în rapoartele dvoastră, nu există nici în realitate. 

Şeful poliţiei criminale primi, mişcat, lovitura. 

— O, nu. Excelenţă... Facem şi noi ce putem! 

— Cei mai distinşi ofiţeri ai armatei engleze şi-au format 
convingerea că această groaznică armă de luptă, menită să 
distrugă totul, va fi întrebuințată, intr-un viitor război împotriva 
noastră. 

— Poliţia îşi face datoria; cei mai abili agenţi ai noştri 
urmăresc problema şi se gindesc zi şi noapte la ea. 

— Bagă de seamă, Sir Cawler, dumneavoastră aveţi agenţi 
care gindesc henidic. De la Constantinopol, reprezentanţii 
ministerului nostru au reuşit să afle mai mult decît noi, care 
locuim în acelaşi oraş cu inventatorul Keith Selford. 

— AŞ fi recunoscător. Excelenţă, domnilor de la 
Constantinopol, dacă ar binevoi. .. 

— Poliţia cere relaţii de la noi ? De altfel taina în sine aparţine 
armatei. Datoria oricărui bun englez este s-o slujească în mod 
sincer. 


la spune, cine de la ambasada sovietică îl vizitează pe 
inventator? 

— Consilierul de ambasadă John Ivanovitz, dar toată lumea 
ştie pentru ce se duce. 

Ministrul fu neplăcut impresionat de atitudinea schimbată a 
poliţistului. îi răspunse rece: 

— Eu, bunăoară, nu ştiul!. .. 

— Doamna Selford este o femeie voinică, exuberantă, a cărei 
dragoste de viaţă şi de petreceri este îndeosebeşte cunoscută. 

— Şi moscovitul? 

— Este soţul Soniei Dimitrievna, care a fost asasinată pe cînd 
se întorcea de la amantul ei. Nişte detracaţi. 

-Consilierul de ambasadă bea? 

-Ca toţi ruşii. 

— Are amante? 

— După ce şi-a îngropat soţia, a adus în casă o călareaţă de 
circ, care umblă pe stradă cu cisme şi cu cravată ! 

Capul cărunt, distins, al ministrului de externe se clatină. El 
privi adînc în ochii detectivului: 

— Dar, dacă rusul face toate acestea, ca să îndeparteze 
bănuielile, ca să îndrepte luarea aminte în cu totul alte 
direcţiuni, ca să ne împiedice să-i aflăm intenţiile rele? Dacă 
totul este un simplu joc, pentru înşelarea poliţiei londoneze? 
Secţia criminală îi numără sticlele înfundate de vin pe care le 
bea şi îi păstrează pomelnicul femeilor cu care se culcă, dar nu 
prea ştie ce scopuri ascunse urmăreşte dinsul. 

— Cunoaştem şi activitatea sa comunistă. 

— Este cu putinţă să credeţi că el se duce la Selfort, după 
grațiile perimate ale Lady-ei Mary? Dar toată lumea ştie că Lady 
Selford nu-i o femeie, ci un hipopotam ! 

— Noi, la C.R. A. (Criminal Reconler Affairs) avem note, din 
care reiese că sînt băieţi, din societate, de 18—20 ani, 
îndrăgostiţi de femei care nici nu se pot mişca din cauza 
grăsimii. Adevăraţi munţi de carne. 

— Cazuri patologice. 

— Meseria ne-a învăţat să ştim că foarte rar se răsese 
oameni absolut normali, în marile metropole de lumii. Ivanovitz 
este un detracat, după cum era şi biata nevastă-sa, eroina 
afacerii cu cravaşa lui Allan Gray. 

Ministrul deveni şi mai serios. Se încruntă. Sc vedea că nu 


vrea să spună tot ce ştie, dar în acelaşi timp nu se putea opri de 
a arăta că ştie mai mult: 

— Sir Cawler, John Ivanovitz nu se duce în casa Selfort de 
dragul planturoasei Mary. 

— Dacă Excelenţa voastră păstrează această convingere. .. 

— Cine mai intră în palatul Selford? 

— Laurenţiu Martin, un tînăr student sărac, unul din profesorii 
fiicei lor. Mai au, deasemenea, în casă, o profesoară, pe Miss 
Doris Elliot. Apoi un american, doctorul Samuel, sosit de curînd 
pe insulă şi o ceată veselă de băieţi tineri, pe care Mary Selford 
îl lasă s-o bată la cărţi. De pildă, Carter, fiul millionarului. 

— Ce ştii d-ta despre „Epiderma Artificială"? 

— La noi, la  Black-Museum, avem tricouri negre, 
întrebuințate de hoţii de hoteluri pe pielea goală; cărora 
agenţiile le spun epiderme artificiale, pentru că se lipesc, ca şi o 
nouă piele, de trupul spărgătorilor. Dar nu despre asta este 
vorba. Keith  Selford, chimist cu reputaţie mondială, a 
comunicat, într-o bună zi, ministerului nostru de război, că este 
pe cale să descopere cel mai periculos gaz asfixiant ce se poate 
închipui. 

— Vă rog să precizaţi: Poliţia a prins întîi de veste sau 
chimistul a comunicat faptul autorităţilor? 

- Nu... Ce este drept, este drept. Chiar el ne-a adus la 
cunoştinţă descoperirea. De altfel, urmărea un scop bine 
determinat: cerea fonduri pentru continuarea experienţelor. 

— Politia este informată dacă a fost satisfăcut? 

-Da... li s-au pus la dispoziţie laboratoarele armatei, dar el a 
refuzat categoric, declarind că nu de aparate are nevoie, ci de 
bani! 

— Nu i s-a dat nimic? 

— | s-a oferit o sumă mică, pe care a refuzat-o. 

— Inţeleg... De aceea a comunicat că dificultăţi noi s-ar fi ivit 
în cale şi că realizarea „Epidermei Artificiale" va trebui să sufere 
o apreciabilă întîrziere. 

Prefectului poliției nu i s-a părut suspectă această 
afirmaţiune? 

— De loc. Şeful meu a găsit-o firească. 

— V-a spus lucrul acesta chiar prefectul? 

— Fireşte. Excelenţă. Afirmaţiunea aceasta era mărturisirea 
propriei neputinţe a chimistului Selfort. Incurcat în datorii avînd 


de plătit, în străinătate, picătura de radium cu care lucrează, a 
crezut că poate să facă rost de ceva parale, pretextind o 
invenţie pentru uzul aviaţiei britanice. 

— Scepticismul lui „Scotland-Yard" ne este cunoscut. Dar 
dacă Keith Selford a reuşit să realizeze „Epiderma Artificială"? Şi 
dacă John lvanovitz, pupînd mîinile şi picioarele coanei Mary, a 
izbutit să şterpelească descoperirea, sau a plătit-o pur şi simplu, 
ca pe o marfă? 

Polițistul rămase foarte încurcat. Ministrul de externe 
revenea la ideea lui dintii. Socoti că nu este prudent să continue 
a-l contrazice. Abia se calmaseră lucrurile, între Scotland Yard şi 
War-Office. Răspunse dar, înclinîndu-se: 

— Binevoiţi, Excelenţă, a ne da un răgaz pentru verificarea 
faptelor. 


DORIS ELLIOT, profesoara fiicei chimistului Selford, era o fată 
frumoasă şi cuminte. Işi petrecea viaţa citind şi instruind pe 
eleva sa: bună la suflet, ea credea că toată lumea este tot atit 
de curată, de senină, ca şi dînsa. Toţi din casă observaseră că 
Selfort era îndrăgostit de Doris, numai ea habar nu avea... Era 
atit de nevinovată! 

Dar, în seara aceea de toamnă, cînd ploaia arunca în geamuri 
picături reci, iar Lady Selfort îşi lua ceaiul în mijlocul fluturaşilor 
sentimentali şi monoclaţi, chimistul se urcă la etajul al doilea, 
unde se afla camera tinerei fete. 

— Aveţi treabă cu mine? îl întîmpină voioasă Doris, privindu-l 
drept în ochi. 

Selfort se turbură: 

— Stai, Doris, o rugă el blind. Vreau să-ţi vorbesc. 

Şi se aşeză într-un fotoliu, în faţa ei. Fata rămase în picioare, 
zimbind: 


— Este vorba, fără îndoială, de eleva mea? 

— Nu, Doris. De astă dată vom vorbi despre noi. Ştii că eu 
lucrez la o născocire, pentru care am abandonat toate celelalte 
lucrări ale mele. 

— Am auzit, Sir Selford. 

— Vom avea, în curînd, o avere fantastică. 

Fata bătu din palme: 

— 0, ce bine îmi pare! 

— Ai auzit de Nobel? 

— Inventatorul dinamitei? Ştiu! N-a luat John Galsworthy 
premiul instituit de el? 

— Tocmai. Nobel a strîns o avere fabuloasă, dar eu îl voi 
întrece. Mai am însă nevoie de puţin timp şi de mulţi bani. Ah, 
dacă aş avea aceşti bani! 

— Dar Lady Selford este bogată. 

— Ea nu-mi dă nici un shilling. Dealtfel,nici nu vreau să iau 
bani de la ea! 

— Dar de ce, Sir Selford? 

— Pentru că eu, Doris, aş voi să-mi construiesc fericirea într- 
un cerc care să n-o cuprindă şi pe dînsa. 

— Doar este soţia d-voastră? 

— Da, dar nu mi-e dragă. Cunoşti, Miss, apucăturile şi 
prietenii ei. Nu mai este nevoie să tepun la curent. Dar 
dumneata încănu ştii cît este de stricată. Eşti prea 
tînără şi prea curată pentru aşa ceva. 

Fata se simţi jenată pentru întîia oară şi căută sa schimbe 
vorba: 

— Mi-aţi putea spune şi mie în ce constă invenţia d-voastră? 

— E mare, Doris, genială, unică! „Epiderma Artificială" 
înseamnă pacea eternă, pentru biata omenire hirţuită de boli şi 
de mizerii... Şi mai înseamnă distrugerea celor ce vor încerca să 
se opună proprietarilor acestei născociri geniale. 

Fata dădu din umeri nedumirită: 

— Sînt atît de proastă, Sir Selford, că n-am prins mea sensul 
celor ce-mi spuneţi! 

— Pacea eternă, — pentru că războiul nu va mai fi cu putinţă, 
după ce popoarele vor afla despre invenţia mea: Ea ar distruge 
lumea... Dar dacă, totuşi, va mai fi război, puterea care va avea 
„Epiderma Artificială..." 

— Anglia, se înţelege, exclamă repede fata. 


El însă continuă: 

— Puterea care o va avea, va putea să lupte singură, cu toate 
celelalte state la un loc, pe uscat, pe mare şi in văzduh. Pentru 
„Epiderma Artificială" nu există mască, nu există costum, nu 
există apărare! 

— Un gaz asfixiant? O otravă din cele care irită pielea şi 
provoacă erupții? Un gaz lacrimogen?... 

— Nimic din toate acestea. Substanţa cu care lucrez eu este, 
în laborator, atît de inofensivă, că s-ar putea întinde pe piine, ca 
untul şi mînca fără nici un pericol, — bineînţeles dacă ar fi 
gustoasă. 

— Atunci? Vom arunca, din escadrilele aeriene, hrană 
trupelor vrăjmaşe? 

— O, nu! Odată scoasă din laborator, „Epiderma Artificială", 
aruncată de sus, devine arma cea mai primejdioasă din cite se 
cunosc de o sută de mii de anii de cînd durează viaţa pe acest 
pămînt al tuturor fărădelegilor. 

— Care este acţiunea ei? 

Keith Selford se ridică în picioare, privi în depărtare un punct 
nelămurit; cu ochii ficşi, cu vocea schimbată, el începu: 

— In oraşul duşman lumea se plimbă pe stradă, liniştită, — în 
cazul cînd încă nu s-a declarat războiul; sau agitată, în cazul 
cînd operaţiunile au şi început pe front. Eu văd limpede oraşul şi 
ghicesc clipa apropiindu-se. lat-o! Escadrila cu « Epiderma 
Artificială », se iveşte triumfătoare, deasupra cetăţii, în albastrul 
cerului, sus, sus de tot, la o înălţime pînă unde nu bate nici una 
din din armele cunoscute pînă astăzi! Ea dispreţuieşte artileria 
aşa zisă anti-aeriană. Aviatorii în posesia marii taine aruncă, de 
acolo, din înălțimile necercetate, mii de foiţe subţiri, de 
dimensiunile unei voalete ceva mai mari. Aceste voaluri cad 
peste capetele trecătorilor, ca nişte fire de păianjen. La început 
nu li se dă nici o importanţă. Sînt atit de uşoare şi atit de 
transparente ! Cucoanele sentimentale, cred că sînt funigei! 
Fiecare dă din miini, apoi încearcă să le dea la o parte, socotind 
totul ca o neplăcere de o clipă. Văd totul! Acolo,departe, 
puzderie de voalete au căzut din cer peste capetele brune si 
blonde ! Dar nimeni nu simte, în primele momente, primejdia 
grozavă. Vălul a căzut, ca o glugă, peste capete şi marginile sale 
s-au lipit de piele, de bărbie,de fălci, de git, de ceafă, ca şi cum 
ar fi fost strînse cu o sfoară; o pungă răsturnată. Vălul este 


impermeabil. lată: mulţimea se îngrijorează, se înăbuşe, se 
sufocă! Cel care a primit o asemenea chivără, din cer, bagă de 
seamă că nu mai are aer, ridică mina şi trage de ea, din nou. 
Substanţa tainică se întinde, dar nu se rupe. Odată lipită de 
piele, sau de orice alt obiect, „Epiderma Artificială» nu se mai 
deslipeşte; iar cel care trage, observă că n-o poate rupe. In 
timpul acesta, fără a se utiliza, nici o otravă, omul moare 
asfixiat: comunicaţia cu aerul i-a fost întreruptă. Uite-i !. .. Cad 
ca muştele ! Victoria este a naţiunii care a ştiut să-şi procure, 
din vreme, misterul « Epidermei Artificiale »! 

Fata îl privea uimită: 

— O, dar este îngrozitor! 

— Ştiu, dar aşa a fost întotdeauna războiul.Razboiul viitor 
însă le va întrece pe toate în cruzime si în pustiire. 

- Dar substanţa de care vorbiţi nu se rupe niciodată? 

— Ba da, dar ca să se rupă, îi trebuie mai mult timp decît 
poate un om să trăiască fără aer. După ce victima a murit, poţi 
rupe substanţa cu ajutorul unor chimicale, ca pe o ţiplă, de pe 
capul tău. Dar ea nu lucrează numai aşa. Să nu crezi că numai 
capul este in primejdie. Dacă luăm un om perfect sănătos şi îi 
acoperim pieptul, spatele şi abdomenul cu „Epiderma 
Artificială", lăsîndu-i capul, inimile şi picioarele libere, el va muri 
mai curînd sau mai tirziu — chestiune de rinichi. Propriile sale 
toxine, pe care nu le mai poate elimina, îl dau gata. „Epiderma 
Artificială" se lipeşte pentru totdeauna de cea firească şi se 
confundă cu ea. Pot rămîne puncte în care ea nu s-a lipit 
perfect, dar ea nu se rupe, după cum ţi-am mai spus, decît după 
ce îşi face efectul. „Epiderma Artificială" cade peste măştile 
făcute împotriva gazelor, le înfăşoară, le îmbrobodeşte şi omul 
moare în acelaşi mod, ca şi cel care n-a purtat niciodată mască. 

— Ştii ce, Sir Selford!. . . Mai bine nu mai da la iveală 
grozăvia asta! 

— De ce, fetiţo? Oare Nobel este detestat, pentru că a 
născocit dinamita? Dimpotrivă. Cine ar fi ştiut de existenţa lui, 
dacă nu devenea celebru prin această invenţiune? S-a ridicat pe 
sine şi a ridicat şi ţara sa. 

— Te rog, te rog, Sir Selford, renunţă la ea! D-ta eşti un om 
bun! De ce vrei să omori oameni nevinovaţi? Din toţi aceia pe 
care îi va distruge născocirea d-tale, există măcar unul, care să- 
ţi fi făcut vreun rău cit de mic? Atunci d-ta de ce să-i faci lui? De 


ce să loveşti populaţia oraşelor paşnice? Bătrînii, femeile, copiii. 
Te rog, Sir Selford, pentru mine, renunţă la această 
înspăimiîntătoare invenţie, menită să distrugă biata omenire, 
care suferă destul şi fără această nouă pacoste. 

— Niciodată! Ştii tu ce-mi ceri, Doris? Vrei să renunţ la cea 
mai mare faptă a mea, la dovada geniului meu, la speranţa mea 
supremă? 

— Cînd este vorba de a face rău întregii omeniri, de ce n-ai 
renunţa? 

Selford se încrunta. Privea la fată ca la un duşman.Ea 
observă şi se dădu înapoi. Dar asta ţinut o singură clipă. El 
deveni surizător şi se apropie de ea cu braţele întinse: 

— Ştii tu, Doris, pentru cine mă lupt eu? Pentru tine aş vrea 
să fiu bogat, puternic şi mare? Ştii tu, Doris, toată truda mea 
încotro tinde? 

— Nu, Sir Selford, de unde să ştiu eu toate acestea? 

— Nu cunoşti tu o tînără fată, frumoasă ca un soare, o 
domniţă din poveşti, un suflet de elită, care să merite aceste 
nobile sforţări? 

Fata dădu din cap, sinceră, cu naivitate: 

— Nu! 

— O fată cuminte, care citeşte toată ziua şi se ocupă cu 
instruirea elevei sale? O zână, închisă intr-un palat, ca o floare 
exotică într-o seră? Tot n-o cunoşti? 

De astă dată fata nu răspunse nimic, dar îl privea uimită, cu 
ochi mari, ca şi cum i-ar fi spus cineva că a intrat o armată 
duşmană în cartierul West-End. 

Selford continuă: 

— Crăiasa din poveste ar putea să înlăture o mare 
nedreptate, să refacă viaţa unui om. 

Doris îl întrerupse repede: 

— Dar dacă voaletele, pe care escadrila aeriană le va arunca 
de sus, nu vor nimeri capetele oamenilor? 

— Ori unde vor cădea, peste oameni sau peste animale, viaţa 
va înceta. Epiderma morţii izolează, taie comunicaţia cu aerul, 
răpeşte omenirii oxigenul. fară de care nu poate trăi. Căzind pe 
coşuri, le astupă, provoacă explozia cazanelor, asfixierea celor 
ce dorm prin case, celor ce se ascund prin pivnițe. Nimeni si 
nimic nu scapă. Epiderma artificială este bariera ce se pune 
între viaţă şi om. 


Doris răsuflă, văzînd că, vorbindu-i de ideea ce îl preocupa 
atit, a izbutit să-l hotărască să-şi întrerupă declaraţia de 
dragoste. Iluzia ei însă, nu ţinu decit o clipă, pentru că el reluă 
cu mai multă însufleţire atacul: 

— Imi eşti dragă. Doris! Nu mai pot trăi fără tine. Nu se poate 
să nu fi înţeles asta mai de mult. 

— Vă rog, Sir Selford, ar putea să intre doamna. 

— N-ai nici o grijă. Se găseşte în mijlocul unei cete de 
bărbaţi, care ar voi s-o facă să creadă să sînt îndrăgostiţi de 
dînsa. Şi chiar dacă ar fi aici, nu m-aş teme. lubirea mea este 
atit de mare, că înfruntă totul. 

Şi, pînă să bage fata de seamă, celebrul chimist se repezi şi o 
luă în braţe. Ea se zbătu, el o sărută, în neştire, pe obrajii, pe 
ochi, pe gură, pe păr, ca un nebun. Deodată, Doris fu cuprinsă 
de indignare: 

— Te rog să mă laşi, că ţip! Ce îţi închipui că sînt eu? 

— Vei fi soţia mea. 

— Niciodată. 

Selford încercă, din nou, s-o îmbrăţişeze, dar de astă dată, 
Doris se apără cu violenţă. îl strigă în faţă: 

— Să-ţi fie ruşine, om în toată firea! 

El rămase nemişcat. O clipă, păru că s-a pătruns de vorbele 
profesoarei, şi strigă zimbind: 

— Amorul nu cunoaşte vîrstă! 

— Vă rog. Sir Selford, să mă lăsaţi în pace. Vă anunţ, 
totdeodată, că îmi voi căuta alt loc; iar dv. să faceţi demersurile 
necesare spre a găsi o altă profesoară pentru fiica d-voastră. 

— Acesta este ecoul pe care l-a trezit, în sufletul tău, 
dragostea mea înflăcărată? 

— La drept vorbind spusele dv. n-au deşteptat nici un ecou în 
sufletul meu. Doriţi să ştiţi ce simt? O surpriză dureroasă. 

— Poate vrei să te duci să comunici totul soţiei mele? 

— AŞ fi datoare s-o fac, dar totuşi n-o voi face. De ce? Nu 
ştiu! 

— In acest „Nu ştiu" este închisă o mică nădejde pentru 
mine, pentru iubirea mea. 

— Nu m-aţi înţeles, Sir Selford. Sînt datoare să vă vorbesc 
cinstit. Intre noi amindoi, niciodată nu va putea exista un 
sentiment de dragoste, niciodată. 

— Atunci sînt condamnat definitiv? 


— De ce? Siînteţi însurat, aveţi o soţie primită pretutindeni şi 
foarte bogată, vă bazaţi pe grozăvia de care mi-aţi vorbit ca să 
stringeţi averi fabuloase,ce vă mai lipseşte? 

— Tu! 

Fata se dădu înapoi, lipindu-se de perete. El înţelese că un 
nou asalt, din partea lui, va ridica toată casa în picioare. Şi 
renunţă. 

— Bine, d-şoară, îţi las timp să te mai gîndeşti. Asemenea 
hotăriri nu se iau în pripă. Nădăjduiesc că, in curînd, vei fi cu 
totul de altă părere. Te rog să mă ierţi, că m-am grăbit. Dar 
tocmai asta trebuie să-ţi arate sinceritatea sentimentelor mele. 

— N-aveţi de ce să vă cereţi scuze. Totuşi vă rog să nu uitaţi 
că eu voi pleca. 

Inainte de a ieşi din camera lui Doris, Selford îi mai spuse: 

— Atunci iubeşti pe un altul? 

— Nu vă interesează. 

Selford se întoarse, lăsă mina să-i cadă de pe clanţa uşii şi îi 
strigă ameninţător: 

— Ba mă interesează. Şi dacă d-ta, în timp ce faci educaţia 
fetei mele, ai un amant, mi-o vei plăti. 


VI 


ÎN BUDOARUL MARY-EI SELFORD era lume multă: o singură 
femeie — amfitrioana, — şi o mulţime de bărbaţi. Soţia 
celebrului chimist susţinea, în contradictoriu, o discuţie despre 
amor, cu un tînăr ce părea că n-a împlinit douăzeci de ani. 

Ivan lvanovitz, consilierul de ambasadă sovietic, se apropiă 
de doamna Selford: 

— Eu cred, Lady Selford, că o femeie slabă nu poate inspira 
iubire. 

— Ba da, răspunse tînărul de pe sofa, dar dragostea ei va fi 
tot atit de anemică, după cum este ea însăşi. 

— Şi eu cred tot aşa, adăugă moscovitul, o doamnă voinică, 


înaltă şi bine făcută, aşa, de pildă, ca gazda noastră, poate avea 
în dragoste o putere de zece ori mai mare decit a unei fete 
micuţe şi slăbuţe. 

Mary Selford, încîntată, se ridică în picioare, sub un pretext 
oarecare, dar în realitate vrind să dea, încă odată, prilej 
musafirilor ei de a o admira în întregime. Cu ochii închişi pe 
jumătate, ea le spuse ademenitoare: 

— Nici nu bănuiţi de cită pasiune este în stare o femeie cu 
care Dumnezeu a fost darnic. Ea are infinit mai multe mijloace 
de seducţiune, decît un schelet înfăşurat în pergament, cum sînt 
femeile slabe. Mă ştiu pe mine: cînd iubesc, îmi pun tot sufletul, 
tot sîngele, toţi nervii în această iubire. 

-Aşa era şi Sonia, oftă consilierul de ambasadă. 

-Mie mi-o spui? exclamă gazda. Puţine petreceri am făcut noi 
împreună? lţi aduci aminte, d-le consilier,ce frumoasă era, cînd 
s-a jucat aici, la noi, „Suzana si Bătrinii" ? Cînd a apărut, cu un 
voal subţire pe umerii rotunzi, întreaga,sală a izbucnit într-un 
murmur de admiraţie; dar cînd a aruncat şi acel voal şi a rămas 
cu totul goală, spectatorii încremeniseră. Avea un corp de 
statuie antică. Şi ce pătimaşă era! 

-O! Era o nebună!... complectă lvanovitz. 

- Am pierdut pe cea mai bună prietenă a mea.Femeile din 
ziua de azi sînt prefăcute, fac în public caz de morală, ca să-şi 
bată joc de ea în particular, îşi acoperă tot mai mult trupul în 
general, ca să şi-l despoaie cît mai bine între patru ochi. Sonia 
era sinceră. Nu pot să uit o întîmplare, era şi Keith de faţă. 
Cineva afirmase că a cunoscut-o bine şi a petrecut cu ea,citeva 
zile de-a rîndul. Se precizase amănuntul dat de calomniator: o 
aluniţă sub sinul drept si două pe soldul sting. Parcă printr-o 
putere magică, în momentul acela Sonia a rămas goală, 
trăgindu-şi îmbrăcămintea de pe ea, ca şi cum ar fi fost 
înfăşurată într-un cearşaf. Netulburată, pronunţă doar trei 
cuvinte: 

-Unde sînt aluniţele? 

A fost un gest extraordinar. 

Băieţaşul de pe canapea se amestecă atunci în vorbă: 

— Ai fi în stare, Mary, să imiţi acel gest? 

— Oricînd, răspunse ea fără să se tulbure. Apoi, bagînd de 
seamă că s-a grăbit, adăugă: Bineînţeles cu rost, nu aşa, 
degeaba! Dar dacă ar fi vorba să-mi apar reputaţia, aşa cum a 


făcut Sonia Dimitrievna, n-aş sta la gînduri nici o secundă. 

— Dacă-i aşa, trebuie sa găsim prilejul s-o provocăm, zise 
tare imberbul, sărind în picioare. 

Ivan lvanovitz, însă, interveni în grabă: 

— Bagă de seamă, să nu vii în conflict cu Sir Selford. 

— Dacă este vorba de bărbatul meu, să n-aveţi nici o grijă. 
Pot să fac şi gestul Phrineei şi al fetelor din Siracuza şi nici nu va 
clipi măcar. 

— Il calomniezi, zise fără convingere rusul. 

— Mă neglijează cu totul. Nu se ocupă de loc de mine. Ca şi 
cum nici n-aş exista. 

Moscovitul se grăbi să intervie cu aer nepăsător: 

— E prea ocupat cu invenţia la care lucrează. Trebuie să fie 
ceva interesant. 

Ea rise dispreţuitor: 

— „Epiderma Artificială'? El nu cunoaşte pielea femeii, 
despre care Anatole France spunea că este lucrul cel mai fin de 
pe pămînt şi ar avea să inveteze o nouă epidermă! 

— E- un gaz asfixiant? întrebă Rusul. 

Tot atît de nepăsătoare îi răspunse: 

— Dumnezeu ştie! Văd că tot frămîntă un fel de cocă de 
prăjituri, îi pune fel de fel de substanţe chimice şi apoi face cu 
ea baloane, cum fac copiii din spumă de săpun, cînd se joacă. 

— A ajuns la o formulă pe care o are scrisă? 

— Nu cred. Imi închipui că bijbiie încă în întuneric. 

— Nu vă ţine în curent cu progresele pe care le face? 

— Nici nu mă interesează. Chimia s-o cunoască negustorii 
care falsifică băuturile... 

— Totuşi, am auzit că este vorba de o descoperire într-adevăr 
senzaţională. 

-Eu am convingerea că n-o să facă nimic. 

Se vedea că agentul sovietic ţine cu orice chip să afle amănunte 
şi că balena i le-ar fi dat, cu drag, dacă ar fi ştiut mai mult. El se 
ridică şi rugă să-l anunţe pe Sir Selford că ar vrea să-l vadă. 
Peste o clipă feciorul ii aduse răspunsul că marele chimist îl 
aşteaptă la biroul său. Cînd intră, Selford îi întinse amîndouă 
miinile: 

- Cu plăcere, domnule consilier! Cum te-ai îndurat sa 
părăseşti buduarul lui Mary? 

- Intr-adevăr cu greu se desparte cineva de distinsa doamnă 


Selford, dar azi se împarte: are atita lume acolo! 

- la loc, dragă consilierule. Cu ce te pot servi? 

-Ascultă, Keith , să vorbim ca doi prieteni 
adevăraţi. Nu mi-ai spus, niciodată, nimic, totuşi eu stiu de mult 
la ce lucrezi. 

-De unde ştii? 

- iți închipui că oamenii noştri îşi pierd timpul degeaba în 
ceața asta a voastră? 

- Cunosc activitatea aşa zisei „reprezentanţe comerciale". 
Ştiu că numără pe cei mai iscusiţi agenţi ai organizaţiei 
„Gosudarnie Politiciskaia Upravlenie! (G. P. U.). Dar orice ai zice 
tu, asta n-ai aflat-o de la ei, ci ei de la tine. In această privinţă 
Siguranţa voastră poate să-ţi fie recunoscătoare. 

-De unde ai ajuns la convingerea asta? 

-De aici din casă, zici că ai aflat despre „Epiderma 
Artificială"? 

-Te înşeli, amicul meu. Ştii bine că aici ne ocupăm de lucruri 
ceva mai uşoare, ca să uităm de asperităţile vieţii. 

— Da, dar graţioasa doamnă Mary, între două lucruri din cele 
pe care tu le numeşti uşoare şi citeva păhăruţe de whisky, nu 
uita, de bună seamă, să povestească, în gura mare şi despre 
truda mea ştiinţifică. 

— Cred că te înşeli; Lady Selford se ocupă de tablouri 
frumoase, de flori parfumate, de muzică aleasă şi de ceaiuri 
artistice. Nu se ocupă de mijloacele prin care un popor ar vrea 
să le distrugă pe toate celelalte. 

— Cum văd eu, eşti bine informat! 

— Ştiu totul! Iti dau cuvintul meu de onoare că nu de la 
nevasta ta. 

— E culmea! Sistemul ăsta de spionaj face parte din planul 
vostru de cinci ani? Un lucru pe care îl ştiu numai cu singur, 
pentru că eu l-am inventat şi de care a auzit vag numai nevastă- 
mea, de cine ar mai putea fi adus la cunoştinţa terţilor? 

— In definitiv n-are însemnătate de unde am prins firul. 
Destul că sînt bine informat şi am prilejul să te felicit călduros. 

— Mulţumesc. 

— Sîntem prieteni buni, nu-i aşa? In momentele de disperare, 
cînd mi s-a adus în casă cadavrul bietei mele Sonia, cu capul 
sfărimat cu „casse-tete'-ul, numai pe tine te-am avut lingă 
mine. Poate că mi-aş fi zburat creierii, dacă tu nu mi-ai fi ridicat 


moralul. Nu voi uita niciodată ce ai făcut pentru mine. De 
asemenea este greu de uitat intervenţia ta la War-Office, atunci 
cînd era vorba să fiu rechemat. 

— Unde vrei să ajungi, Ivan Ivanovitz? 

— Am scris la Moscova despre geniala ta invenţie. 

— Ai făcut tu asta? lată-mă dar şi trădător de ţară !... 

— Dar, de loc. Nu vinzi altei puteri nimic din ce este al ţării 
tale! Ceea ce geniul tău creează, este exclusiva ta proprietate. 
S-a spus că la baza proprietăţii,ar fi o hoţie; dar proprietatea 
intelectuală, dreptul creatorului, n-a fost încă de nimeni 
contestat. 

— De ce nu m-ai întrebat şi pe mine? 

— Pentru că mi-am închipuit răspunsul tău. De altfel, îţi spun 
drept că n-am putut da multe indicatiuni, întrucit şi eu ştiu 
foarte puţin. Lucru îmbucurător însă: Kremlinul mi-a şi răspuns, 
prin curier special: Afacerea se face. 

— N-am oferit nimic. 

— Comisariatul războiului a hotărît cumpărarea „Epidermei 
Artificiale"! 

— Ba nu zău, John, glumeşti? 

— Te vei convinge că vorbesc serios, cînd îţi voi comunica 
suma pe care ţi-o oferă Republica noastră. 

— Ei! la spune, aşa, de curiozitate! 

— Cinci sute mii de lire sterline. 

— Suma este, intr-adevăr, ispititoare pentru oricine, dar mai 
ales pentru mine, care sînt pe pragul prăbuşirii, avind întreaga 
avere încurcată. 

— Şi aceşti bani ţi-i voi număra chiar eu. 

— Ivan Ivanovitz, eşti diavolul în persoană! 

— Cel mult umilul său reprezentant. Eu înţeleg pe diavol aşa 
cum l-a văzut Byron, marele vostru poet. 

— Ai pîndit momentul şi ai venit să-mi dai lovitura,cind m-ai 
văzut pe marginea abisului. Am, mai cu seamă, nevoie de mulţi 
bani, ca să desăvirşesc nemuritoarea mea născocire. 

— Mai ai ceva de perfecţionat? 

— Nu numai atit, dar invenţiunea nu este incă pusa la punct 
şi propunerea ta este prematură. Dacă ne învoim, sper să ajung 
la desăvirşirea „Epidermei Artificiale" prin ajutorul vostru. Cu un 
pumn de aur, pot să termin. 

— Ilvei avea. 


— Iţi mulţumesc. Imi eşti intr-adevăr prieten. Nevasta mea, 
care este în stare să cheltuiască o mie de lire sterline pentru un 
capriciu, mi-a refuzat orice concurs bănesc. Tu ai fost mai bun 
decit ca. .. 

— Instrucţiunile primite de la Moscova, spun precis să-ţi 
număr banii numai după ce imi vei preda invenţia împreună cu 
toate desluşirile necesare, cu tablouri, formule, fotografii şi tot 
ce va fi necesar ca să dea o aparenţă de viaţă, ca născocirea ta 
să existe în realitate. 

Mi s-a poruncit să nu dau înainte nici o sumă cit de mică. 
Sovietele au fost prea mult exploatate. Oricine a minţit că face 
propagandă comunistă, s-a învirtit de bani de la noi. Numai cine 
n-a vrut, nu ne-a păcălit! Din această cauză, Moscova a devenit 
mai prudentă. Pentru tine sînt sigur că voi izbuti însă să obţin 
sumele necesare. 

— Cînd ai putea să-mi dai, de pildă, o mie de lire sterline? 

— Aş putea să trimit un curier chiar miine, dar am nevoie de 
oarecare date. 

Selford schiţă un gest de nemulţumire. Consilierul de 
ambasadă nu-l slăbea din ochi. Chimistul îl întrebă: 

— Ce aş putea să vă dau? 

— Orice, dar concludent. Trebuie să trimit la Moscova ceva 
care să-i convingă că invenţia există şi că este arvunită de 
republica marxistă. 

— După cum dinşii cer intii invenţia, tot aşa şi eu cer intii 
banii. Dacă dau tot ce am făcut pînă acum, pentru o sută de mii 
de lire sterline, cine mă asigură că voi primi şi restul? Şi, la 
drept vorbind, eu n-am nimic gata, ţi-am spus că totul este în 
funcţie de bani. 

— Nu mai vor să dea nici o rublă pe simple informaţiuni. 

— O, atunci sînt pierdut! Am discutat degeaba. Nu voi primi 
nici un ajutor din partea voastră şi ramin numai cu ruşinea de a 
fi tratat cu un stat străin vinderea invenţiunii mele! 

— Totul rămîne între noi. Consideri invenţia ca vindută. In 
momentul cînd va fi gata, vei obţine, de la mine, suma promisă. 

— Dar cu ce s-o termin, dacă n-am bani? 

— Lady Selford nu poate fi convinsă? 

— Ea mi-a lăsat aproape întreaga ei avere, dar după moarte. 
Şi ştii de ce? Pentru că am trecere şi nădăjduieşte că numai eu 
voi putea executa ciudatul ei testament. Aşa, de pildă, parcul de 


lîngă Londra şi o sumă frumuşică, l-a destinat înfiinţării unei 
grădini pentru nudişti. In cazul cînd autorităţile nu vor admite, 
terenul va fi vîndut şi banii trimişi cluburilor nudiste din Franţa şi 
din Germania. 

— Frumos lucru, nudismul. Eu îl apreciez. Am văzut, în 
Germania, un parc spelendid, în care doamnele si flăcăii voinici 
umblau ca Adam şi Eva în paradis. 

— Desigur că va muri cu regretul că n-o să se poată întoarce 
din groapă, spre a prezida şedinţele nudiştilor instalaţi în parcul 
lăsat de dînsa, John, 
cinstea mea este în mîinile tale. 

— Voi şti să tac, Selford! 

— ŞI, fiindcă am intrat în horă, îţi spun sincer: vă dau vouă 
invenţiunea mea. Oricînd o voi termina, mai degrabă sau mai 
tîrziu, ea va fi tot a voastră. Tu, în timpul ăsta, ţine guvernul tău 
la curent, dar bagă bine de seamă să nu vă deschidă valiza 
diplomatică. 

— De mult nu mai lucrăm cu valize diplomatice. Avem curieri 
speciali mnemotehnici. Ei ascultă, ţin minte totul şi raportează 
întocmai. Aşa că nu trebuie să ai nici o grijă. 


VII 


O VESTE SENZAŢIONALĂ STRĂBĂTU, cu iuţeala fulgerului, 
întreaga  Londră şi fu imediat telegrafiată de către 
corespondenţii marilor ziarelor străine, la Paris, Berlin, Roma şi 
Bucureşti: Lady Selford, soţia chimistului cu reputaţie, fusese 
asasinată... 

Ştirea stîrni un ecou enorm în societatea londoneză şi ridică 
poliţia în picioare. 

Sir Cawler, şeful secţiei criminale, ajutat de inspectorul 


Creakle, se afla în biroul lui Selford, căruia îl lua declaraţia. 

— E o mare lovitură pentru mine şi nu pot să mă liniştesc. N- 
aş fi crezut, niciodată, să se întîmple asta în casa mea. Cînd am 
fost înştiinţat, am găsit-o pe sărmana Mary lungită pe sofaua din 
budoarul ei. Un pumnal îi străpunsese inima! 

Sir Cawler îl întrerupse: 

— Cuţitul de tăiat hirtie, nu-i aşa? 

— Dar, cuțitul de tăiat foile cărţilor, proprietatea lui Miss 
Doris Elliot. 

— Puteţi afirma, fără nici o îndoială, că obiectul este al d- 
şoarei? 

— O ştie toată casa şi cel din urmă servitor poate confirma 
această afirmaţie a mea. 

— Cine v-a anunţat? 

— Servitoarea mea, negresa, căreia i se zice, aci in casă. 
Nona. 

— D-le Creakle, ai grijă, te rog, să putem asculta imediat pe 
negresă. 

— Este aici, domnule şef, răspunse inspectorul. 

— AŞ fi crezut orice, continuă Selford, dar pe profesoara 
copilei noastre n-aş fi bănuit-o capabilă de o asemenea faptă! 

— li aduceţi o acuzaţie directă? îl întrebă şeful secţiei 
criminale. 

— Eu nu, răspunse Selford, stingherit, dar toate împrejurările 
sînt împotriva ei. 

— Şi mobilul acestei fapte odioase? întrebă Cawler. 

— Furtul, iubite prietene. Nu mai încape nici o discuţie. Nona 
a prins-o, pe cînd părăsea casa, avînd in valiza ei cele mai 
scumpe dintre bijuteriile iui Mary. 

— Să vină Nona, strigă şeful secţiei criminale. 

O negresă voinică, intră sfioasă, mai mult îmbrîncită de către 
poliţişti. Creakle o duse în faţa şefului sau şi îi zise răstit: 

— Să spui drept tot ce te va întreba domnul şef, că altfel dai 
de bucluc! Aşa să ştii! 

Schimonosindu-se,  negresa începu într-o englezească 
scîlciată: 

— La mine nu stricat nimic. Cînd intrat la coniţa,el era mort 
pe canapea, cu faţa la lambă. Nona plinge si strigă atunci pe 
bun stăpin. 

— Dar pe Miss Eliot cum ai prins-o? 


— La el fuge cu giuvaieruri de la coniţa al meu. Nona luat pe 
el de braţ şi tras înăuntru, în palat. 

— Ce avea în mînă domnişoara, pe cînd pleca? 

— Geamantan ala mic, cu pietre de la git şi de la urechi de la 
coniţa mea. Miss Doris este hoţ! 

— A existat vreun conflict între dumneata şi Miss Elliot? 
întrebă Sir Cawler. 

— Asta nu se ştie la mine, răspunse negresa.. 

Creakle o desluşi: 

— Şeful te întreabă dacă domnişoara ţi-a făcut vreun rău. 

— Da, răspunse negresa, înţelegind în sfîrşit, Miss dai bătaie 
la Nona. 

— De ce te-a bătut? o întrebă Cawler. 

— Nona dat apă rece la domnişoara mică; Miss Doris spus nu 
bei apă cînd fata eşti incălzit şi pleznit o palmă la Nona. 

— Din această cauză ii porţi ură şi ai vrea acum s-o bagi în 
bucluc? 

— Da de unde, dragă prietene, interveni Selford. Nona n-a 
dat nici o luare aminte faptului, pentru că negrii sînt obişnuiţi cu 
bătaia. De altfel, atunci, domnişoara Eliot a avut dreptate: de 
cîte ori venea de la sport, fetiţa mea se ducea la Nona care îi 
dădea apă de la ghiaţă. A răcit de mai multe ori, odată era chiar 
să moară. Cînd, după ce s-a făcut bine, Nona i-a mai dat apă 
rece, Miss Elliot i-a mai dat o palmă, pe care probabil că pielea 
groasă a Nonei nici nu a simţit-o. Dimpotrivă, negresa o iubeşte 
pe profesoara fiicei mele, dar e foarte cinstită şi spune numai 
adevărul. 

— Aduceţi pe Miss Elliot! 

Frumoasă, albă, dreaptă şi plinsă, intră Doris Elliot, cu capul 
sus, — ca o regină. Selford se încruntă;Creakle, parcă intimidat, 
îi oferi un scaun. Şeful începu interogatoriul: 

— Cum te cheamă? 

— Doris Elliot. 

— Ciţi ani ai? 

— Douăzeci. 

— Ştii carte? 

— Sînt studentă. 

— Ca ocupaţie ai în această casă? 

— Sînt profesoara domnişoarei Maisie Selford. 

— Domnişoara nu se duce la şcoală ?.. . Invaţă numai cu 


dumneata? 

— Cu mine şi cu Laurenţiu Martin, un coleg al meu de 
universitate, care îi predă matematicile şi educaţia fizică. 

— Colegul dumitale se afla în casă cînd s-a petrecut crima? 

— Nu, el lipseşte din Capitală. Este plecat la ţară, la familia 
sa. 

— Ce părere aveai dumneata despre lady Selford? 

Fata dădu din umeri, cu dispreţ: 

— Foarte proastă, domnule judecător, — pentru că îmi 
închipui că sînteţi magistrat. 

Aceste cuvinte făcură să tresară întreaga asistenţă. Selford 
făcea semne din cap lui Creakle, ca şi cum ar fi vrut să arate că 
a luat-o gura pe dinainte şi şi-a dat pe faţă, fără să vrea, 
sentimente de ură. 

— De ce ai tăcut? Continuă! o încurajă Cawler.Te rog să ne 
spui din ce pricină ţi-ai format această convingere despre 
victimă. 

— O femeie aproape bătrină, care îşi petrece tot timpul 
jucind cărţi sau dansînd cu băieţi, ce ar putea să-i fie copii sau 
chiar nepoti; o doamnă din societate, care în orice conversaţie 
aduce vorba aşa, fără nici un rost, despre chestiunile erotice, 
socot că nu merită prea multă stimă. Eu cred că era aproape 
inconştientă. Odată mi-a propus să dansez, în pielea goală, la o 
serată. Şi, la protestările mele indignate, a adus două 
argumente puerile: că trebuie să apar numai cu spatele şi că, la 
serată, nu vor fi alţi bărbaţi decit stăpînul casei, consilierul 
ambasadei sovietice şi două javre mici cu monoclu, pe care nu 
ştiu cum le cheamă, dar de care era nedespărţită. 

— O urai? 

— O, nu, domnule judecător; o dispreţuiam! 

— Acum, te rog să ne spui, îi ceru Sir Cawler, cu un ton mai 
sever, cum s-au petrecut faptele în noaptea crimei. 

— Cu mult regret, dar în această privință nu sînt în măsură să 
vă dau nici o dezluşire. 

Poliţiştii se uitară unii la alţii; Selford zimbea cu răutate. 

— Cînd ai văzut-o, în seara aceea, pentru ultima oară, pe 
Lady Selford? 

Fata răspunse fără şovăire: 

— Aseară, cam pe la opt. 

— Ce ai căutat la dînsa? 


— Citea o carte libertină, din care ar fi vrut, cu orice preţ, să- 
mi vîre în ochi unele ilustraţii pornografice şi era nerăbdătoare 
să-i taie foile; dar nu avea cu ce. Pierduse coupepapier-ul şi 
atunci s-a gindit să-l ceară pe al meu. 

— Alt cuţit de tăiat cărţi nu se mai află în casă? 

— Ba sînt ele destule, dar îl prefera pe al meu... 

— Cînd ai ieşit din cameră, ce făcea Lady Selford? 

— Murise! 

Toţi se întoarseră spre cel care rostise acest cuvînt.Celebrul 
chimist fuma liniştit şi repetă: 

— Fără îndoială că soţia mea murise. 

Doris rămase foarte încurcată. Se uita speriată cind la Sir 
Cawler, cînd la Selford. Nu mai putea rosti un cuvînt. Şeful 
secţiei criminale o întrebă, cu o nuanţă de ironie în glas: 

— De ce eşti atît de tulburată, domnişoară? 

Cu ochii măriţi de groază, ea întinse mîna în spre Sellford şi 
bolborosi: 

— Nu ştiu ce vrea să zică omul acela! 

— Este adevărat, domnişoară, că Nona, negresa, te-a prins, 
pe cînd voiai să părăseşti pentru totdeauna această casă? 

— Da, domnule judecător, este foarte adevărat... . 

— De ce plecai şi de ce tocmai aseară ai luat această 
hotărîre? 

Fata se întoarse către Selford, care o privea batjocoritor. 

— Hotărîrea n-am luat-o chiar aseară, dar atunci am voit s-o 
pun în aplicare. 

— In seara cînd Mary Selford a fost asasinata . 

— Simplă coincidență. De altfel, eu habar nu aveam că Lady 
Selford, pe care o lăsasem privind desenele unor orgii 
sardanapalice, fusese omorită. 

— Foarte bine, coincidenţă, cum spui d-ta, îi zise şeful poliţiei 
criminale. Dar valiza cu bijuterii, tot prin coincidenţă o aveai la 
dumneata? 

Din nou păru că se zăpăceşte tinăra profesoară. Răspunse 
fără curaj: 

-- Am plecat cu valiza mea şi cu lucrurile mele 

— Pretinzi că bijuteriile găsite în valiză sint ale d-tale? 

— Da! 

— Intreab-o, dragă Cawler, de ce mai stătea în această casă 
ca profesoară cu trei sute de lire pe an, dacă are milioane? 


— Vă cer permisiunea de a nu răspunde la această întrebare. 

Şeful poliţiei criminale se ridică în picioare. Privi pe Creakle 
care dădu din cap. Selford era triumfător. 

Cawler pronunţă rar: 

—  Domnişoară Doris Elliot, eşti arestată şi te rog să 
întovărăşeşti pe Mister Creakle pînă la Scotland Yard. 

Fata avea un moment de revoltă: 

— De ce mă arestaţi? Pentru că voiam să plec din casa asta 
ruşinoasă? Pentru că voiam să fug de propunerile acestui bătrîn 
deşuchiat? 

Agenţii poliţiei o ridicară aproape pe sus, la un semn al lui 
Selford, care făcea pe indignatul. După ce poliţiştii ieşiră cu 
profesoara Sir Cawler zise lui Selford: 

— Are o mutră atit de nevinovată că n-ai crede-o capabilă de 
o asemenea faptă! 

— Pe cit o vezi de naivă, pe atit este de prefăcută, de 
perversă. Voia să fugă cu bijuteriile soţiei mele, ca să trăiască în 
Extremul Orient, sau undeva, prin America de Sud, fericită, cu 
Laurenţiu Martin, pe care de bună seamă că l-a expediat 
dinainte, sub cuvînt că s-a dus la familia lui. Sînt convins că 
trăieşte cu individul acela, căruia am făcut prostia să-i 
încredinţez educaţia fetiţei mele. 

— Ţin să-ţi mulţumesc, Sir Selford, că ne-ai inştiintat la 

vreme ca să putem pune mina pe criminală. Dacă ar fi fugit, 
poliţia s-ar fi lovit de mari greutăţi. 
— Nu mi-am făcut decit datoria. Acum am rămas singur pe 
lume. Ai văzut cu ce ură vorbea ucigaşa de biata mea soţie? 
Reeditind calomniile vulgului, că ea n-ar fi voit să renunţe la 
tinereţea ce începuse s-o părăsească, a crezut că poate să le 
exagereze, debitind enormităţi pe socoteala scumpei mele 
moarte. 

— Pentru că am venit aici, n-ai vrea să-mi faci plăcerea de a- 
mi spune în ce stadiu se găsesc lucrările invenţiunii d-tale 
menite să dea patriei noastre o nouă şi puternică armă de 
luptă? 

Selford rămase nepăsător. După o pauză, răspunse rece: 

— Patria mea nu s-a grăbit să mă incurajeze. Deocamdată nu 
pot să-ţi spun mai mult. In ziua cînd „Epiderma Artificială" va fi 
pusă la punct, te voi înştiinţa, prietene Cawler. 

Şeful poliţiei criminale nu mai insistă. După ce fâcu o lungă 


listă cu persoanele ce trebuiau să se prezinte, a doua zi, la 
cabinetul de instrucţie, ceru să fie dus încă odată la locul crimei. 

Pe sofaua învelită intr-o foaie de lame de argint, Mary Selford 
zăcea întinsă cu faţa în sus. In dreptul inimii, avea o pată roşie, 
din care sîngele se prelingea înspre subsuoară. Rochia i se 
ridicase şi picioarele, de o grosime neobişnuită, în ciorapi de 
mătase veritabilă, apăreau în faţa vizitatorilor. 

— Unde este coupe-papier-ul ? 

— L-a luat Mister Creakle, răspunse Selford. 

— A mai fost cineva ieri pe aici? 

— Numai oameni mai presus de orice bănuială: John 
Ivanovitz, consilierul de ambasadă sovietic şi Carter, fiul 
celebrului latifundiar. 

— Mai presus de orice bănuială, repetă şeful poliţiei 
criminale, cu o nuanţă de ironie în glas. 

Pe cînd polițistul se pregătea să plece, Selford îl întrebă: 

— Ce crezi că o aşteaptă pe ucigaşă ? 

Sir Cawler îl privi pe Selford în adincul ochilor şi răspunse 
răspicat: 

— Spinzurătoarea! 

Marele chimist oftă, avu o clipă parcă de suferinţă ascunsă, 
dar după o secundă începu să zimbească. 

— Regretata mea soţie ar fi spus că este păcat de un cap aşa 
de frumos, să moară cu cravata la git! 

— Bineînţeles, afară numai dacă avocaţii ei nu vor fi în stare 
să-i dovedească nevinovăția. 

— Crezi că este cu putinţă? 

— Cred că este greu, odată ce arma cu care s-a comis crima 
îi aparţine şi n-o tăgăduieşte şi odată ce mobilul asasinatului 
este furtul. Cu atît mai mult, cu cit este stabilit că a vrut să fugă, 
cu bijuteriile, aproape imediat după comiterea crimei. Depoziţia 
negresei va fi zdrobitoare pentru dînsa. 

— Imi pare rău pentru fata mea, care o iubea. 

— Te rog să vii şi dumneata miine la cabinetul de instrucţie; 
poate să fie nevoie. 

După plecarea şefului poliţiei criminale. Selford sună pe 
Nona. Negresa veni imediat, foarte emoţionată. El o bătu pe 
umeri şi îi zise: 

— Bravo, Nona, ai vorbit bine. 

— La mine iubeşte pe stăpinul de la noi. 


- Acum, Nona, să iei lista asta şi să te duci la depozitul de 
chimicale, unde ai mai fost de atitea ori. Plăteşti şi spui să-mi 
trimeată comanda imediat. 

După ce îi dădu bani, negresa ieşi, iar Selford, cu ochii 
strălucitori, cu glasul schimbat, mormăi: 

-Voi pune „Epiderma' la punct! 


VIII 


LAURENŢIU MARTIN îşi petrecea, în fiecare an,cite o săptămînă 
la mătuşa sa, d-na Hopkins, care avea o mică fermă la cîţiva km. 
de Londra. Işi luase concediu de la familia Selford şi plecase 
liniştit să vadă pe singura rudă pe care o mai avea. 

Pornise din Londra, pe o vreme ceţoasă, pe bicicletă. El era 
obişnuit cu drumul şi îl făcea bucuros. 

Abia ieşi din metropolă, să fi parcurs citeva sute de metri, 
cînd se pomeni oprit de un trecător: 

— Nu ştiu carte, fii bun, te rog şi citeşte-mi această scrisoare! 

Omul îi tăiase calea, altfel ar fi trecut înainte. De la început, 
întîmplarea îi se părea curioasă: auzise ca nu există analfabeți 
în împrejurimile Londrei, şi, apoi, s-a mai pomenit îndrăzneala să 
întrerupi călătoria unui om care nu-ți este dator nimic, spre a-ţi 
citi o scrisoare? 

Tînărul desfăcea biletul şi începea să citească tare: „Ai face 
foarte bine, să nu te mai ocupi de Miss Elliot". 

In clipa aceea el se întoarse furios în spre individul care-l 
oprise, dar înainte de a putea să spună ceva,fu apucat pe la 
spate de doi oameni voinici, iviţi dintr-o curte şi legat zdravăn. 
Omul cu bileiul sta deoparte şi le dădea ordine: 

— Duceţi-l repede, să nu treacă cineva! 

Băiatul se simţi ridicat — un individ îl ţinea de cap şi altul de 


picioare — şi dus într-o curte de pe şosea, apoi coborit într-un 
beci. Pe cînd îl transportau, omul cu scrisoarea îi acoperise faţa 
cu o basma. In pivniţă îl dezlegară. Cel care părea stăpiînul, se 
apropie de dînsul: 

— Vei locui aici cîteva zile. Dacă te vei purta bine, nu ţi se va 
întîmpla absolut nici un rău. Dacă vei încerca să te împotriveşti, 
sau să fugi, atunci nu mai garantez de viaţa d-tale! 

— Cine eşti d-ta? 

— Asta nu te interesează. în ultimul timp însă te-ai ocupat 
prea mult de domnişoara Doris. Odată ce nu-ţi este nici rudă şi 
nici logodnică, nu-ţi era permis acest lucru. 

— De unde ştii d-ta că nu-mi este logodnică? 

— Dacă nutreşti asemenea ginduri, cu atit mai rău pentru 
dumneata. 

— Nu ştiam că este oprit lucrul acesta. 

— Evenimentele te vor convinge. 

— A, eşti dintre acei care cunosc evenimentele ce se vor 
întîmpla? Şi eu le bănuiesc. Afară de mine se mai gîndesc la ele 
doar făptaşii. Fără îndoială că faci parte dintr-înşii. 

Individul rîse batjocoritor : 

— Prea vrei să ştii multe, băiete. 

Liniştit, tînărul îl întrebă: 

-lţi închipui dumneata că va rămîne nepedepsită fapta pe 
care aţi săvirşit-o acum?Veţi fi pedepsiţi exemplar. 

-Cine ne va pedepsi? Poate domnişoara? Numai ca 
domnişoara, în clipa asta este de bună seamă arestată. 

Auzind aceste cuvinte Martin îşi pierdu răbdarea şi se repezi 
la uşă. Dar porţile erau ferecate. 

-Daţi-mi drumul! 

- Dacă dai semne de nelinişte, vom lua unele măsuri ce nu-ţi 
vor conveni. 

Scos din fire, băiatul începu să strige: 

- Bandiţilor, veţi muri în spînzurătoare! 

Cei doi gealaţi tăbărîră atunci pe el şi îl legară din nou, apoi 
plecară împreună cu stăpiînul lor, lăsîndu-l lungit pe lespezile 
ude ale beciului. 


Ziarele erau pline de reportaje senzaţionale 


„Domnişoara Doris Elliot, punînd ochii pe bijuteriile de o 
valoare considerabilă ale doamnei Selford, a înjunghiat-o, i-a 
furat giuvaericalele şi apoi a încercat să se facă nevăzută. Din 
fericire a fost prinsă la timp. Intere- sindu-ne la Scotland Yard, ni 
s-a comunicat că dovezile împotriva ei sînt zdrobitoare şi că 
numai o minune ar putca-o scăpa de spinzurătoare". 


— la stai, Bob, strigă celebrul detectiv Will Warren, care citea 
cele de mai sus. Mi se pare că băiatul nostru este un om de 
geniu. 

Bob, care turna stăpînului său sifon într-un pahar cu sirop, se 
uita la el. f 

— Totul s-a întîmplat aşa cum bănuia Laurenţiu Martin. 
Băiatul ăsta va ajunge cel mai mare detectivi din lume. Dar ce 
este asta? 

Detectivul citise un alt fapt divers: 


„O răpire senzaţională sau o dispariţie misterioasă ?Nu se ştie 
dacă există vreo legătură între asasinarea doamnei Selford, 
soţia celebrului chimist şi dispariţia misterioasă a tinărului 
Laurenţiu Martin, profesorul fetiţei victimei. Tînărul a plecat din 
Londra cu bicicleta chiar în prima dimineaţă care a urmat crimei 
— săvirşită, precum se ştie, în timpul nopţii — şi de atunci nu a 
mai fost văzut. El a lăsat vorbă gazdei sale că se duce la mătuşa 
sa, doamna Hopkins, dar n-a ajuns la destinaţie şi nici n-a fost 
găsit pe drum. 

Se bănuieşte că tînărul ar fi avut legături de ordin 
sentimental cu asasina şi că a fugit , crezind că ea îl va putea 
urma, aducând şi prada cu care ar fi putut trăi amindoi fericiţi o 
viaţă întreagă. Cerindu-se părerea arestatei, ea pretinde însă că 
Laurenţiu Martin ar fi fost răpit fără îndoială de către cei care o 
persecută şi pe dinsa şi care au tot interesul ca adevărul să nu 
iasă la lumină. Poliţia a luat întinse măsuri pentru urmărirea şi 
arestarea lui Laurenţiu Martin”. 


— Ei, ce zici de toate acestea. Bob? 

— Este de lucru la Bob? 

— După cum am citit în celelalte gazete, poţi să speri. Cred 
că slujnica Nona este o complice principală a făptaşilor şi, dacă 
îmi va cădea în mînă, îţi făgăduiesc să ţi-o dau în sfinta ta pază. 

Ochii negrului străluciră, el răspunse repede, bucuros: 

-Bob mulţumeşte la bun stăpîn? 

In clipa aceea se auzi soneria telefonului. Bob alergă: 

— Poliţia. 

— Cine este acolo? întrebă marele detectiv, luînd receptorul 
din mina lui Bob. 

— Aici sînt eu, inspectorul Creakle. N-ai vrea să treci o clipă 
pe la Scotland-Yard? 

— lţi spun drept că, de cînd l-au asasinat pe colegul meu de 
şcoală Ralph, mi-e urit să viu pe la voi. 

— Ar dori să-ţi vorbească Sir Cawler. 

— Bine, comunică şefului tău, că voi veni. Ai putea însă să-mi 
spui ce are cu mine? 

— A primit sugestia, de sus, ca să fii consultat în afacerea 
„Epidermei Artificiale". 

— Bine, vin. 

Fu o decepţie pentru Warren! El bănuia că este vorba de 
asasinarea doamnei Selford, afacere în care se simţea de 
neînvins. Totuşi va cerceta — dacă înaltele cercuri oficiale ţin la 
asta — şi chestiunea „Epidermei Artificiale". 

Ajungînd la prefectura poliţiei, fu introdus imediat in 
cabinetul şefului secţiei criminale. 

— ţi voi spune, în mod sincer, cum stau lucrurile. Secţia 
noastră politică de la Constantinopol trimite, de la o vreme, ştiri 
care au alarmat pe ministrul de externe. Tot ce se descoperă 
fără concursul nostru,fie că e descoperire reală, fie că e simplă 
închipuire, se sparge în capul prefectului. De aceea ne-am gîndit 
la d-ta. Sînt însărcinat, din partea prefectului poliţiei, să-ţi ofer o 
mie de lire sterline, pentru lămurirea chesstiunei „Epidermei 
Artificiale". 

— Şi ce vrea să ştie prea onoratul domn prefect? 

— Întîi dacă această invențiune există sau este o simplă 
păcăleală; iar, în cazul cînd ea există, dacă nu cumva chimistul 
Selford a vîndut-o unei puteri străine, de pildă Rusiei Sovietice. 


— Foarte greu lucru, răspunse Warren, rămînînd pe ginduri o 
clipă; apoi, privindu-l în ochi pe Sil Cawler: 

— Ce părere aveţi d-voastră, aici, la prefectură, despre 
chimistul Selford? 

— Părerea pe care o are întreaga lume ştiinţifică din Europa 
şi din America. l-a întrecut pe cei mai faimoşi chimişti germani, 
în ceea ce priveşte prepararea gazelor de luptă. 

— Dar ca om? 

— Oamenii de geniu au de multe ori slăbiciuni. Dovadă: 
Edgar Poe, Verlaine, Rimbaud şi cîţi alţii. 

— II credeţi, prin urmare, capabil de o trădare naţională? 

— Noi nu, dar îl scuză cei de la Constantinopol ? 

Marele detectiv întrebă, deodată, pe şeful secţiei criminale: 

— Dar ce zici de asasinarea doamnei Selford? 

— Crima n-are nici o legătură cu „Epiderma Artificială" şi, 
dacă te interesează chestiunea, ea a fost dată în seama lui 
Creakle. De altfel, izbîndă desăvirşită; avem în mină şi pe 
asasină şi corpul delict şi bijuteriile furate. 

Warren înţelese că nu era prudent să mai stăruie.Se mulţumi 
să răspundă: 

— Vă felicit, pentru succesul dv. Primesc să mă ocup de 
„Epiderma Artificială" cu condiţia ca toate organele poliţieneşti, 
care mai lucrează în această daravelă, să mă ţină în curent cu 
absolut toate demersurile şi descoperirile lor. N-aş vrea să ne 
luptăm între noi, ca unele oști în derută. 

Sir Cawler îi întinse mina: 

- iți mulţumesc, prietene. (Apoi, părîndu-i-se că n-a fost 
destul de lămurit în ceea ce priveşte afacerea crimei din palatul 
Selford, adăugă): Aş vrea să precizez un lucru: îţi cerem 
concursul numai în ceea ce priveşte gazele de luptă în general şi 
„Epiderma Artificială" în special. Nu avem nevoie de concursul 
tău în chestiunea asasinarii doamnei Selford. Dimpotrivă, 
domnul prefect, care vrea să menajeze pe chimist, cel puţin 
pînă se vor limpezi lucrurile, ţine să nu se facă prea mare 
zgomot în jurul asasinatului. Este dorinţa lui Selford „si noi 
sîntem nevoiţi să-l ascultăm, atita vreme cît putem spera că 
lucrează pentru armata noastră. 

— A, faimosul chimist şi-a exprimat această dorinta, eram 
sigur. 

— Orice presupuneri vei face, sînt inutile. Chestiunea este pe 


deplin lămurită. Te rog şi eu chiar să nu te amesteci în 
cercetările noastre. N-am nimic de ascuns;ca să nu crezi cine 
ştie ce, voi preciza că War-Office-ul e în fierbere din cauza 
„Epidermei Artificiale".Ce importanţă mai are o crimă ordinară, 
faţă de o asemenea chestiune, ce atinge siguranţa statului? 

— Bine, dacă deranjez, nu mă voi amesteca. 

— De altfel tu nu iei decit afacerile în care eşti bine plătit. Şi 
aici nu poţi cîştiga nici un penny. E vorba de o fată săracă, 
devenită criminală din cauza sclipirii unor pietre scumpe. 

— Voi face precum doriţi. Dar, odată cercetării! terminate, 
cînd fata se va găsi în faţa juraţilor, în dosul cărora se află 
spînzurătoarea, atunci voi putea interveni ? 

— Dacă vei avea vreun motiv, se înţelege că da. Eu te rog 
numai să nu te amesteci în cercetările poliţiei în ceea ce 
priveşte justiţia, eşti liber, eşti dator chiar să-ţi spui cuvîntul, 
cînd ai ceva de spus. 

— Iţi mulţumesc, Sir Cawler. Aveam impresia Miss Elliot a fost 
condamnată dinainte. 

— Noi urmărim numai să se facă dreptate. 

— AŞ putea să văd pe Miss Elliot? 

— Nu, e ţinută la secret. 

Marele detectiv strînse mina şefului secţiei criminale şi părăsi 
prefectura, cu sufletul înecat de amărăciune. 


IX. 


DORIS ELLIOT se afla tot la Scotland-Yard, unde era interogată 
în fiecare zi. Fata era îngrozită. De altfel şi înainte,pe vremea 
cînd era liberă, simţea un fel de teamă cînd auzea pronunţindu- 
se numele prefecturii poliţiei din Londra, Scotland-Yard. Acolo a 
zăcut, pe nedrept, Allan Gray, învinuit că a omorit pe Sonia 
Kasatkina. De acolo pleacă autobuzele acoperite de placarde 


multicolore, reclame etc., avînd înăuntru aparate de telegrafie 
fără fir, cu care raportează prefecturii ceea ce se întîmplă în 
oraş. Acolo se află celebrul „Muzeul Negru", în care s-a depus 
casse-tete-ul ucigaşilor descoperiţi în ultimul timp, alături de 
pumnalul lui Jack Spintecătorul, de revolverul cu gaze 
lacrimogene, de stiloul cu gaze asfixiante, de cuțitul apaşilor şi 
de ciomagul tîlharilor de drumul mare. Acolo poţi vedea cele mai 
faimoase corpuri delicte: haine şi uniforme găurite de gloanţe, 
pelerine pline de sînge, bani falşi,etc. In secţia otrăvurilor, se 
află un adevărat laborator de chimie. Aici, sînt dosarele secrete 
ale tuturor infractorilor. Prefectura are si un vast laborator de 
studiu, în care lucrează chimişti cu reputaţie bine stabilită. Sînt 
şi săli de gimnastică si de diferite sporturi. Pe pereţi sînt expuse 
fotografii,infăţişind criminali celebri, case în care s-au falsificat 
bani, s-au săvirşit crime. Registre enorme conţin numele si 
adresele tuturor femeilor cu moravuri îndoielnice, ale 
susţinuţilor şi ale susținătorilor acestor nenorocite. 

Doris auzise despre toate acestea şi acum se cutremura că 
se afla în mijlocul armelor cu care se ucisese atita lume, în 
decursul vremurilor; în mijlocul apaşilor arestaţi pentru cele mai 
dezgustătoare fapte şi la discreţia agenţilor poliţiei, care e drept 
că n-au insultat-o şi nici n-au brutalizat-o, dar care au lăsat-o să 
înţeleagă ca, dacă va continua să tăgăduiască, vor fi siliţi să 
întrebuinţeze mijloace care o vor sili să vorbească! Necazul 
poliţiştilor era că fata tăgăduia, deşi absolut toate dovezile erau 
împotriva ei. De asemenea toţi martorii: chimistul Selford, 
servitoarea Nona, precum si întregul personal al casei, făcuse 
depoziţii împotriva ei. Ar fi avut şi ea un martor — unul singur — 
un sprijinitor, dar acesta dispăruse, fusese scos din luptă, si le 
bună seamă tot de către cei care în umbră puseseră la cale 
distrugerea ei. Ceru să vorbească prefectului poliţiei, dar 
cererea nu-i fu admisă. Nu vedea decit pe inspectorul Creakle, 
care o sfătuia zilnic să apuce pe calea mărturisirilor, întrucît 
tăgada nu-i va folos] la nimic.. 

După cîteva zile de şedere în arestul poliţiei, Doris era 
complet demoralizată. Singura ei speranţă era că peste alte 
două zile, trebuia să fie dusă la cabinetul de instrucţie. Avea 
toată încrederea în magistratura ţării sale, de la care aştepta 
salvarea. Pe cînd se gindea la toate acestea, un agent o chemă 
şi o conduse în cabinetul inspectorului. Creakle o primi 


încruntat: 

— In sfîrşit, te-ai hotărît, domnişoară, să recunoşti fapta ce ţi 
se impută? 

— Sînt nevinovată! 

— Atunci de ce nu ne spui de unde ai bijuteriile dacă susţii că 
sînt ale d-tale ? 

— Negreşit, că sînt ale mele. 

— De unde le ai? 

— Asta nu pot să spun. 

Polițistul surise batjocoritor. Apoi o întrebă cam în zeflemea: 

— In cazul cînd eu aş afirma că sînt ale mele, din aceste două 
afirmaţii, care ar fi luată mai în serios? La noi, la poliţie, e nevoie 
de dovezi. 

— Dar Selford ce probă a adus că sînt ale lui? 

— Dar marele chimist n-a susţinut niciodată că bijuteriile i-ar 
aparţine. Intrebarea n-o mai putem pune adevăratei lor 
proprietare, doamnei Selford, pentru că ea a murit. Oricum, 
însă, e infinit mai probabil să aibă asemenea giuvaeruri una din 
doamnele cele mai bogate din Londra, decit o studentă ce dă 
lecţii particulare, ca să-şi cîştige traiul. Mai bine hotărăşte-te, 
domnişoară, să ne spui adevărul. 

— Nu mai am nimic de adăugat. 

— Dacă ne spui de unde ai bijuteriile, dispare mobilul crimei 
şi atunci eşti pe jumătate scăpată. 

— La această întrebare nu pot răspunde. 

— Bagă de seamă, domnişoară, că te pierzi. 

— Nu mai insistaţi. 

— D-l Selford ce motiv are să vă persecute? 

— Intrebaţi-l pe dînsul. Omul ăsta mi-a făcut propuneri de 
dragoste. 

— Vă sfătuiesc, domnişoară, în mod binevoitor,sa nu vă 
prezentaţi cu asemenea lucruri în faţa judecătorului, că vă 
înrăutăţiţi situaţia. Reputația lui Sir Selford, ca om de ştiinţă, 
este astăzi universală. 

— Ceea ce nu-l împiedică să încerce ce a încercat. 

— Dacă nu ne poţi spune de unde ai bijuteriile, te rog, în 
schimb, să ne răspunzi la o întrebare firească ce vine pe buzele 
tuturor faţă de tăgada d-tale: Cine a ucis-o pe Mary Selford? 

— Nu ştiu. Poate unul din cei care veneau în casă. 

— Dar cine dintre ei? Carter, fiul celui mai mare propietar de 


pămînt? Ivanovitz, consilierul de ambasadă sovietic? 

— Nu ştiu. Toţi sînt nişte detracaţi şi oricare din ei este în 
stare să facă o faptă pe care eu n-aş săvirşi-o. 

— De ce ar fi omorit-o unul dintre prietenii ei? 

— Ştiu şi eu? Poate că din gelozie. 

— Uitaţi că doamna Selford era o femeie în vîrstă. 

— Care, totuşi, nu se sfia să umble cu rochii, care în loc s-o 
îmbrace, mai mult îi dezbrăcau trupul de elefant alb, care dansa 
cu băieţaşi de douăzeci ani. 

— Totuşi nu acuzaţi direct pe nici unul dintre ei. 

— Nu, pentru că n-am nici o dovadă. Sînt destul de instruită, 
ca să-mi dau seama ce înseamnă să ridici o asemenea 
acuzaţiune împotriva cuiva. Vă rog cercetaţi unde se află 
studentul Martin, şi nădăjduiesc că, odată găsit, veţi lumina 
multe puncte întunecate ale acestei afaceri. 

— Tînărul Martin a declarat gazdei sale că pleacă pentru o 
săptămînă la ferma unei mătuşi din apropierea capitalei. Cu 
toate acestea s-a dovedit că dînsul a plecat în altă parte. 

— Faptul că n-a ajuns la destinaţie, nu înseamnă că n-a 
pornit cu intenţia de a se duce acolo. 

— Atunci de ce nu a ajuns? 

— Pentru că, probabil, a fost răpit pe drum. 

—Pînă acum se răpeau numai domnişoarele frumoase sau 
moştenitoarele bogate. Cazuri de răpiri de flăcăi n-am avut pînă 
astăzi. 

— Cu toate acestea el a fost răpit. Dacă ar fi liber, oriunde s- 
ar fi dus, ar fi trebuit să-mi scrie. Cea mai sigură dovadă, pentru 
mine, că el se află sechestrat, este că nu-mi trimite nici o veste. 
Inainte de a pleca — în ajunul crimei — a fost pe la noi şi mi-a 
făgăduit că îmi va scrie cum va ajunge. N-a ajuns şi nu mi-a 
scris. 

— Cercetările noastre continuă. 

— După ce colegul meu va fi găsit, sau va izbuti să scape, şi 
se va prezenta singur, afacerea va lua o altă întorsătură. De 
altfel, dînsul m-a sfătuit, de multe ori, să plec din casa aceea. 

— De ce? 

— Susţinea, şi pe bună dreptate, că o casă în care femeia îşi 
primeşte amanţii fără nici o jenă, nu-i o casă cinstită. Nu l-am 
ascultat şi uite unde am ajuns. 

— Dar cum se face că doamna Selford a fost ucisă cu cuțitul 


d-tale de tăiat cărţi? 

— Nimic mai simplu. Cineva putea să urce scările, pînă la 
camera mea şi să ia, cu cea mai mare înlesnire,obiectul, în lipsa 
mea. Crima s-ar fi putut făptui, de pildă., cu o armă furată din 
casa unui ministru. Asta n-ar constitui o dovadă că secretarul de 
stat e un asasin! Am mai spus, de altfel, că doamna Selford mi-a 
cerut personal cuțitul de tăiat cărţi. Ucigaşul a găsit-o, de bună 
seamă, citind. S-au luat la ceartă şi, în furia lui, a lovit cu cel 
dinţii obiect pe care l-a găsit la indemiînă. 

— Mai ştie cineva că doamna Selford ţi-a cerut cuțitul? 

— Nu era nimeni, cînd am vorbii cu ea în această privinţă. 
Dar socotesc că nu este nimeni din casa Selford, care să n-o fi 
văzut, adesea, pe doamna Selford, tăind foile cărţilor cu cuțitul 
meu; pentru că nu mi l-a luat pentru întîia oară. 

— Mai ai rude în Londra? 

— Nu. Aici n-am pe nimeni şi tocmai de aceea,au atita curaj 
prigonitorii mei. 

— Dar unde sînt rudele d-tale? 

— Departe... 

— Pe cine ai acolo? 

— Un unchi, fratele mamei mele. 

— Cum se numeşte? 

Fata păru îngrozită. Dar frica se citi numai un moment pe 
frumoasa ei figură. îşi reveni şi răspunse: 

— Bănuiesc, ba sînt sigură chiar, că numele lui nu vă poate 
interesa; iar depărtarea ce îl desparte de Londra, — el e în alt 
continent — e o dovadă aproape sigură că n-a putut colabora cu 
mine, în cazul cînd eu aş fi săvîrşit crima de care mă învinuiți. 

Inspectorul bătu nerăbdător din picior: 

— Doris Elliot, te-am întrebat cum se numeşte unchiul d-tale! 

— Refuz a răspunde la această întrebare. 

— Aproape la toate chestiunile ce ţi s-au pus, ai refuzat a da 
vreo lămurire. Parcă nici n-ai fi de loc conştientă de soarta care 
te aşteaptă. 

— Vă mulţumesc că îmi atrageţi luarea aminte. 

— D-ta bănuieşti unde te va duce atitudinea pe care ai 
adoptat-o? 

— In această privinţă nu există nici o îndoială: la 
spînzurătoare. 

— O spui foarte calm. 


— Cu liniştea omului nevinovat. N-am omorit eu pe Mary 
Selford. 

— Faţă de tăgada, d-tale, voi fi silit să trec ancheta unui alt 
coleg. 

— Mi-e indiferent cine o continuă. 

— Un coleg însă care nu are aceleaşi menajamente faţă de 
preveniţi. S-ar putea întîmpla să regreţi că n-ai voit să fii sinceră 
faţă de mine. 

— Mă aştept la orice, după învinuirea grosolană ce mi s-a 
adus. O fată cu educaţia mea nu omoară ca să fure. Am viitorul 
deschis înainte şi chiar dacă aş fi absolut săracă, nu este exclus 
ca, prin titlul academic ce voi obţine, să-mi fac o situaţie 
frumoasă. Fură numai cel care nu mai are încotro. 

— De cînd sînt aici, domnişoara, ceea ce mi-a asurzit urechile 
au fost în totdeauna închipuitele argumente, presupunerile, 
deducţiile arestaţilor. Dar noi lucrăm numai cu dovezi materiale. 

— Pe care legea vă obligă să le produceţi. 

— Noi ţi-am arătat corpuri delicte, declaraţiile martorilor, 
atitea probe, încît nu mai poate exista nici o îndoială în privinţa 
autoarei crimei. 

— N-am omorit eu pe Mary Selford. 

— Mai aşteptăm raportul medicului prefecturii. 

— Dacă într-adevăr urmăriţi luminarea afacerii, căutaţi pe 
Laurenţiu Martin. 

-- Il vom găsi, dar sînt sigur că afacerea nu va înainta nici cu 
un pas. _ 

Convorbirea fu întreruptă de intrarea lui Sir Cawler.li făcu 
semn inspectorului să-l lase singur cu arestata. După plecarea 
lui Creakle, o întrebă cu un ton părintesc: 

— Ai să te plîngi de ceva, Miss Elliot? 

— De nimic, pînă acum. 

— De ce „pînă acum"? Aici, la noi şi de acum încolo te vei 
bucura de acelaşi tratament. 

— Vă mulţumesc. 

— Atunci de ce te temi? 

— Pentru că domnul inspector m-a ameninţat că mă va trece 
unui coleg, care întrebuinţează altfel de mijloace în cercetări. 

— Fii sigură că nimic rău nu ţi se va întîmpla. Aş vrea, însă, 
domnişoară, să-mi dai unele lămuriri de care poliţia are absolută 
nevoie. Dar ce zic poliţia? Aş putea spune ţara. Chiar dacă, 


întîmplător, ai făcut o greşală, chiar dacă fără să vrei, într-un 
moment de furie, ai lovit-o pe Lady Selford, d-ta eşti englezoaică 
şi interesul patriei primează. 

— N-am omorit-o eu pe Mary Selford! 

— Am spus că, admiţind chiar că, fără să vrei, ai comis un act 
necugetat, nu vei refuza de a aduce un serviciu ţării. Apelez la 
d-ta pentru că eşti o fată luminată. Niciodată n-am cerut noi 
asemenea servicii celor acuzaţi de crime. Ştii că Sir Selford 
lucrează la „Epiderma Artificială" ? 

— Da, ştiu. 

— In ce constă această invenţie? 

— Personal n-am verificat nimic şi nici n-aş fi în măsură, fiind 
o profană în chimie. Vă pot repeta însă ce mi-a spus el. Se 
trudeşte să găsească un fel de aluat, cum zicea dînsul, subţire 
de tot, pe care trîntindu-l deasupra capetelor soldaţilor, îi va 
asfixia. 

— Substanţă toxică? 

— Nu. El pretinde că e inofensivă. Rostul ei ar fi să se 
lipească de epiderma cea adevărată, sufocind victimele. O 
bucăţică lipită de gura şi de nasul cuiva, ar fi suficient pentru a- 
1 ucide! Bucăţi mai mari, ca nişte voalete femeieşti, ar învălui 
cu totul capetele soldaţilor, chiar prevăzuţi cu măşti şi i-ar 
asfixia. 

-Continuă, domnişoară; e foarte interesant! 

-Taina grozavă a acestei invenţii ar fi că aluatul nu se rupe 
decit cu foarte mare greutate şi într-un interval de timp în care 
omul cel mai rezistent moare asfixiat. „Epiderma Artificială" nu 
numai că se lipeşte de cea naturală, dar se confundă cu ea, se 
adînceşte într-însa, neputindu-se scoate înainte ca victima să-şi 
dea sufletul. 

— iți mulţumesc, domnişoară. Mi-ai descoperit lucruri pe care 
noi nu le-am putut afla pînă astăzi. Acum, te rog să te gindeşti şi 
să-mi răspunzi tot atît de sincer la o nouă întrebare, cu mult mai 
importantă: Şi-a terminat Sir Selford invenţia? A pus-o la punct? 

— Pretindea că mai are foarte puţin. 

— Şi de ce întîrzia? 

— Din lipsă de bani. 

— In privinţa asta a spus tuturor la fel. 

— Pretindea că substanţele chimice şi metalele de care are 
nevoie, ar fi foarte costisitoare. Dacă a spus adevărul, apoi 


atunci bănuiesc că, de astă dată, e pe cale să termine 
născocirea, dacă n-o fi şi dat-o gata. 

— De ce eşti atît de optimistă? 

— Pentru că azi are bani destui. Defuncta i-a lăsat o avere 
considerabilă. Chiar în casă Mary Selford avea citeva zeci de mii 
de lire, bani pe care îi întrebuința pentru întreţinerea „sateliţilor" 
ei, după cum numea micile javre ce o înconjurau zi şi noapte. 

Sir Cawler rămase pe ginduri. îl izbise justeţea observaţiilor 
presupusei criminale. Inainte de a pleca, o întrebă: 

— în cazul cînd va veni un ofiţer de la marele stat major sau 
de la aviaţie, vei fi atît de bună să-i dai o declaraţie în această 
privinţă, scriind şi semnînd? 

Fata răspunse în grabă: 

— Fireşte. 


DE CÎND O ÎNGROPASE PE SOŢIA SA, chimistul Selford se afla 
într-o activitate febrilă. Zi şi noapte sta în laborator. Acolo 
mînca, acolo dormea. La el nu intra nimeni afară de servitoarea 
sa devotată, negresa Nona. Zilnic îi soseau pachete cu chimicale 
din ţară şi de la Paris. Nu mai primea pe nimeni. 

Consilierul ambasadei sovietice, care în două rînduri fusese 
silit să plece de la uşă fără a-l vedea pe Selford, de astă dată 
stăruia să fie primit cu orice preţ. Nona dădea din miini 
disperată: 

— Boier nu este acasă. 

— Du-te de-i spune că-i aduc o veste mare. 

— Nona duce vezi, poate întors stăpîn de la el. 

Selford ieşi din laborator şi primi pe Ivanovitz în biroul său: 

— lartă-mă, prietene, dar lucrez şi, dacă mă întrerup, nu mai 
fac nimic. 


— Amice Selford, nu-ţi aduc numai o veste, ci ceva cu mult 
mai important. 

Selford îl întrebă cu răceală: 

— Şi anume? 

— Bani, dragul meu. Banii, de care tu ai atita nevoie, au venit 
în sfîrşit. Dacă nu-ţi pot da suma cerută, în orice caz ţi-am adus 
o sumă destul de rotundă. Ce zici de asta? 

— Atunci aveam mare nevoie de bani. Acum lucrurile s-au 
mai schimbat. 

— Şi nu-ţi mai trebuie bani? Există vreun om care, în vremea 
acestei crize cumplite, să se poată lăuda că nu simte nevoia 
banului? 

— N-am zis asta. Dar nu mai sînt în situaţia de a face orice 
pentru bani. Acum am cu ce să-mi desăvirşesc invenţia. 

— Pe care ne-ai făgăduit-o nouă şi nu mă îndoiesc că te vei 
ţine de cuvînt. 

— Nu avem încă nici un contract între noi. 

— Intre oamenii de onoare, cuvîntul e suficient. 

— Onoarea nu are ce căuta în asemenea tratative. 

— Cum, Selford? Dai înapoi? Intreaga mea carieră 
diplomatică e în joc. Tocmai acum, cînd nădăjduiesc să ajung 
ministru, vrei să mă loveşti atît de crud? Ce va zice comisarul 
războiului? 

— N-am zis încă, nici da, nici nu. 

— Dar acum vorbeşti altfel. 

— E graiul unui om care, de astă dată, e stăpîn pe ce este al 
lui. Cînd am vorbit, rîndul trecut, n-ai auzit cuvîntul meu, ci 
strigătul de desnădejde al omului de ştiinţă, care nu e înţeles în 
ţara lui. Acum sînt în altă situaţie. Marfa e a mea şi o pot vinde 
cui voi crede de cuviinţă. Ea era atunci ca şi sechestrată. Azi 
dispun eu de ea... E tot ce pot să-ţi spun. 

— Te-am înţeles. Cel puţin ai terminat lucrările? 

— Am învins toate dificultăţile. Ce-mi rămîne de făcut ar fi un 
fleac. 

— Voi raporta. 

— Bagă de seamă, lvanovitz!. .. 0 să mă compromiţi cu 
rapoartele tale. 

— Ţi-am spus că ele nu sînt scrise. Primeşte felicitările mele. 
In ce hal erai cînd am discutat pentru ultima oară despre 
„Epiderma artififcială"! Acum eşti cu totul schimbat în bine. Ai 


trecut însă prin momente grele. Ce nu face un om de ştiinţă, 
pentru credinţa sa? Te-ai zbătut, ai suferit cumplit, ba ceva mai 
mult.. . 

— Ce vrei să zici, Ivan Ivanovitz? 

— Sînt cazuri excepţionale.In literatura noastră există un tip 
Raskolnicoff care, pentru ideile lui, nu se dă înapoi de a ridica 
brațul şi a ucide. Poate ai citit şi d-ta romanul acestui 
intelectual-asasin ? 

— Nu-mi mai aduc aminte, poate de mult, în tinerete. 

— Era la mijloc o babă care ţinea sechestrat un fond ce ar fi 
fost foarte folositor altora. Cu atît mai mult ar fi ucis Raskolnicoff 
dacă ar fi avut nevoie de aceşti bani ca să-şi desăvirşească o 
mare invențiune. 

— Ce vrei să zici? 

— Că nu-ți vei schimba părerea de a ne ceda nouă 
descoperirea. 

— Şi în cazul contrariu ? 

— Îmi voi aduce aminte de o întîmplare recentă. Mă aflam în 
budoarul unei femei nu frumoase, dar bine făcute. Discutăm 
împreună chestiuni de anatomie. Ea îmi explica părerile sale. 
Susținea anume că picioarele frumoase îşi păstrează pînă sus 
linia ispititoare, chiar dacă trupul se îngraşe din cale afară. La 
un moment dat căuta să mă convingă, demonstrîndu-mi 
afirmaţiile ei pe propriile sale picioare. In clipa cînd cele două 
picioare goale păreau să adeverească cele spuse de proprietara 
lor, se auzi un zgomot. Venea cineva. Cred că doamna abia a 
avut timpul să-şi ridice ciorapii. Am trecut repede în camera de 
alături. A intrat un om. El i-a cerut bani. Femeia s-a ridicat în 
picioare şi i-a răspuns în termeni jignitori pentru el şi pentru 
reputaţia lui ştiinţifică. Omul a luat un cuţit de tăiat cărţi de pe 
sofa şi, fără multă vorbă, l-a împlintat în sînul femeii. 

Selford era alb ca varul. Se sprijini să nu cadă de pe scaun. 
Consilierul de legaţie continuă: 

— Femeia a murit, dar altcineva a fost arestat în locul 
adevăratului asasin şi altcineva va merge la spînzurătoare, — 
bine înţeles afară de cazul cînd Sir Selford refuză să dea 
Republicii Muncitorilor invenţia făgăduită. 

Selford răspunse cu vocea slabă: 

— N-am ştiut că erai acolo. Nimeni nu mi-a spus-o. 

— Cine ar fi putut să mă trădeze pe mine? Tu nu ştii, Selford, 


că toţi din această casă, afară de timpita de negresă, mă 
servesc cu cea mai mare bunăvoință ? 

— Mi-ai cumpărat servitorii? Curios. Am informaţii că poliţia e 
sigură, de asemeni, că îşi are oamenii săi în jurul meu. 

— Eu plătesc, Sir Selford. 

— După cum văd, ţi-ai luat toate măsurile. 

— Da. Mi le-am luat... Tu însă nu, pentru că ai profitat de 
complicitatea negresei. Asta poate să te piardă. Ştii bine că 
oamenii aceştia grosolani, cînd încap pe mîinile poliţiei nu scapă 
niciodată de faimoasa „passer au tabac". Eu cred că de la 
primele palme pe care le va încasa, va da imediat pe fată tot ce 
ştie. 

-In această privinţă îmi am părerile mele personale. 

— Şi ai mai făcut şi o altă greşală. Ai întrebuințat, în ultimele 
zile, pentru experienţele tale, trupul lui Ruth. 

— Ştii şi asta? 

— Ai voit să dai o lovitură dublă, dar se poate întîmpla să te 
păcăleşti. Bănuind că dînsa îmi furnizează informaţii, te-ai gîndit 
că te-ai putea răzbuna, încercînd şi puterea descoperirii tale. 

— Nu înţeleg unde vrei să ajungi? 

— Sînt convins că ştii foarte bine despre ce e vorba. Nu 
încerca să mă induci în eroare, pentru că după cum vezi sînt 
bine informat. 

— Atunci ştii că, pentru izbînda descoperirii mele, nu mă dau 
înapoi de la nimic. Este adevărat că am utilizat pe Ruth. l-am 
acoperit cea mai mare parte a corpului cu o pojghiţă subţire de 
„Epiderma Artificială". 

— Şi dacă se întîmplă să moară? 

— O, atunci sînt fericit: înseamnă că am reuşit. 

— Dă-mi voie să-ţi spun că nu sînt de aceeaşi părere. Crezi tu 
că este nevoie de faimoasa ta descoperire, ca să omori un om, 
astupîndu-i porii, împiedicînd adică toxinele de a fi eliminate din 
corpul său?Pentru aşa ceva este destul să dezbraci pe un 
nenorocit în pielea goală şi să-l ungi cu pensula cu un lac 
oarecare) 

— Da, aşa e, asta o ştie toată lumea. Dar aici este o mică 
deosebire. De vreme ce individul uns cu lac sau cu altă 
substanţă se poate uşor spăla, şi, deci, scăpa de primejdia ce-l 
ameninţă, cel acoperit cu „Epiderma Artificială" nu se mai poate 
lecui, decît în cazul cînd aş interveni eu la vreme. Numai eu. 


Vezi dar că nu e tot una. 

— Am primit o scrisoare prin care Ruth- mi-a adus la 
cunoştinţă întimplarea a cărei victimă poate cădea dintr-un 
moment într-altul. 

— Ştiam că sînteţi în corespondenţă. 

— Nona ţi-a spus. 

— Indiferent cine, dar am aflat. 

— Nu-ţi va folosi la nimic. 

— Poate să nu-mi folosească, dar în cazul cînd ai încerca să 
te îndepărtezi de noi... 

— lar ameninţări? 

— Nici o ameninţare. însă am promis lui Voroşilov, comisarul 
războiului, „Epiderma Artificială". Dacă mă ţin de cuvînt sîntem 
răsplătiți împărăteşte amindoi, Dacă nu, voi fi rechemat şi se 
poate întîmpla să mor pe undeva, departe, prin vreo insulă 
îngheţată de la Nord. Am mulţi duşmani aici. Allan Gray a făcut 
o intensă propagandă împotriva mea. 

— Ţi-am făgăduit că îţi voi da „Epiderma Artificială" şi ţi-o voi 
da, mai ales că-mi spui că viaţa ta este în joc. Banii mă ispiteau 
nu pentru mine, ci in folosul lucrărilor mele. Acum sînt în măsură 
să-mi procur tot ce-mi trebuie, tot ceea ce e necesar izbînzii 
desăvirşite a ideii mele. Prin urmare n-o voi face pentru bani, ci 
pentru că am apucat şi mi-am dat cuvintul. Nu mă simt obligat 
de a o da alor mei, pentru că toate oficialităţile din toate 
timpurile şi ale tuturor popoarelor au fost la fel: şi-au distrus, 
prin lipsă de atenţie, pe oamenii de geniu, cînd nu i-au curăţat 
pur şi simplu, din cauza ignoranței sau a sălbăticiei. Stăpiînitorii 
ar fi încîntaţi să le dau în mînă teribila armă de război, însă 
ajutorul mi l-au refuzat. Mi-au pus la dispoziţie nişte laboratoare 
vechi, cînd ale mele sînt mult mai moderne. Atita tot. Pentru 
cheltuială mi-au spus indirect : „Fă o tilhărie la drumul mare, 
jefuieşte, omoară şi reuşeşte. După ce vei izbuti al nostru eşti! 
Vei avea glorie şi avere". Sînt pe cale de a izbuti, dar cu ce preţ! 

— Cu preţul vieţii soţiei tale. 

— Nu vorbi aşa tare, Ivan Ilvanovitz. Te-ar putea auzi cineva. 

— N-ai nici o grijă. Persoanele din această casă sînt plătite 
unele de tine, altele de mine şi multe din ele de către noi 
amindoi. 

— Credeam că le plătesc eu singur pe toate. 

— Să nu crezi niciodată asta: N-ai putea. Sînt unele care 


trebuiesc plătite foarte scump. De pildă Ruth. 

— O slujnică ordinară. 

— l-ai văzut mîinile? 

— l-am văzut şi sinii şi şoldurile şi totul. 

— Te întreb, încă odată, dacă i-ai văzut, mîinile? 

— E drept că la labe nu m-am uitat cu atenţie. Cînd am lăsat- 
o goală, mi-am aţintit privirea asupra părţilor ei fizice ce 
trebuiau acoperite cu „Epiderma | Artificială”. 

— Ei bine, dragul meu, rău ai făcut. Să ştii de la mine.. cînd 
vrei să stabileşti identitatea cuiva, trebuie să-i priveşti intii 
mîinile. Ele spun mai mult decit ochii, pentru că privirea este la 
comanda sufletului. Dacă ai fi văzut mîinile servitoarei căreia i-ai 
privit tot trupul neacoperit, ai fi ghicit că ea nu este chiar o 
femeie de rînd. 

— Că doar n-o fi contesă? 

— E ceva mai mult. Am întîlnit-o la Constantinopol murind de 
foame şi am luat-o în serviciul meu. Nu ţi-a atras atenţia nici 
accentul ei? Ea a învăţat englezeşte la Leningrad, pe malurile 
Nevei, nu pe ale Tamisei. 

— Atunci cine e femeia asta? 

— Una din cele mai abile spioane din serviciul lui G. P. U. 

— Numele ei? 

— Bagă de seamă să nu moară. [i-ai lua o prea mare 
răspundere. Bineînţeles că eu nu te voi denunța. Nu poţi fi însă 
niciodată sigur. Nu poţi afla ce urzeşte poliţia noastră secretă. 
Intr-o bună zi te-ai putea pomeni cu vreun glonţ rătăcit de cine 
ştie unde. Asta s-a mai întîmplat. 

— Dar spune odată, cine este servitoarea mea? 

— Cetăţeana Nadia Orlow care odată, în vremurile apuse 
pentru totdeauna, era fiica guvernatorului Ucrainei şi se numea 
Principesa Nadia Orlow. 

— O prinţesă? 

— Veritabilă. încă odată te rog: ai grijă să scape. 


XI 


WILL WARREN STUDIA, în biroul său, o senzaţională afacere 
bancară ce-i fusese încredinţată de către guvernul francez. 
Negrul Bob, care avea instrucţiuni să nu-l deranjeze cînd 
lucrează, intră de astă dată sfios: 

— Un copil vrei să vorbeşti cu dumnealui. 

— Ce copilă, Bob? 

— Frumos, mic negru. 

— O negresă? 

— Nu, haine negru. 

La spatele servitorului apăru o fetiţă de vreo doisprezece ani, 
de o rară frumuseţe, învestmîntată in doliu. Ea îndreptă înspre 
detectiv o privire speriată: 

— Bună ziua, domnule detectiv, îmi daţi voie să mă prezint: 
Maisie Selford. 

Warren fu cucerit din prima clipă de privirea vizitatoarei. Se 
repezi şi o aşeză pe canapeaua verde. 

— Cu ce te pot servi, păpuşico? 

— Să vedeţi, domnule detectiv, am vrut să mă duc la Regina 
în audienţă, dar mi-a fost teamă că află papa. Zice că nu se 
poate să fii primită de suverană, fără să-ţi dai adresa. Atunci, ce 
m-am gîndit eu? Cine a descoperit memoriile lui Felix Faure şi 
cine a prins pe ucigaşul cu casse-tete? lată pentru ce am venit 
la d-voastră.. 

— Atunci ghicesc: pentru profesoara d-tale. 

Ochii fetei se umplură de lacrimi: 

— O, da, Sir Warren, pentru ea, pentru buna şi dulcea mea 
Doris am venit la d-ta. Dă-i drumul, domnule detectiv. Te rog, te 
rog. 

Şi fetiţa îşi împreună mîinile, ca şi cum s-ar fi rugat lui 
Dumnezeu. Marele detectiv fu impresionat profund. 

— Crezi că depinde de mine, păpuşă mică? 

— Păi nu eşti d-ta cel mai mare dintre toţi detectivii englezi, 
de cînd a murit Sherlock Holmes? 

— Eu nu sînt funcţionar al Statrtlui. Nici măcar unul dintre cei 
mititei. 

— Dacă vrei d-ta, poţi s-o scapi. 


Atunci se petrecu ceva extraordinar. Nu ştiu ce atmosferă de 
simpatie plutea în jurul ei, ce putere misterioasă avea privirea 
copilei, că Warren, care de obicei îşi 
drămuia cuvintele, săriîn picioare şi strigă: 

— Ei bine! Dacă este aşa pot, şi o voi scăpa. 

li creştea inima văzînd bucuria fetei şi se simţea jenat că 
trebuie să adauge: 

— Dar pentru asta e nevoie de timp. 

— Dar acolo, unde e, în închisoarea aceea urită, nu-i face 
nimeni rău lui Doris a mea? Nu-i aşa, domnule Warren? 

— Poţi fi sigură că nimeni nu se va atinge de ea. 

— Să nu-i facă nimeni rău, că eu plîng. Uite că nu pot să-mi 
stăpînesc lacrimile. De ce au băgat-o în temniţă? A spus cineva 
o minciună şi gata a fost. Dar oamenii mari n-au oare nici atita 
minte cit copiii? Eu, de pildă, ştiu sigur că Doris n-a omorit-o pe 
mama. Profesoara mea cînd umblă pe stradă se uită numai cu 
ochii în sus în spre cer, înspre Dumnezeu. Ea nu e în stare nici 
să dea într-un căţel. 

— Stiu că domnişoara Elliot este nevinovată. Dar matale ai 
putea să-mi spui, păpuşă, cum s-a întîmplat ? 

— Mie mi-e frică, Sir Warren. Eram în sufragerie cînd l-am 
văzut pe tata intrînd să se spele. 

— Intotdeauna se spăla la ora aceea? 

— Nu. O ridicase pe mama de jos, de unde a aruncat-o se 
vede criminalul şi era plin de sînge pe miini şi pe haine. 

Detectivul tresări, apoi dădu din cap, confirmîndu-şi lui însuşi 
vechile sale bănuieli: 

— Şi după ce s-a spălat, ce a făcut? 

— A chemat pe Nona şi i-a spus să vie în dormitor să ia 
hainele murdare. Cînd tata s-a întors în sufragerie, avea alte 
haine, mai închise. 

— Dar ce a mai căutat în sufragerie? 

— A scos sticla de whisky din bufet şi a băut cîteva păhăruţe 
fără sifon. Apoi mi-a spus că nu trebuie să vorbesc cu nimeni 
despre cele întîmplate. Şi nici n-am vorbit. Dar dumitale trebuie 
să-ţi spun totul, pentru că d-ta vrei binele lui tata: vei pune mina 
pe adevărații criminali şi toată familia noastră se va bucuria; iar 
tata cel dintii. 

— Te rog şi eu, să nu mă vorbeşti despre asta cu nimeni. La 
nevoie îţi voi spune eu cînd va sosi vremea să ne dai concursul. 


Acum altceva: mata o iubeai mult pe mama d-tale? 

—Eu oiubeam mult,dar ea mă bătea şi nu mă lua 
nicăieri.Singura mea miîngiiere era Doris, de la care am învăţat 
atitea, lucruri frumoase. 

— Mata ştii ceva despre familia profesoarei d-tale? 

— Ce nu ştiu eu, domnule Warren? Dar Doris m-a rugat să nu 
vorbesc, aşa că nu pot. 

—Dacă vrei s-o scapi,trebuie să-mi spui tot ce ştii. 

—Doris este numai pe jumătate englezoaică.Mama ei era 
hindusă. Unchiul ei este unul din actuali conducători ai 
indienilor, mi se pare aghiotantul lui Gandhi. Dar să nu crezi că 
Doris luptă împotriva Marii Britanii. Nu... Ea i-a trimis scrisori 
lungi unchiului ei, rugîndu-l să intervină pe lingă Gandhi să nu 
răscoale pe uriţii ăia de indieni împotriva Angliei. Ea ţine cu noi, 
căci s-a născut aici, în insulă, pe pămîntul englezesc. Daca nu 
crezi tot ce spun eu, poţi să-l întrebi şi pe Gandhi, că el trebuie 
să ştie. 

— Rizi de mine, păpugşico! 

— Ba de loc. Am citit în „Times" că avocatul Gandhi în drum 
spre Londra. Poate că pînă miine va fi aici. El cunoaşte bine 
familia lui Doris. M-aş duce şi la el să-l rog, dar e prea urit. Şi pe 
urmă ma tem că vor afla ai noştri şi o vor persecuta şi mai rău 
pe buna mea dăscăliţă. 

— Cunoşti numele unchiului lui Doris? 

— Cum nu. El se numeşte Wanker. 

— Celebrul luptător indian? 

— El în persoană. Ce, credeai că Doris e o fată din grămadă? 
Mama ei, sora lui Wanker, era numită, în India, prinţesă. 

— iți mulţumesc, domnişoară Selford. Nici nu bănuieşti ce-ai 
făcut d-ta, venind la mine, pentru iubita d-tale profesoară. M-ai 
ajutat mult, mi-ai uşurat calea spinoasă pe care o aveam de 
străbătut. 

— Cum, d-ta erai de mai înainte hotărît să intervii în această 
afacere? 

— Negreşit. Am fost chiar angajat de către un tînăr student, 
în ultimul an la drept. 

— Larry Martin, celălalt profesor al meu. Şi pe el îl iubesc, 
pentru că e un om bun. Trebuie să mă ajute să scap pe Doris, 
pentru că ţine la ea... Ştiu eu. 

— N-ai auzit că viitorul avocat a dispărut? 


— Nu. N-am mai citit ziarele de cîteva zile. Am văzut numai 
„Times", dar în el nu scrie nimic în această privinţă. îmi pare 
foarte rău. Se vede cît de colo că sînt oamenii răi care vor să mă 
despartă de amîndoi profesorii mei. 

— Ne vom lupta şi vom învinge, păpuşico. 

Fata arătă poşeta micuță pe care o avea în mînă şi adăugă: 

— Am bani aici. Toate economiile mele le voi întrebuința 
pentru iubita mea profesoară. Te rog, domnule detectiv, să-mi 
comunici imediat cît costă consultaţiunea ce aţi binevoit a-mi 
acorda. 

Pronunţind aceste cuvinte, deschise poşeta şi scoase citeva 
bancnote. 

— Eu nu sînt medic să pretind plată pentru consultaţie. Pune 
banii frumuşel la loc. 

- Nu-mi închipui că sînteţi ca păsările cerului, care nici nu ară 
şi nici nu seceră... — zise fetiţa, zimbind. 

— Nu e cazul să fiu plătit. Se înţelege că muncesc şi pentru 
bani, ca toată lumea, dar de astă dată n-am făcut nimic. 

— Ba aţi făcut foarte mult. Mi-aţi redat curajul, pe care îl 
pierdusem de cînd a murit mama. Ştiu că trebuie să plec, fiindcă 
sînteţi prea împovărat. Am auzit, în casă la noi, de la un ministru 
străin, că guvernul francez v-a dat o importanţă însărcinare. Pe 
lingă ea, sînt sigură că veţi avea grijă şi de buna mea dăscăliţă, 
care zace în temniţă, sărmănica de ea. Eu nu dorm ci pling toată 
noaptea. O să mă rog lui Dumnezeu pînă cînd mi-o va aduce 
înapoi pe Doris. Vă mulţumesc foarte mult, domnule detectiv. 

— Te rog să nu mai plîngi, dacă vrei s-o vezi cît mai curînd pe 
Doris. Să nu ştie nimeni că ai fost la mine. Iți atrag încă odată 
atenţia. Dacă se întoarce Martin sau se mai întîmpla ceva, pe la 
d-voastră pe acasă, în legătură directă sau indirectă cu 
arestarea domnişoarei Elliot, te repezi pînă la mine sau îmi 
trimiţi un bileţel, dar nu prin servitorii dvoastră, care nu sînt 
oameni de treabă. 

— Ştiu. Şi Doris mi-a spus asta. La revedere, domnule 
Warren. Vă mulţumesc din partea mea şi din partea lui Doris. 

XII 


NONA INTRA ŢIPIND ÎN LABORATORUL LUI SELFORD: 
— Stăpiîne, stăpîne! 


— Ţi-am spus că nu mai mă deranjezi cînd lucrez se răsti 
chimistul. 

— A murit Ruth. 

Selford rămase încremenit. Işi aminti cuvintele consilierului 
de ambasadă, care semănau mai mult a ameninţare: „bagă de 
seamă, numai să nu moară, e o prinţesă, agentă la G.P.U!" 

— Ce fac cu ea acum? E în cameră la mine. 

— Intoarce-te în odaia ta. Incuie uşa pe dinăuntru să nu intre 
nimeni. Trebuie s-o scăldăm. 

— Dar înainte de toate sîntem datori să anunţăm poliţia. 

— Nu mai fi tîmpită şi fă ce-ţi spun eu. Întii îi facem baie şi 
abia în urmă vom vesti autorităţile. 


Cîteva zile după moartea tragică a soţiei sale, Selford 
chemase în laboratorul său pe Ruth şi o convinsese, după multe 
stăruinţe, să primească a i se lipi pe corp „nişte substanţe 
inofensive, menite s-o vindece de nervozitate, de insomnie şi de 
toate relele de care suferea". Sfaturile Nonei, care ar fi trecut 
prin aceeaşi experienţă şi o frumoasă sumă de bani, înfrînseră 
orice rezistenţă din partea presupusei servitoare. Cînd chimistul 
i-a propus să se dezbrace şi să se întindă pe masă, ea l-a rugat 
s-o mai aştepte un sfert de oră, deoarece mai are de aranjat 
ceva prin casă. In realitate Ruth se strecurase într-o cameră a 
servitorilor, unde scrisese următorul bilet: 


Tăticule, 

Acum mă duc în laboratorul stăpînuhii meu, poate spre a fi 
vitrina uneia din experienţele acestui ţicnit. Aş fi refuzat, dar m- 
am gîndit la tine, ştiind că dacă nu voi mai putea îndeplini 
serviciul, voi fi dată afară şi poate pedepsită de către G. P. U. 
Cred că vei avea grijă ca maniacul să nu îmi facă vreun rău. 

A ta devotată pînă la moarte. 


v—ovz 


Expedie scrisoarea printr-un agent al „Reprezentanţei 
Comerciale", ce-şi tot făcea de lucru pe la poarta lui Selford, de 
cînd cu crima, apoi se întoarse în laborator. 

Selford fierbea nişte acizi într-o eprubetă. Nici nu se uită la 
ea, cînd îşi scoase vestmintele unul cîte unul şi rămase numai în 
cămaşă. Ea tuşi, după ce aşteptase citeva clipe. Chimistul o 
observă abia atunci şi zise cu răceală: 

— Aruncă jos cămaşa şi urcă-te pe masa din mijloc. 

Ea îl ascultă, aproape fără nici o împotrivire şi se aşeză pe 
masă, acoperindu-şi ochii cu palmele. 

— Aşa. Să stai nemişcată. Nu-ţi fac nici un rău. îţi voi aplica o 
substanţă chimică, descoperită de mine, care te lecuieşte 
pentru totdeauna de orice suferinţă. 

Scoase o cuvetă mare dintr-un dulap, amestecă într-însa mai 
multe substanţe chimice, turnă acizii care fierbeau şi obţinu o 
pastă aproape incoloră, ca un bulgăre de ghiaţă. Frămîntă în 
miîini aluatul obţinut, apoi îl întinse pe o planşetă şi turnă 
deasupra lui conţinutul mab multor sticle. Obţinu ceva ca o 
bucată mare de cristal subţire de tot. Luă un cleşte şi apucînd 
cu el bucata de „Epidermă Artificială" o aplică pe spatele femeii. 
Ea se suprapuse perfect şi într-o clipă se confundă aproape cu 
epiderma. Deosebirea era că locul acoperit de la git pînă la 
şolduri, avea un fel de lustru, ca şi cum ar fi fost uns cu un ulei. 
Operația continuă şi în acelaşi mod Selford acoperi şi pieptul, 
abdomenul şi pulpele femeii. Odată operaţia terminată, ea se 
ridică de pe masă şi se îmbrăcă bucuroasă: 

— Bine că am scăpat, domnule doctor. 

— Ei, ai văzut că nu ţi s-a întîmplat nimic? De ce te-ai 
speriat ? 

— Nu-mi dădeam seamă. 

— Acum te poţi duce. lţi vei vedea de treabă ca şi mai 
înainte. 

— Dar dacă foiţele ce le-aţi lipit pe mine se vor desprinde, nu 
vă veţi supăra? 

Şi în gîndul ei Ruth se hotărî să le scoată îndată ce o scăpa 
din laborator. Cu un suris imperceptibil chimistul îi răspunse: 

— De ce să mă supăr? Asta a fost toată experienţa. 
Medicamentul îşi va face efectul şi vei fi vindecată de toate 
bolile. Pe mine nu mai mă interesează chestiunea absolut de 
loc. Dacă poţi, scoate chiar acum foiţele,cum le numeşti d-ta. 


Am vrut să-ţi fac un bine. A fost în interesul ştiinţei şi în interesul 
d-tale. 

Chiar de a doua zi Ruth începu să se simtă rău. Nona ceru 
părerea stăpînului lor, care îi spuse nepăsător că Ruth este 
răcită. 

Şi iată că, peste citeva zile, Nona îşi ducea stăpinul la 
căpătiiul sărmanei moarte. 

Cînd o văzu întinsă în pat, fără suflare, Selford strigă: 

— lată dovada vie a puterei „Epidermei Artificiale". Pot socoti 
născocirea ca terminată. 

Apoi, întorcîndu-se către Nona: 

— Femeia asta a avut rinichii slabi. 

In clipa aceia îşi aduse aminte de vorbele lui Ivanovici şi se 
uită la mîinile moartei. 

— Adevărat. Are miini de prinţesă. Voi n-aţi văzut niciodată 
mîinile acestei femei? 

— Este miini ca toţi miinii. 

— Ba nu. Astea nu sînt miini de servitoare. Dobitoaco! Asta 
era o spioană bolşevică. 

— Nona pricepe. Pentru asta stăpîn omorît la ea. 

— N-am omorit-o eu. A murit, pentru că n-a mai avut zile. Du- 
te de prepară imediat baia, bag-o în apă fierbinte şi apoi să vii 
să mă anunti. 

Peste o jumătate de oră Selford turnă substanţe chimice în 
baia în care se afla cadavrul. Moarta fu scoasă din baie şi 
ştearsă. Pe corp nu mai exista nici o urmă a „Epidermei 
Artificiale". 

Mulţumit, Selford porunci negresei: 

— Acum te poţi duce să anunţi autorităţile. Vei spune că a 
zăcut cîteva zile răcită şi azi a murit pe neaşteptate. 

Consilierul ambasadei sovietice a primit următoarea scrisoare 


Li 


Ivan Ivanovici, 

Iti scriu în cele din urmă clipe ale vieţii mele. Făcîndu-mi 
datoria către voi, distrugătorii ţării mele, am ajuns pe patul de 
moarte. Nebunul s-a răzbunat asupra mea. Am suferit chinurile 
celor care mor din cauza arsurilor pe tot corpul. Mi-a astupat 
pielea de pe tot trupul cu unul din preparatele nebuneşti pe care 
le moşmondeşte toată ziua în laborator. Credeam că voi putea 


scăpa de pojghiţa afurisită în care m-a înfăşurat. Altfel n-aş fi 
consimţit. Am făcut băi, mi-am ricîit trupul cu perii cu ţesale de 
cai, cu bucăţi de scînduri, dar a fost zadarnic. S-a petrecut ceva 
îngrozitor : este un fel de ţiplă subţire care mi-a intrat în carne. 
Simt că mă pierd. Mai bine rămîneam chelneriţă la Ankara, cum 
a rămas prietena mea, prinţesa Seranov. Sumele ce mai am de 
primit de la G. P. U. se vor expedia prinţesei în capitala Turciei. 
Sînt pedepsită, pentru că mi-am trădat clasa din care fac parte, 
vînzindu-mă vouă. 

Principesa Orlow 


Consilierul de ambasadă era convins că prinţesa „ca toate 
aristocratele", exagerează. A lăsat să treacă vreo două zile şi, în 
sfîrşit, se repezi la prietenul său Selford. Acesta îl întîmpină 
foarte indispus: 

—  Inchipuie-ţi, John, prinţesa ta a contractat o răceală 
zdravănă şi a murit în cîteva zile. 

Diplomatul se încruntă şi îi răspunse aspru: 

— Ce răceală? N-a murit cumva în urma faimoasei tale 
experienţe? 

— Chestie veche, dragă lvanovitz. lată autorizaţia de 
înmormiîntare. Vezi bine că moartea a fost constatată de către 
un medic oficial. 

— Care nici nu suflă faţă de un profesor. 

— N-am nimic să-ţi ascund. Dacă Ruth ar fi căzut victimă 
cercetărilor mele ştiinţifice, ţi-aş fi spus. Ştii bine că de tine nu 
ascund nimic. Terminasem de mult experienţa, cînd a răcit 
prinţesa ta. Cam ieşea noaptea. A fost de bună seamă la vreun 
bal, a dansat, s-a înfierbîntat, a băut apă rece şi peste cîteva zile 
s-a prăpădit. Ce vină am eu? 

— Aşa ar fi, prietene Selford, dacă un anume document n-ar 
dovedi absolut contrariul. 

— Şi de la cine emană acel document? 

— E scris şi semnat de către prinţesa Orlow. 

— După toate probabilitățile o femeie oarecare, fie ea chiar o 
aventurieră care se dă azi drept fostă, prinţesă pe malurile 
Nevei, nu poate stabili cauza unei morţi, mai bine decît doi 
medici. Şi bănuiesc, în orice caz, chiar dacă pirinţesa ar fi putut 
stabili cauza morţii sale, ea n-a putut-o verifica şi nu ţi-a putut 


scrie după ce a încetat din viaţă. 

— Faci haz, prietene Selford. Dar ăsta este al doilea cadavru 
din această casă. 

— Te rog, John Ivanovitz. 

— Tot tu ai omorit-o şi pe prinţesa Orlow, după cum ai ucis pe 
Lady Selford. E în zadar să mai tăgăduieşti. Ştii bine că nu te voi 
denunța. Trebuie să înţelegi însă că eşti în mîinile noastre şi 
orice încercare de a îndrepta „Epiderma Artificială" în altă 
direcţie va fi groaznic pedepsită. 

— Va să zică sînt în mîinile voastre? 

— Da , Selford, şi pentru totdeauna. 

— Nu mai sînt liber pe acţiunile mele? 

— Să nu exagerăm, ilustre amice. Cele mai frumoase femei 
din Londra şi din lumea întreagă îţi sînt la dispoziţie. Nu vom 
veni să-ţi întrerupem clipele de dragoste, în cabinetele 
particulare sau acasă. Poţi să te plimbi unde vrei şi cu cine vrei. 
Nu vei simţi pe umeri mîna lui G. P. U. şi nu vei fi deranjat 
niciodată de către agenţii noştri. 

— Totuşi tu pretinzi că vă sînt rob. 

— Sclavia ta se mărgineşte la „Epiderma Artificială". Ne-ai 
făgăduit-o şi ne-o vei da. Evenimentele ne-au făcut un singur 
serviciu: Ne-au scutit de licitaţie. Fără de cele două cadavre 
poate că ai fi ridicat preţul. Poate că am fi ajuns la sume ce n- 
am fi fost în stare să le plătim. 

— Oricum ar fi, amenințările tale miros a niţel şantaj. 

— Şantaj dacă vrei, deşi cuvîntul este oarecum exagerat. 
Totul trăieşte în ziua de azi prin teamă, prin ameninţare şi prin 
constringere. Oamenii inofensivi nu mai pot trăi.li dau cuiva 
posibilitate de a vieţui, de teamă să nu-mi facă rău. Dar dacă 
am convingerea că nu e în stare să-mi clintească un fir de păr 
din frizură, îl las să crape. lată filozofia vremii. Parcă tu n-ai 
pune slugile să mă dea afară, dacă n-ai ştii că te avem în mînă? 

— Te rog, John Ivanovitz. 

— Lasă că ne cunoaşţem noi. Mai bine spune: Ai nevoie de 
parale? 

— Deocamdată nu. Cînd mi-or trebui îţi voi cere. 

— Ştii bine că am primit bani de la Kremlin, anume pentru 
tine. 

— Mai ţine-i încă în păstrare. 

— Bine trebuie să stai. . . Eşti cel dintii om care mi-a refuzat 


parale anul ăsta. 
— Termenul s-a apropiat. 

— E gata? 

— Ca şi gata. 

— Te-ai convins pe spinarea principesei Orlow. Nu-i aşa? 

— La drept vorbind, Ivan Ivanovici, nu s-ar fi putut da acelei 
spinări o mai demnă întrebuinţare.Decit să ajungă să fie 
miîngiiată de labele tuturor nespălaţilor la Stephan, la Paris, mai 
bine de o mie de ori pentru ea, a fost să se sacrifice pe altarul 
ştiinţei. Ce importanţă are un spate de slujnică, pardon, de 
prinţesă, faţă de suveranitate a ştiinţei? 

— Să nu mai vorbim de asta. Să fixăm un termen. Să zicem 
o lună. Ne vei da descoperirea ta, în acest lermen? 

— Să zicem două sau trei luni. 

— Cam mult. Nori negri se îngrămădesc deasupra cerului 
Europei. 


XIII 


CHESTIUNEA ÎL PASIONA, acum, în cel mai înalt grad, pe Warren. 
Martin prevăzuse totul, anunţase de mai înainte tot ce se va 
petrece şi adusese dovezi concludente. Un singur punct rămiînea 
întunecos. De ce domnişoara Elliot nu spunea de unde are 
bijuteriile? De ce nu vînduse o parte din ele spre a-şi croi o 
soartă mai bună şi a scăpa din casa în care Laurenţiu Martin ştia 
că o paşte nenorocirea? — cum s-a şi întîmplat. 
După vizita atit de interesantă a lui Maisie Selto chestiunea 
prindea să se lumineze întrucîtva. Trebuia însă s-o limpezească 
cu desăvirşire. 

Ar fi prezentat fotografiile bijuteriilor şi o descriere 
amănunţită a lor celor mai mari bijutieri din Londra. Dar el ştia 
că nu poate conta pe discreţia lor. Cum i se pare ceva suspect, 


bijutierul londonez trimite băiatul pe din dos să anunţe poliţia. 
Poveştile cu detectivi i-a zăpăcit de tot. Will nu ştia ce să facă. 
Deodată isi aduse aminte de spusele fiicei lui Selford. Trebuia sa 
vină în contact cu conducătorul indienilor. 

Nu-i fu greu să străbată pînă la secretara lui Mahatma 
Karamxad Gandhi, care era o englezoiacă luminată. li dădu 
fotografiile bijuteriilor, rugînd-o să i le arate maestrului. li se 
spuse să vină a doua zi, pentru că nu vor sta mult în capitala 
Angliei. A doua zi o găsi pe Mahathma Gandhi în camera lui 
modesta într-un hotel simplu. 

Conducătorul sufletesc a milioane de oameni şedea ca un 
Budha, cu picioarele încrucişate. Părea un schelet, cu oasele 
date cu o vopsea închisă. Privea pe marele detectiv prin 
ochelarii săi cu ramă ieftină. Era chel, cu gura mare, ştirb, pitic 
şi insignifiant.La rîndul său Warren nu-şi mai lua ochii de la 
piticul ştirb, îmbrăcat sumar. Discutase cu împărați şi cu regi, 
uitase totul, dar apropierea de acest „[igan” însemnat n-avea s- 
o mai uite. Un farmec straniu răspîndea în jurul ei personalitatea 
acestui vrăjitor de noroade. Un aer de nesfirşită bunătate, de 
umilinţa sinceră şi adincă se întipărea pe figura lui slabă, 
istovita. 

Cu grai liniştit, dar care avea ceva din autoritatea cuvîntului 
regesc, avocatul indian se adresă lui Warren: 

— Fii bun, te rog, şi ia loc. Secretara 
mea mi-a spus mult bine despre dumneata. 

— Domnişoara e foarte bună. 

— Nu. Ea nu e bună, e cinstită, ceea ce este şi mai mult. 
Imi pare rău că am fost chemat chiar acum de primul ministru. 
Secretara mea o să se ostenească să-ţi dea, după slabele 
noastre puteri, informaţiile de care ai nevoie; iar eu îţi cer 
iertare că sînt silit sa te părăsesc. Te rog să nu te superi. Sînt 
dator să te servesc, pentru că te interesezi de fiica unui bun 
prieten al meu. 

După plecarea conducătorului celor trei sute de milioane de 
oameni, secretara lui se aproprie de celebrul detectiv: 

— Şeful le cunoaşte. Sînt ale lui 'Wanker, bunul său prieten. 

Fu o surpriză pentru Warren. Va să zică nu erau ale 
domnişoarei Elliot? Martin îl minţise. 

— Proprietarul bijuteriilor are vreun interes să le ascundă? 

—lIn India în orice caz trebuia să le ascundă. El a fost de 


atitea ori arestat, condamnat la amenzi mari, întemnițat. Agenţii 
poliţiei au făcut tot ce le-a stat în putinţă ca să-i paralizeze orice 
activitate. Toate mijloacele de luptă i-au fost retezate. Comoara 
aceasta ar fi dispărut fără urmă, dacă cei cu care ne războim ar 
fi pus mîna pe ea. Isaac Rufus, fostul Vice-Rege al Indiei, a fost 
un inamic al nostru. Lui îi se datoreşte disocierea blocului 
Indiano-Musulman. Musulmanii ne atacau procesiunile 
religioase, ajutaţi pe sub mînă de Lordul Reading. Cîteodată s-a 
întîmplat ca unii de ai noştri sa jefuiască, ca represiune, cîte o 
moschee. Pe aceste neînţelegeri se baza domnul Isaac Rufus. 
Dar şeful meu a ştiut, întotdeauna, să împace popoarele sale. 
Wanker l-a ajutat. Bijuteriile aparţineau prinţesei indiene, sora 
lui Wanker. Ea ar fi vrut să le jertfească pentru cauza căreia şi-a 
închinat viaţa marele nostru şef. Dar Gandhi a refuzat. 
„Dreptatea e strimbătate" — a spus el. Wanker n-a renunţat 
însă la convingerile sale şi a căutat să pună bijuteriile în 
siguranţă, spre a le putea vinde mai tirziu şi a întrebuința banii 
în folosul cauzei comune. Pe cînd se luptau cu Isaac Rufus, care 
nu voia să înţeleagă ceea ce astăzi ştiu şi copiii, că India fuge de 
Marea Britanie. Wanker îşi puse comoara în valiză şi plecă la 
Londra. Cui era s-o încredinţeze, dacă nu nepoatei sale, care 
locuia într-un palat, la marele om de ştiinţă Selford, unde credea 
el că va fi în siguranţă? 

— De bună seamă că fata n-a fost pe deplin lămurită asupra 
secretului acestor bijuterii şi ea bănuieşte că, dacă ar vorbi, ar 
provoca arestarea sau persecutarea unchiului ei. Sau poate că 
Wanker i-a cerut să ţină comoara ascunsă şi să nu vorbească 
nimănui de ea? 

— Asta n-o ştim, răspunse secretara lui Gandhi. De altfel, pe 
vremea Lordului Reading, eu nu eram încă secretara marelui 
Gandhi şi toate cîte ţi le-am spus le-am auzit de la dînsul. 

— De la Londra unde plecaţi? 

— Ne întoarcem acasă. 

In clipa aceea i se aduse secretarei lui Gandhy o telegramă: 

„Maisie Selford roagă respectuos pe ilustrul Mahathma 
Gandhi intervină Mister Wanker să vină imediat Londra spre a 
scăpa nepoata sa Doris Elliot". 

— Mititica! 

Detectivul scosese această exclamaţie după ce primise 
telegrama din mina secretarei, care îl întrebă: 


— Dar ce s-a întîmplat? 

— Nepoata lui Wanker este invinuită că a omorît o femeie 
spre a-i fura aceste bijuterii. 

— E nemaipomenit! Parcă ar fi în India! strigă secretara. Dar 
bijuteriile aparţin familiei sale. Este aproape sigur că Wanker i-a 
spus fetei că, dacă nu se mai întoarce, bijuteriile să-i rămînă ei. 
Şi n-ar fi fost greu de loc ca prietenul nostru să moară în în- 
chisoare. A declarat pînă acum de două ori greva foamei. 

— Cînd a venit telegrama,tocmai voiam să vă fac 
aceeaşi rugăminte ca şi trimiţătoarea depeşei. 

— Dar cine e domnişoara Selford? Trebuie să fie o 
intelectuală. 

— E o fetiţă de doisprezece ani. 

Secretara lui Gandhi exclamă cu admiraţie: 

— A! Are cui să-i semene. 

— Domnul Wanker trebuie să vină să-şi scape nepoata sau 
să ne trimită cît mai repede cu putinţă dovada proprietăţii 
bijuteriilor. 

— Fiţi sigur că vom face intervenţiile necesare. 

— Este în joc viaţa domnişoarei Doris Elliot. Dacă nu ne 
ajutaţi, Doris va muri în spînzurătoare. 

— Unchiul ei va interveni la timp. 

— Vă rog mulţumiţi din partea mea şefului d-voastră. Voi 
rămîne cu o amintire neştearsă. Ziua de azi va fi pentru mine 
neuitată. Am avut întotdeauna o mare admiraţie pentru Gandhi, 
deşi nu împărtăşesc părerea d-voastră că India fuge. 

— Da, domnule Warrem, e adevărat, India fuge. 

— Aceasta e chestiune de viitor. 

— Ne trebuie autonomie. Şi o vom avea! 

Detectivul se întoarse acasă. Incepea să înţeleagă lucrurile. 
Doris nu putuse să vîndă bijuteriile, ce nu-i aparţineau, chiar 
dacă erau ale unei rude. Ştiind că unchiul ei este un revoltat, 
auzind că era mereu în inchisoare, se ferea de a vorbi de el spre 
a nu-i agrava situaţia. Dar pe dînsul, Will Warren cine îl va îm- 
piedica de a spune în gura mare a cui este comoara roşie, 
presupunînd că unchiul fetei nu va putea veni la timp util la 
Londra? 

Ceru permisiunea de a vedea pe Doris Elliot, dar fu refuzat 
pentru a doua oară. Atitudinea poliţiei îl indigna. Ştia bine că 
poliţiştii ascultă de ordinele lui Selford, nu pentru că l-ar stima 


atit de mult, ci fiindcă erau preocupaţi de chestiunea „Epidermei 
Artificiale". 

Cercetările întreprinse pentru găsirea lui Laurențiu Martin nu 
duseră la niciun rezultat. Avînd convingerea fermă că Selford 
este ucigaşul, obținuse o declaraţie de la Maisie, care îi mai 
făcuse încă o vizită. N-ar fi vrut să întrebuinţeze declaraţia unei 
copile împotriva tatălui ei, dar era hotărit s-o utilizeze numai în 
cazul cînd ar fi văzut că Doris Elliot merge cu paşi repezi înspre 
spînzurătoare. Dacă imediat după săvirşirea crimei, Selford a 
fost văzut plin de sînge pe miini şi pe haine, nu mai încăpea nici 
o îndoială că el este autorul asasinatului. Detectivul începuse să 
fie sigur de izbîndă, dar îl durea nu numai pentru că nu putea să 
pună fata în libertate, ci şi fiindcă nu-i putea duce cel puţin un 
cuvînt de mîngiiere. Dacă i-ar fi putut “vorbi, i-ar fi arătat 
dovezile strînse şi atunci ea ar fi avut mai multă putere de a 
răbda încercările la care era supusă. 

In seara aceea scrise pînă tirziu. Notă convorbirea cu 
secretara lui Gandhi, îşi puse actele în ordine,facu legătura între 
cele două procese verbale semnate de prietenii săi şi 
declaraţiile secretarei lui Gandhi si se simţi mulţumit. 

In clipa 
cînd voia să se culce, se auzi soneria telefonului. Inspectorul 
Creakle îl comunică: 

— O nouă crimă în casa chimistului Selford! 

La auzul acestor cuvinte marele detectiv se îmbrăcă în 
grabă, simțind că se vor petrece evenimente extraordinare. Pe 
cine a mai omorît sinistrul om de stiință? Pentru că de astă dată 
detectivul era sigur că Selford era un asasin. N-a mai cerut nici o 
relaţie poliţiei. li plăcea de altfel să se convingă singur. Alergă in 
grabă la palatul Selford, unde găsi porţile închise. Nu se permite 
intrarea nimănui. 


XIV 


ÎN NOAPTEA ACEEA, Selford învoise întregul personal al 
palatului, — în afară de credincioasa sa Nona. A doua zi era 
sărbătoare şi servitorii petreceau pe unde puteau. 

Deasupra Londrei plutea o ceaţă deasă. Luna abia se mai 


zărea, departe, slabă, ştearsă, aproape inexistentă. 

Uşile erau încuiate. Zdrobit de zile şi nopţi de veghe,Selford 
dormea greu. Deodată îi se păru, prin vis, că aude un zgomot în 
laborator. Ar fi sunat, dar ştia că nu-i va răspunde nimeni. Nu se 
gîndi s-o cheme pe negresă, care nu i-ar fi insuflat nici un curaj. 
Voi să aprindă lumina electrică, dar îşi dădu seama îndată că ar 
fi o greşeală, fiindcă ar arăta inamicului invizibil, ce-1 spiona din 
umbră, toate mişcările sale. Zgomotul se repetă. De astădată 
auzi un sunet special metalic. Acum Selford ştia sigur că cineva 
s-a introdus în laboratorul său. Şi, pentru prima oară, îi fu frică, 
îşi dădu seama că „Epiderma Artificială" şi poate chiar viaţa sa 
erau în pericol. 

Se dădu jos din pat încet, cu infinite precauţiuni şi aşa, 
desculţ, deschise uşa fără zgomot. leşi din cameră şi o porni în 
spre laborator. 

Apropiindu-se, văzu două raze de lumină — provenite, fără 
îndoială, de la două lămpi electrice — ce se încrucişau în 
interiorul laboratorului. Inţelese uşor că erau doi musafiri 
nepoftiţi. In pijamaua sa avea un revolver mic, ultima 
perfecţiune a ştiinţei.Ar fi deschis uşa şi ar fi tras, dar nu era 
sigur că va izbuti să-i nimerească pe amindoi. Dacă săreau pe el 
şi îl asasinau? Se lipi de perete, terorizat. Cei doi indivizi 
cotrobăiau prin laborator. Inţelese uşor că ei căutau ceva, 
potrivit unor instrucţiuni ce li se dase de mai înainte. Deodată o 
idee trecu fulgerător prin mintea chimistului. Inaintă încet pe 
sală şi pătrunse, fără zgomot, în depozitul ce se afla alături de 
laborator. Dibui, pe întuneric, şi descoperi un vas mare de 
metal, în care avea gata o mare cantitate de „Epiderme Arti- 
ficiale". Cu un cleşte într-o mînă şi cu altul în cealaltă, ridică 
două foi. Apoi se întoarse la postul său de observaţie de la uşa 
laboratorului. 

De astă dată auzea cum indivizii vorbeau ruseşte: 

— Nu este, Vasia! Ce-o să zică tătucul? 

— Trebuie s-o găsim, Saşa! 

— Am răscolit tot, Vasia. Nu sînt nici formule scrise, nici foi 
asemănătoare ţiplei sau baloanelor pentru copii. Nu vezi? Numai 
prafuri, sticle cu diferite lichide, instrumente, metale. .. Cum o 
să reconstituim noi invenţia, care îl interesează pe tătucul? 

— Să mai căutăm. 

— Hai, mai bine s-o ştergem, că e tirziu şi e posibil să se 


întoarcă servitorii. l-am văzut pe toţi, plecînd unul cîte unul. In 
toată casa n-a mai rămas decit chimistul, cu fiica şi cu 
servitoarea sa tuciurie. Dar, de acum încolo, se vor întoarce. N- 
ai auzit pe sală un zgomot ?... 

— Ba de cîteva minute mi s-a tot părut că aud paşi. Să 
stingem lămpile şi să scoatem revolverele. Stai să văd ce-i. 

Cu aceste cuvinte individul pe care tovarăşul său îl numea 
Vasia, ieşi în prag. Acolo scoase o exclamaţie de surpriză: 

— Saşa! 

— Ce-i? 

Vasia răspunse printr-un mormăit. O pînză de păianjen îi 
căzuse peste ochi. Simţea, pe obraji, contactul rece al unei 
pieliţe fine. Saşa strigă din nou: 

— E cineva acolo, Vasia? 

Alt mormăit îi răspunse. Vasia se căznea să rupă, de pe 
obraz, voalul ce i se lipise de cap şi nu mai voia să se desprindă. 
Simţea că se înăbuşă. Dădea din miini şi din picioare. Se îneca. 
Înţelegînd că se petrece ceva extraordinar, Saşa ieşi şi el în sală. 
In momentul acela, primi, în creştet, cea de a doua „Epidermă 
Artificiala", pe care Selford i-o aruncă din umbră.El începu să 
răcnească, speriat de bolborosirea ciudată a tovarăşului său: 

— Ce se petrece, Vasia? 

In acelaşi timp scoase revolverul şi începu să tragă în toate 
părţile. Dar Selford se lungise pe parchet. După primele gloanţe, 
Saşa se simţi istovit. Trecea prin aceleaşi încercări, ca şi 
tovarăşul său. Nu mai avea aer, se ineca, murea asfixiat. 

Cînd împuşcăturile încetară, celebrul chimist se ridică în 
picioare, căută pe zid întrerupătorul şi îl răsuci. Sala fu inundată 
de lumină. Cei doi oameni abia se mai zbăteâu, pe jos. Selford 
rinjea sinistru. Tresări, auzind paşi pe scară. Dar se linişti 
imediat, văzînd pe Nona, care înainta, avînd într-o mină un 
ciomag şi în alta un topor. Ea striga, cît o lua gura: 

— Hoţile! Spărgătorii! 

— Taci din gură, Nona. Avem de lucru. Repede, în laborator. 
Adu un lighean mare. Aşa. Pune-l jos, lingă capul ăstuia. 

Abia atunci observă negresa cele două cadavre şi începu să 
tipe. Selford o dojeni: 

— Ţi-am spus să taci din gură! 

In timpul acesta el turnase, în lighean conţinutul mai multor 
sticle din laborator. Ascultă pe rînd imma fiecăruia, se convinse 


că nu mai bate, apoi strigă Nonei: 

— Bagă-i, pe rînd, cu capul în lighean şi spală-i bine. Aşa. 
Vezi să nu mai rămînă nici o urmă pe cap sau pe git. 

Nona răspunse: 

— Ştiu, cum fost la Ruth. 

— Intocmai. Pe ăsta mai bagă-l odată cu capul în lighean. 
Freacă-1 bine pe git. Uite colo o dungă roşie, să nu se mai vadă! 

Operaţiunea mai dură, pentru că Selford nu era mulţumit. 
După ce crezu că cei doi ruşi au fost spălaţi îndeajuns, dînsul 
zise Nonei: 

— Acum să-i ridici în picioare pe cîte unul. 

— Frică la mine. 

— N-ai nici o teamă. Tine-1 bine pe ăsta. Reazemă-l puţin de 
zid, dacă nu poţi. Stai că-ţi ajut şi eu. Ţine-1 în poziţia asta. 

In momentul acela Selford scoase repede revolverul din 
buzunar şi trase asupra cadavrului. Negresa se speriă şi îl scăpă 
jos. Dar glonţul îl nimerise în piept pe rus. 

Acum Nona nu mai voia, cu niciun preţ, să ridice şi cel de al 
doilea cadavru. Ea tremura şi plingea: 

— Bun stăpin, glonţ nimereşte la Nona. 

— Nu fii proastă şi ţine-1. Adineauri cum nu te-am nimerit? 

— Trage bun stăpîn, acolo, jos la hoţ. 

— Nu se poate. Nona, că medicul legist constată poziţia pe 
care o avea corpul cînd l-a străbătut glonţul. 

Cu mare greutate o convinse să ţină în sus şi corpul celui de 
al doilea vizitator nocturn. Tremurind, Nona apăsa cadavrul în 
zid. Al doilea glonţ porni. Dar afacerea nu era terminată. 

Selford luă pe Vasia de cap, iar Nona de picioare. 

— Tare grei este hoţ! 

Cadavrul fu dus în biroul lui Selford şi trîntit lîngă casa de 
bani. Apoi procedară, la fel, cu cel de al doilea cadavru. Dar pe 
cînd treceau pe sală, cu el, o uşă se deschise şi Maisie, ţipînd, în 
cămaşă, ieşi înaintea tatălui ei: 

— Mi-e frică, tată! Cine împuşcă mereu? Cine l-a omorit pe 
acest om? 

Selford se înfuriă. Fata venea să-l încurce. Se răsti la ea: 

— Intoarce-te în dormitor şi culcă-te! 

— Mi-e frică, tată. Ce s-a întîmplat? 

— Hot venit la noi, o lămuri Nona; iar Selford îi strigă: 

— Să intri imediat în camera ta! 


Terorizată, fata se supuse, privind, cu ochii măriţi de groază, 
pe tatăl ei şi pe negresă ducînd cadavrul. 

Peste cîteva minute Selford ceru poliţia: 

— Doi spărgători s-au introdus, adineaori, în casa mea, pe 
cînd întregul personal fusese învoit de mine.l-am prins în birou, 
lîngă casa de bani, pe care de bună seamă că voiau s-o spargă, 
şi i-am împuşcat. 

Se vede că îl întreba cineva dacă indivizii sînt numai răniţi, 
căci adaugă: 

— Amîndoi sînt morţi. Erau înarmaţi: dacă n-aş fi tras, m-ar fi 
ucis ei pe mine, pentru că în toată casa nu mai este decit fetiţa 
mea de doisprezece ani şi o negresă, care nici nu s-a deşteptat: 
doarme şi acum. 

Will Warren spuse detectivului de la poartă cine este, şi fu 
lăsat să intre. In curte se întîlni cu Sir Cawler. Detectivul îl 
întrebă nerăbdător: 

— Dar ce crimă nouă s-a săvirşit în această casă a tuturor 
surprizelor? 

Şeful poliţiei criminale îi răspunse liniştit: 

— Comisariatul a înţeles greşit lucrurile. Nu-i nici o crimă. Doi 
spărgători, pîndind plecarea slugilor lui Selford, au încercat să-i 
spargă casa de bani. Dar ei au fost surprinşi la timp şi împuşcaţi 
de către celebrul chimist, care după cum se vede este şi un om 
foarte curajos. 

— Aţi fost sus? 

— Nu, acum am venit şi eu. Creakle e acolo, de astă noapte. 
Bine ai făcut că ai venit! 

Intrară. Selford îi primi cu multă amabilitate. Deşi nu dormise 
aproape toată noaptea, avea o faţă mulţumită şi nişte ochi vii, 
plini de viaţă: 

— Bine aţi venit, dragii mei, vă propun să mă angajaţi în 
poliţie. V-am scăpat de doi dintre cei mai primejdioşi spărgători. 
Inarmaţi pînă în dinţi, au crezut că vor da lovitura la mine. O să-i 
vedeţi acum. 

Biroul era plin de poliţişti. Inspectorul Creakle salută pe şeful 
său, care îl întrebă: 

— Ţi-ai format o convingere? 

Cu un suris imperceptibil, inspectorul îi răspunse: 

— După modesta noastră părere, lucrurile s-au întîmplat 
întocmai cum ni le-a povestit Sir Selford. 


— Să vedem. 

Cu aceste cuvinte şeful şecţiei criminale înaintă. Inspectorul 
strigă: 

— Să iasă toată lumea afară! 

Dînd cu ochii de cei doi morţi, Sir Cawler scoase o 
exclamaţie. Apoi, temindu-se ca ea să nu fie interpretată 
împotriva stăpinului casei, adăugă: 

— Au fost pedepsiţi pe loc. 

— Ai stabilit identitatea lor? 

— După actele găsite la dînşii ar fi doi refugiaţi ruşi: Vasile 
Veretife şi Alexandru Teluschin. 

— Spărgători de meserie? 

— După miini şi după întreaga lor înfăţişare, nu par a fi tilhari 
de rînd. 

Marele chimist interveni, dînd din cap cu amărăciune : 

— In ziua de azi, dragii mei, furturile nu se mai săvirşesc 
numai de către borfaşi. Grozava criză în care ne zbatem, a 
modificat firea omenească şi a schimbat îndeletnicirile multor 
oameni. 

— Cam ce ocupaţiuni să fi avut dînşii? 

Intrebarea era adresată inspectorului, care se grăbi să 
răspundă: 

—  Bănuiesc că Vasile Veretief a fost ofiţer în armata 
rusească, iar Alexandru Teluschin comerciant în Tiraspol. 
Acestea ar reieşi din unele scrisori găsite asupra lor. 

— La percheziţia cadavrelor n-aţi mai descoperit nimic 
important? 

— Fiecare din ei avea cîte un revolver mare. 

— După cum vedeţi, intră din nou în vorbă, cu o nuanţă de 
ironie, Sir Selford, ofiţerul şi neguţătorul d-voastră cam erau şi 
ucigaşi, întrucit au venit pregătiţi să mă asasineze. 

Sir Cawler examina un revolver, apoi îl înapoiă inspectorului. 
Trecînd la cea de a doua armă, rămase surprins: 

— Din revolverul ăsta s-au tras, astă noapte, cinci gloanţe. 

— l-am spus asta domnului inspector, zise Selford dînd din 
cap. Două dintre ele mi-au trecut pe la urechi. 

Sir Cawler îi răspunse vesel: 

— Felicitările mele! Ai scăpat de la moarte. Aceste gloanţe 
dovedesc, chiar celor sceptici că ai fost în legitimă apărare. De 
altfel împuşcătura în piept,în materie de escaladare, spargere cu 


efracţie, sau atac nocturn, constituie cea mai bună dovadă că 
nu s-a tras pe cînd victima fugea. Te pomeneşti cu tilharul în 
casă, în timpul nopţii şi îl răpui, ca să nu te omoare el. Ai găsit 
gloanţele, Creakle? 

Inspectorul rămase cam încurcat, totuşi răspunse plin de 
curaj: 

— Nu, domnule şef, le-am căutat pretutindeni, în acest birou, 
dar în zadar. 

— Dar gloanţele care au provocat moartea hotilor? 

De astădată răspunse Selford, scoţind revolverul său: 

— După cum vedeţi, calibru mic. Ele trebuie să fi rămas în 
trupurile bandiţilor. în ceea ce priveşte cartuşele trase de tîlhari, 
rămîne să le căutăm pe îndelete. Pot fi ascunse în vreo mobilă, 
sub un covor, cine ştie unde! 

— A venit medicul? 

Selford se încruntă puţin. Cu o voce, pe care ar fi vrut să o 
facă nepăsătoare, zise: 

— Socotesc că un proces-verbal din partea d-voastră este 
suficient. Eu nu tăgăduiesc că am tras în ei, după cum ar fi făcut 
oricine în locul meu. Arma cu care am tras este asta şi v-o pun 
la dispoziţie. Ce ar mai putea să constate medicul? Poate doar 
moartea acestor doi făcători de rele. 

— Aveţi dreptate, Sir Selford, se grăbi Cawler să-l aprobe. Dar 
vezi că legea ne obligă. 

— Eu credeam că veţi da ordin să se ridice cadavrele de aici. 
Gîndiţi-vă şi la fetiţa mea, care o duce într-o emoție... de cînd 
mama ei a fost asasinată. Aş vrea să se isprăvească odată cu 
toate astea. Poliţiştii vin şi pleacă, intrările sînt păzite, 
personalul casei zăpăcit. 

— Să grăbim formalităţile, zise Sir Cawler. Astă noapte 
spuneai că se află acasă numai fiica dumitale şi servitoarea 
aceea neagră. 

— Intocmai. 

— Să rugăm puţin pe domnişoara Selford să stea de vorbă cu 
noi. 

— Imposibil. S-a speriat atit de rău astă noapte, auzind 
detunăturile, că este într-o stare de nervi... 

— Să vină negresa! porunci Creakle. 

Peste cîteva clipe intră Nona, ai cărei ochi jucau în chip 
ciudat. 


— la spune, cum s-a întîmplat, se răsti inspectorul la ea. 

Negresa îşi duse mîinile la obraz, vrînd să arate că a dormit 
cu capul pe ele: 

— Nona somn la noapte. 

— Cum, a tras cu tunul aici, în casă şi tu n-ai auzit ? 

— Nu ştie. Nona n-aude tunu asta. Nona doarme la noapte. 

Selford veni în ajutorul ei: 

— Am telefonat la comisariat, că servitoarea dormea cînd au 
pătruns bandiții în biroul meu. Ea doarme foarte greu. Munceşte 
toată ziua şi corpul ei mare are nevoie, noaptea, de o odihnă 
bună. 

— Atunci nu avem niciun martor? 

— Unul singur: pe mine. Sau poate că nu găsiţi martorul 
destul de bun? Vă stau la dispoziţie. 

— Iţi mulţumesc, Sir Selford. De altfel aici s-a întîmplat un caz 
excepţional. Cum e vorba de persoane cunoscute, cred că 
afacerea nu se va complica. Doi bandiți mai puţin. Pierderea nu 
va fi remarcată la Londra. Poate că vor fi regretaţi dincolo de 
Nistru, dar Asia nu ne preocupă în momentele de faţă. 

In timp ce inspectorul făcea pachet lucrurile pe care le 
ridicase de la locul crimei. Sir Cawler căuta din ochi pe Will 
Warren, dar constată că marele detectiv dispăruse. Voi să 
întrebe de el, dar aprecia imediat că întrebarea aceasta. Un om 
de ştiinţă are nevoie de ar fi egală cu un denunţ împotriva lui. 
Renunţă la ideia de a vorbi cu detectivul particular. Era sigur 
însă că Warren a găsit vreo pistă, pe care o urmăreşte. 
Adresîndu-se inspectorului îi zise: 

— Am cercetat împrejurările în care s-a produs atacul din 
casa amicului meu Selford. Toate chestiunile sunt absolut clare. 
Te rog să comunici celor în drept că dorinţa mea este să se 
simplifice formalităţile şi să se ridice leşurile, în termenul cel mai 
scurt cu putinţă. Linişte şi imprejurările au adus, în ultimul timp, 
mari turburări în această casă. Aş fi mîhnit dacă şi poliţia ar 
deranja pe marele om de ştiinţă. 

— Sînteţi foarte bun, Sir Cawler. 

— Incheiaţi actele necesare şi retrageţi-vă! porunci şeful 
secţiei criminale, păşind înspre ieşire, urmat de Selford. 
Jos, la intrarea principală, Sir Cawler se întoarse către Selford: 
— Mi-ai face un imens serviciu, dacă ai vrea să-mi spui în ce 
stadiu se găsesc lucrările pentru realizarea „Epidermei 


Artificiale". 

Ochii lui Selford scînteiau de bucurie. Intreaga sa făptură rîdea 
parcă. Scuturase toate grijile, ce parcă îi apăsau mintea în 
timpul cercetării sumare din birou. El răspunse cu entuziasm: 

— Merge bine, Sir Cawler. Aş putea afirma ca merge 
excelent, admirabil, că „Epiderma Artificială" este aproape pusă 
la punct. 

— Iţi mulţumesc, prietene. 

— Pot să-ţi mai spun şi altceva. Ştiu că, în ultima vreme, o 
bănuială stupidă a încolţit în capetele unor diplomaţi de 
contrabandă, din ministerul de externe. Dar nu mă pot atinge de 
opiniile oamenilor care socotesc că sînt în stare să smulgă taine, 
cucoanelor din capitalele europene şi cărora, adesea, 
frumoasele doamne le află toate secretele, în paguba ţării. Am 
şi eu informaţiile mele. S-a spus că aş avea intenţia de a trece 
invenţia mea unei puteri străine. Pentru că sînt în pragul 
izbîndei, te pot asigura de un lucru: Atîta vreme cit voi fi în 
viaţă, nu voi da „Epiderma Artificială" unui stat duşman, sau 
chiar amic Marii Britanii. Aş prefera să mor decit să fac una ca 
asta! 

— Ştiam, Sir Selford, că eşti un om de onoare. Pot comunica 
mai departe succesele pe care le-ai obţinut ? 

— Nu, te rog să nu spui încă nimic. Deocamdată te-am 
asigurat că nu dau „Epiderma Artificială" altora şi n-o voi da. Dar 
nu sînt dispus s-o predau încă nici Aviației noastre, Eu nu sînt de 
părere că omul de ştiinţă, creatorul, este un sclav al celor mari. 
Ca să dau „Epiderma Artificială" trebuie ca domnii care o cer , S- 
o merite. Pînă acum n-am fost deloc încurajat. Şi eu nu sînt rob, 
să sărut mîna care mă loveşte. Oficialitatea — nu vorbesc numai 
de a noastră, ci de conducătorii tuturor neamurilor — trebuie săj 
aibă mai multă grijă de inventatori, de oamenii de ştiinţă, de 
marii scriitori şi de marii artişti, nu să-şi închipuie că ei trebuie 
să măniînce, şi să bea iar marii creatori sînt datori să lucreze 
pentru ţară. Da, voi face totul pentru ţara mea, cu condiţia ca ea 
să ştie că exist, să-mi dea atenţia cuvenită, să nu mă 
dispreţuiască. 

— Vă bucuraţi de admiraţia tuturor, Sir Selford. Ştiu că s-a 
făcut o mare greşeală, cînd s-au refuzat fondurile. 

— Acum nu mai am nevoie de ele. Unui om de rînd nu mi-aş 
fi dat sufletul pe faţă. Am ţinut însă ca dumitale să-ţi spun tot 


ceea ce gindesc. în lupta pe care am dat-o, pe cîmpul ştiinţei, n- 
am avut ţara mea alături! N-aş putea să neg însă că am avut, 
totuşi, un aliat care nu mi-a precupeţit ajutorul. Printr-o 
întîmplare, acest tovarăş a sosit la vreme şi, graţie lui, am putut 
să păşesc înainte. Ai noştri au bănuit că le cer bani pentru 
trebuinţele mele personale, dar fondurile erau destinate patriei. 
Norocul meu a fost aliatul de care îţi vorbesc. 

— M-ai făcut curios, zimbi Sir Cawler. Cine este acest 
misterios aliat al marilor bărbaţi de ştiinţă? 

— Nu ştiu dacă va fi al tuturor, dar al meu a fost: „Epiderma 
Artificială" trebuie să-i fie recunoscătoare. 

— Şi numele tovarăşului atît de preţios nu se poate spune ? 

— Ba da: este Moartea! 

Sir Cawler se dădu înapoi, uimit. Privi, apoi, cercetător figura 
radioasă a celebrului chimist. Văzîndu-i nedumerirea. Selford se 
grăbi să-i explice: 

— Da, Moartea! Dacă, întimplător, sărmana mea soţie, pe 
care o regret atît de mult, n-ar fi fost ucisă, lucrările mele ar fi 
stat pe loc. Aş putea să intru mai profund în amănunte, spre a-ţi 
arăta concursul nelimitat, pe care mi l-a dat Moartea, dar n-a 
sosit momentul. 

— Cum, mai sînt şi alţi morţi? întrebă şeful secţiei criminale. 

— N-am vorbit de număr. Ci de adîncimile vieţii de dincolo de 
moarte. Am lucrat cu concursul întunericului. Poate că, în altă 
tară, aş fi fost răsplătit altfel. 

— Principalul este că ai reuşit. 

— Dar cu ce sacrificii! Inima mea este o rană sîngerîndă. 
Numai Moartea m-a ajutat. 

— In definitiv era firesc: doar pentru ea lucrezi! In semn de 
recunoştinţă o vei hrăni, din belşug pe cîmpul de luptă. 

— Ştiinţa, Sir Cawler, are în vedere un ideal curat. Noi, 
Apostolii ei, o slujim cu venerație. Restul nu ne preocupă. 

— Totuşi, aş vrea să te conving să intri în legătură cu ofiţerii, 
să facem formalităţile necesare pentru predarea invenţiei. 

— Te rog să nu mă grăbeşti. Oficialitatea nu s-a grăbit pină 
acum şi, cînd a prins de veste că lucrînd singur, cum am putut, 
am ajuns la rezultate fericite, a fost cuprinsă de o 

inexplicabilă nerăbdare. 

— E firesc. Trebuie să privim mai departe. Veleităţile 
revizioniste, Hitler în Germania, războiul din Extremul Orient. 


America pe cale de a intra în conflict cu Japonia... 

— Ştiinţa are preocupări exclusiv ştiinţifice. 

— Inţeleg: eşti supărat, din cauza întîmplărilor de astă 
noapte. Imi vei da voie să-ţi fac o nouă vizită, peste citeva zile. 
In ce priveşte împuşcarea celor doi spărgători, mă voi duce eu, 
în locul dumitale, la judecătorul de instrucţie. Vei fi chemat 
numai dacă va fi absolut necesar. 


XV 


CÎND DORIS VĂZU UŞA CELULEI DESCHIZÎNDU-SE, tresări. 
Selford intră, căutînd-o nerăbdător, cu ochii, în toate părţile. 

— Bună ziua, Doris. Ce bine îmi pare că te văd sănătoasă! 

Fata îl privi cu dispreţ. Nu-i răspunse la salut. Apoi se răsti la 
el: 

— Ce cauţi aici? 

— Imi închipui că e inutil să-ţi răspund la această întrebare. 
Am venit, pentru că ţineam să te văd. 

— M-ai văzut. Acum pleacă! 

— Credeam că îţi vei schimba atitudinea! 

— Şi eu la fel. 

-Intr-adevăr, nădăjduiam mult că te va mustra conştiinţa şi îi vei 
face să înţeleagă, pe oamenii fără inimă. înăspriţi de contactul 
cu apaşii, că eu nu sînt în stare să ucid pentru a jefui. Eram 
convinsă că eu te va răbda inima să laşi să planeze asupra mea 
o acuzaţie atît de infamă. Mai ales că pretindeai că... 

— Da, aşa e. Am spus că te iubesc şi ţi-o repet. De aceea am 
venit aici. Aţi părăsit, deodată, locuinţa mea, tu şi Mary. Dar 
Mary n-a lăsat nici un gol, lipsa ei o simt poate numai tovarăşii 
săi de orgii. Cu totul altfel este cu lipsa ta. Te caută Maisie, care 
te adoră, te caută florile, pe care le îngrijeai, te caută bietul meu 


suflet, atit de hărțuit! 

— Eşti meşter la vorbă, doctore Selford,dar graiul îţi atîrnă în 
colţul buzelor, nu vorbeşti din inimă. 

— Mi-eşti dragă, Doris, ţi-o spun din adincul inimii mele. Fără 
tine nu pot trăi. Casa mea te aşteaptă ca pe stăpina ei, ca pe 
stăpîna noastră a tuturor. 

— AŞ veni, dar numai pentru Maisie.In ce priveşte restul, 
prefer puşcăria, sau chiar spînzurătoarea. 

— La un semn al meu, uşile închisorii se vor da de perete. 

— Fă semnul! 

— II voi face, dar înainte de toate trebuie să faci tu gestul. 

Şi încercă să se apropie de ea, dar întemniţata îl respinse: 

— Nu, niciodată! 

— Bagă de seamă. Doris. Te-am rugat, m-am umilit înaintea 
ta, am învins pentru tine. Azi sînt poate omul cel mai puternic 
de pe tot pămîntul, mai tare decit preşedinţii de republici şi 
decit regii, pentru că am în mină arma cea mai groaznică din 
cîte există. Cu toate acestea, mă prostern la picioarele tale. Dar, 
dacă vei continua să mă respingi... 

Doris începu să ridă: 

— Aşa... Ameninţă! îţi stă mai bine. Ai geniul distrugerii, eşti 
o canalie. Fii demn, nu încerca să împrumuţi straiele bunătăţii. 

— Bagă de seamă... Eşti acuzată de crimă şi încă n-ai 
mărturisit. 

— Ce înseamnă asta? 

— Că poţi deveni, — răspunse Selford, cu răutate, — o cîrpă, 
o zdreanţă, în mîinile celor ce vor şti să te facă să spui adevărul. 
îţi închipui că hoţii şi omoritorii vorbesc de bună voie? Poliţia ştie 
taina de a le dezlega limbile. Nu-ţi urez să ajungi să cunoşti 
această taină. 

— Nu mă tem. Sistemele de care vorbeşti sînt pentru hoţi. 

— lar asasinii sînt şi mai răi decit hoţii şi sînt trataţi în 
consecinţă. 

— Aştept. 

— Nu e mai bine să fii soţia mea şi mama lui Maisie? 

— Aş vrea să fiu mama lui Maisie; dar soţie rămîne să-ţi cauţi 
în altă parte. 

— Vom pleca departe de locurile unde ai suferit. Te vei 
plimba în lumea largă, te voi alinta ca pe un copil. 

— Fugi, lasă-mă! 


— Gîndeşte-te, că poate e în joc nu numai viaţa dumitale.. . 

— Unde l-ai ascuns pe Larry, că la el faci aluzie, fără îndoială? 

— Va fi liber, dacă vei deveni înţelegătoare. 

— Eram sigură că şi pe el l-ai sechestrat ! Noroc că ascultă 
cineva, de bună seamă, convorbirea noastră. 

— Eu n-am spus asta. Şi, apoi, convorbirile mele nu le ascultă 
nimeni. 

— Eşti prea încrezut, Sir Selford. Dar am convingerea că, 
într-o zi, vei muşca ţăriîna. 

— Dacă mă laşi să trec pragul acestei celule fără a-mi da un 
răspuns, să ştii că eşti pierdută. 

— Vreau să mă regăsesc pe mine însămi. 

Părăsind închisoarea, Selford se duse la locuinţa 
consilierului de ambasadă. 

Ivanovici lipsea de acasă, dar feciorul îi spuse, amabil, că 
doamna e gata să-l primească. 

O clipă, chimistul se văzu parcă stînd de vorbă cu Sonia. Apoi 
avu, în faţa ochilor, imaginea ei sîngerîndă, cu capul turtit de 
ucigaşii cu casse-tete. Fu trezit din aceste ginduri macabre de o 
voce veselă care îl poftea: 

— Consilierul se va întoarce imediat. Dacă voiţi, îl vom 
aştepta împreună. 

In faţa chimistului se afla o femeie frumoasă, înaltă, cu trupul 
învăluit într-un peignoir ce-i lăsa goale braţele, pieptul şi o bună 
parte din spate. Răs- pîndea parfum ameţitor, prea tare. 

— John mi-a vorbit adesea de d-voastră. Sînteţi chimistul cu 
reputaţie mondială, care lucrează la o mare invenţie. Sînt! 
fericită că vă cunosc. De ce nu staţi colea, pe divan, lingă mine? 

Pentru Selford, respins cu atîta hotărîre cu cîteva clipe mai 
înainte, primirea mai mult decit prietenoasă, pe care i-o făcea 
amanta bolşevicului, fu reconfortantă. 

— Vă mulţumesc, doamnă, sînteţi foarte bună. 

— Vezi ce frumuşel stai aici, lingă mine? Cred că te-ai 
convins, acum, că nu mănînc oameni? 

— Asta nu se ştie. 

— Oricum, atitudinea mea de pînă acum, constituie un 
început de dovadă. Dacă aş fi antropofagă, aş fi fost ispitită, 
pînă acum, cel puţin să vă muşc. 

Selford rise şi o privi mai bine. Pentru închipuirea lui, 
bucăţica, de mătase, ce o învăluie, dispăruse. Femeia era 


frumoasă şi bine făcută. întinse mîna şi ea nu se feri. 0 mîngiia 
sfios. Femeia rise şi se apropie mai mult de diînsul. Selford o 
întrebă cu teamă: 

— Dar dacă vine Ivanovici? 

— El nu vine aşa curînd. Te-am primit, pentru că doream de 
mult să te cunosc. Mă înebunesc după celebrităţi! Am căutat să- 
| cunosc pe Bernard Shew, dar a fost de o ironie tăioasă cu 
mine. Am avut norocul, să vorbesc cu John Galsworthv, nu mult 
înaintea morţii sale, şi mi-a făcut o impresie profundă. Omul 
dreptăţii! Aş fi vrut să mă culeagă, eram gata, m-aş fi dat, dar 
era bătrîn şi slab. N-am îndrăznit să fiu mai întreprinzătoare, 
pentru că omul acela, impunea un nemărginit respect. La 
Mussolini n-am fost: e prea energic! Ce noroc pe mine, că am 
venit azi în contact cu reprezentantul cel mai autorizat al 
ştiinţei! 

— De ce nu te-ai dus la Freud sau la Einstein? 

— Einstein e prea rece,umblă cu cifrele; Freud întoarce omul 
pe dos, îi face autopsia încă în viaţă.Mi-ar ghici 
toate gîndurile ascunse, toate micile slăbiciuni în materie 
erotică. Dar ce te uiţi aşa la mine? 

— Te supără privirea mea? 

— Nu mă supără deloc, mă provoacă, mă întărită. 

— Şi ce faci, cînd ţi se întîmpla aşa ceva? 

— Ca să-ţi răspund, ar trebui să fie seara, sau măcar să putem 
încuia uşa, fără a fi expuşi să încerce cineva să intre. Dar cînd 
nu pot să fac altceva, cel puţin dansez. îţi place dansul? 

— Depinde de dansatoare. 

— la uită-te la mine. Dar să nu zici nimic. Să-mi spui, la urmă, 
dacă îţi place. Vorba e oprită. 

Se ridică de pe sofa şi, în clipa aceea, peignoirul, care era 
compus din două bucăţi, se desfăcu la mijloc; ea îl ridică şi îi 
înodă capetele peste mijloc. Rămase cu picioarele goale şi 
începu să danseze, cu o pornire pătimaşă,  vicioasă, 
nebunească. Părul îi juca încoace şi încolo, picioarele îi zburau 
parcă. Era o dansatoare neîntrecută. La început, Selford privise 
lacom corpul ei gol, dar în curînd fu cucerit de arta desăvirşită, 
pe care femeia asta destrăbălată o punea în mişcările ritmice 
ale dansului. Era o artistă în coregrafie. Nu se mai oprea, sărea 
într-una şi părea că nu atinge pămîntul. Chimistul o admira, 
cucerit cu totul. li venea să se repeadă s-o strîingă în braţe. Era 


convins că ea atita aşteaptă. De cîteva ori, în furie dansului, îl 
atinsese cu piciorul gol, transmiţîndu-i fluidul tainic al trupului 
nud de femeie frumoasă. 

Dar iată că se auzi un zgomot. Intr-o clipă, dansatoarea îşi 
deznodă aripele peignoir-ului, se înveli bine şi se aşeză pe un 
scaun, în faţa lui Selford. Miinile trecute odată prin păr, 
înlăturaseră dezordinea pieptănăturii. Ea vorbea, acum, liniştită: 

— Soţul meu are o mare admiraţie pentru d-voastră. 

In clipa aceea intră feciorul: 

— Un domn de la ambasadă caută pe domnul consilier. 

— Spune-i că nu-i acasă. Ştii bine că nu-mi place să stau de 
vorbă cu domnii aceia. 

După plecarea feciorului, se întoarse către Selford, care îi 
zise: 

— Mi-a plăcut foarte mult... 

— Picioarele mele ? Eram sigură! Ele au lungimea necesară. 
De obicei europenele au picioarele prea scurte. Ale mele sînt 
destul de înalte. 

— Am vrut să-ţi spun că mi-a plăcut mult cum dansezi. E 
drept că membrele dumitale inferioare nu lasă nimic de dorit. 

— Imi pare atit de bine că-ţi plac! 

— Cui nu i-ar plăcea o femeie atit de frumoasă ca dumneata, 
o artistă desăvirşită? 

— Imi pare rău că, deocamdată, nu-ţi pot dansa în costumul 
Evei. Ştiu că nevasta dintii a lui John a interpretat rolul Suzanei, 
la dumneata acasă... 

— E drept că Soniei îi plăcea să danseze în costumul în care 
s-a arătat Phrineea judecătorilor săi De altfel şedea foarte bine. 
Avea un corp impecabil. 

— Puțin cam grasă. Nădăjduiesc că voi interpreta şi eu 
acelaşi rol, în casa d-voastră. 

— De cînd a murit soţia mea... Ea organiza petrecerile 
acestea, dansurile, reprezentațiile teatrale. 

— Atunci voi interpreta rolul numai pentru dumneata singur, 
oriunde vom avea prilejul, poate chiar aici, într-o seară. 

— iți mulţumesc. lţi mărturisesc că venisem foarte indispus 
în această casă. Dar ai ştiut să-mi alungi norii supărării. M-ai 
distrat, m-ai fermecat, m-ai uluit, de cînd am păşit pragul 
budoarului dumitale. 

— Ce vrei, Sir Selford! Sînt pătimaşă, nebună... Vreau să simt 


intens viaţa asta frumoasă. Nu ştiu ce să mai fac, spre a o simţi 
mai bine. Uneori, aş vrea să fiu bună, ca eroinele lui Goethe, aş 
vrea ca valurile de admiraţie şi de recunoştinţă ale semenilor 
mei să-mi umple inima de satisfacţie. Alteori, aş vrea să fiu rea, 
crudă, ca femeile lui Sacher Masoch, să ard cu sfircul biciului, ca 
Venera în blană, pe adoratorii mei; adesea, aş vrea să simt, cu 
insămi, tăindu-mi pielea, cravaşa îndrăgită de Sonia: m-ar 
incinta să se îndrăgostească adoratorii de pantofii mei, ca în nu 
ştiu ce roman al lui Mirbeau; aş vrea să fiu, pe rînd, împărăteasă 
şi sclavă, floare şi harapnic, parfum şi otravă, să fiu orice, numai 
să trăiesc, să golesc pînă în fund potirul vieţii, să nu vegetez, ca 
unele doamne ce se cred superioare, pentru că nu se spală, nu- 
şi îmbălsămează părul şi nu-şi fac unghiile. De ce mă fixezi aşa? 
Femeia e născută pentru dragoste şi orice clipă pirdută e un 
atentat împotriva frumuseţii ei. Ea n-are dreptul să sustragă 
iubirii decît timpul necesar toaletei, somnului şi mesei 
delicioase. Restul e închinat iubirii. 

— Imi pari foarte interesantă şi aş vrea să te mai văd. 

— De asta nu scapi! Voi căuta eu să te întîlnesc. Ai ceva 
straniu, care mă nelinişteşte şi, totuşi, mă atrage. Mi s-a adus o 
vină din faptul că umblu îmbrăcată bărbăteşte, pe stradă, cu 
biciuşca în mină. Ştii de ce făceam asta? Te căutam! Simt că 
eşti acela pe care îl aşteptam de atita vreme. Căutam victima 
iubirii mele distrugătoare. 

— Vrei să mă distrugi? 

— Ei, dacă ai putea să mori, din cauza iubirii, ca Lawrence. .. 

— Talentatul nostru scriitor, pe care soţia mea îl citea cu 
pasiune, dar pe care eu nu l-am admirat niciodată, a pierit nu 
numai din cauza erotismului, ci şi din pricina tuberculozei. 

— S-a topit, iubind femei frumoase, îndrăgind zi şi noapte 
ochi albaştri şi negri, plimbîndu-şi degetele pe forme desăvirşite, 
sărutind buze arzătoare şi sîni catifelaţi, — a murit ca un erou pe 
front, pe frontul cel mare şi sublim al dragostei. Ce rău îmi pare 
ca nu l-am cunoscut! 

— Eşti din ce în ce mai interesantă. 

— Ei, dacă am fi numai noi amindoi, m-ai afla pe mine cea 
adevărată! Toată fiinţa, tot farmecul meu se concentrează, nu în 
ceea ce vezi acum, ci în taina pe care n-o cunoşti încă. Atunci 
cînd vei pătrunde acest mister, mă vei cunoaşte pe mine, cea 
adevărată. 


— Nădăjduiesc. 

— Şi eu, cît mai curînd. 

— Acum trebuie să plec. Consilierul văd că nu se arată. 

— li voi comunica vizita dumitale, bineînţeles fără să-i spun 
că am stat mai mult de vorbă împreună. 

— Dacă ar şti ce am vorbit, te-ar omori. 

— Ruşii nu omoară, ei bat. 

— Mi se pare că bolşevicii şi-au schimbat porecla în renume 
şi ucid pe capete. Execuţiile se ţin lanţ. 

— Exagerări. Şi, apoi, ei nu îndrăznesc să facă, in Europa, 
ceea ce fac la ei acasă. 

La plecare, Selford îi sărută mîna cu mult respect, dar ea îi 
sări de git şi îl sărută pe buze, rămînînd, o clipă, atirnată de 
umerii săi. Selford se desprinse repede: 

— Ar putea intra cineva. 

— Toate persoanele din această casă ştiu să tacă. Le-am 
dresat, cum mă pricep numai eu. Un singur om ar fi în stare să 
articuleze un început de ocară, pînă n-aş apuca să mă încrunt la 
el, dar acela nu vine. Ivanovici va mai lipsi cîteva ore. 

— Mi-aţi spus, la început, că se întoarce imediat. 

— Şi îţi pare rău că te-am minţit? Minciuna este arta noastră 
cea mare. Ai spus că dansez bine, dar mint de o mie de ori mai 
bine. Ţi s-a părut voluptos,turburător, dansul meu, dar mint cu şi 
mai mare voluptate, cu patimă nesfirşită, am viciul minciunii în 
sînge şi o memorie rară mă ajută să-mi păstrez demnitatea, 
minţind oricînd şi pe oricine. Cînd pot , să trec o minciună, sînt 
încîntată, simt fericirea excrocului care a înşelat pe cineva cu o 
mie de dolari. 

— De ce? 

— De ce? Nu ştiu! Ce, crezi că noi femeile facem ştiinţă? Să 
nu ne întrebi niciodată „de ce?" N-ar avea nici un rost. De ce 
sîntem iubite? De ce sîntem urite? De ce ne sărută în genunchi, 
plingînd, absolut sinceri, aceiaşi bărbaţi, care miine ne vor 
plesni peste ochi? De ce minţim? Dar de ce minţiţi voi, bărbaţii, 
care repetaţi acelaşi rol, învăţat pe de rost de multe ori la cîte 
trei-patru nenorocite în aceeaşi zi. De ce vă facem să suferiţi? 
Dar voi de ce ne otrăviţi sîngele, ca să ducem blestemul şi 
spirocheta palidă copiilor şi nepoților noştri ? De ce te iubesc, în 
momentul acesta ? Ca, peste o lună, sau peste un an, să-mi 
trinteşti un picior ca unui hoţ prins în curte cu lucruri de furat. 


De ce? O femeie nu ştie niciodată de ce. Ea se dă, ca să vă 
mulţumească pe voi, domnii şi stăpiînitorii noştri şi, cîteodată, 
dar asta mai rar, cum e cazul meu, ca să simtă şi ea că trăieşte, 
Dar cînd ai prilejul să întîlneşti un om de seamă, aşa cum am 
avut eu norocul cu dumneata? Bărbaţii pătrund în alcovul 
cucoanelor, ca la măcelărie. Unii cer piept, alţii pulpă! De mult 
visam o dragoste aleasă cu un intelectual de marcă. 

— Poţi veni la mine oricînd vrei. 

— Ei, vezi că nu te mai poţi despărţi de mine? Şi nu m-ai 
cunoscut decit în mod superficial. 

— Vino la mine, te aştept. 

După plecarea lui Selford, uşa din fundul buduarului se 
deschise şi apăru consilierul de ambasadă: 

— Ai fost bine, Baby! 

Femeia luă un pulverizator de pe o măsuţă şi făcu o 
adevărată baie de apă de Colonia: 

— Ar trebui să mă spăl cu sublimat coroziv sau cu acid fenic 
spre a mă curăța de contactul cu jigodia asta infectă. 

— Giîndeşte-te, Baby că ne-a omorît pînă acum, trei agenţi: 
prinţesa Orlow, Vasile Veretief şi Saşa Teluschin. 

— Trebuia să-l denunţi, ca să meargă la spinzurătoare. 

— Intîi că englezii nu l-ar fi executat pentru că le-a descoperit 
un gaz asfixiant împotriva noastră. Apoi, am fi fost siliţi să 
mărturisim activitatea lui G.P.U. la Londra. Sărmana prinţesă!... 
A pierit ca o slujnică ordinară, căreia i s-au aprins rochiile, de la 
maşina de gătit! Cel puţin bravii noştri băieţi, pe care i-am 
întrebuințat în misiunile cele mai delicate în România şi Polonia 
au fost ucişi ca nişte spărgători de rînd, lîngă casa de bani! Aici 
e punctul întunecos al afacerii. Bănuiesc că i-a ucis cu 
„Epiderma Artificială" pe care a izbutit s-o pună la punct şi, în 
urmă i-a împuşcat spre a nu fi silit să mărturisească sfîrșitul 
lucrărilor sale. Asta trebuie s-o afli tu, draga mea Baby. Să te 
duci la el să-l înebuneşti pe bătrîn, să fii destrăbălată, perversă, 
să faci tot ce ştii, pînă cînd va ajunge o cocă în mîna ta. Atunci 
vei afla dacă „Epiderma Artificială" există sau nu. Dacă există, 
ea trebuie să fie a noastră cu orice preţ. Dacă nu, să ştim cum 
să ne purtăm cu acest îndrăzneţ. 

— II voi face să se tirască la picioarele mele. 

— Nu mă îndoiesc. Eşti o vrăjitoare, trupul tău l-ar face şi pe 
Sfîntul Antoniu să-şi schimbe părerea. 


— Vorbeşte. Imi place să aud cum îmi laudă cineva 
frumuseţea. Imi place să te aud mai ales pe tine închinîndu-mi 
un imn de slavă! 

— Du-te. Dacă se poate chiar astă seară... 

— Mă voi duce. Dacă aş fi vrut chiar adineauri... Dar m-am 
gîndit că eşti alături şi mi-a fost milă de tine. 

— In afaceri nu trebuie să existe milă. Lenin ne-a învăţat să 
utilizăm teroarea, cruzimea, spaima; în afaceri trebuie să treci 
peste orice şi peste oricine. 

— Am vrut să te menajez pentru că îmi eşti drag. 

— Spuneai adineauri că îţi place să minţi. 

— M-am gindit la minciună, pentru că îl minţeam. Cînd sînt cu 
tine mă gîndesc numai la adevăr. Trebuie să fiu sinceră. Mă 
obligă dragostea nesfirşită ce-ţi port. Toate s-au întîmplat cu 
chimistul precum ai dorit. Ai văzut că te-am ascultat. Aş fi curios 
să ştiu de unde ai prevăzut că va veni? 

— Trebuia să vină, după ultimele sale asasinate.E curios, 
desigur, să afle ce cred eu. In acelaşi timp, de bună seamă că 
voieşte să-şi reînoiască făgăduielile, în ceea ce priveşte 
„Epiderma Artificială", ca să mă împiedice de a lua vreo măsură 
împotriva sa. Ar vrea să mai ştie, probabil, de ce n-am avut 
răbdare să primesc invenţia de la dînsul şi am trimis oamenii 
mei s-o ia. 

— Acum pricep totul. Voi şti să execut însărcinarea ce mi-ai 
dat. Ai văzut cum am început. 

— Ai fost bine. Mi-am pus toate speranţele în tine. 


XVI 


WILL WARREN AVEA CINSTEA de a primi acasă la el pe Sir 
Cawler, şeful secţiei criminale a prefecturii de poliţie. 
— Aş vrea să ştiu ce ai făcut, în timp ce te-ai furişat de noi? 
— Nu mi-am pierdut timpul în zadar. In primul rînd am stat de 
vorbă cu domnişoara Maisie Selford, care se afla grav bolnavă, 


după spusele tatălui ei. 

— O cunoşti? 

— Sîntem prieteni vechi. 

— In orice caz nu mai vechi de doisprezece ani, pentru că 
mai înainte, fata nici nu exista. Şi, spune, nu era bolnavă? 

— N-avea nimic. E drept că părea puţin speriată. 

— Şi ce ţi-a spus? 

— Te rog să-mi dai voie să păstrez, deocamdată, acest 
secret. Pot să spun însă ce am descoperit pe colidorul care duce 
la laboratorul chimistului. 

— Spune repede. 

— Gloanţele care lipsesc din revolverul rusului. 

— Prin urmare lupta n-a avut loc lingă casa de bani. Eram 
sigur! Mari interese politice însă ne obligă să avem o atitudine 
rezervată faţă de acest individ, mare ca bărbat de ştiinţă şi mic 
ca om. 

— Lupta s-a dat pe coridor. Spărgătorii au fost trimişi de 
„Ceka", reprezentată în metropola noastră prin elegantul 
diplomat John Ilvanovitz. 

— Bănuiam toate acestea. Mai avem un punct întunecos. 
Doctorul prefecturii pretinde că, atunci cînd ruşii au fost 
împuşcaţi, erau morţi de mai înainte. 

— lată punctul cel mai sensibil al afacerii. Selford a împuşcat 
două cadavre. Dar în ce scop? Ca să nu spună cum a omorît pe 
cei doi ruşi. După părerea medicului legist ei au sucombat 
sufocaţi. 

— Nici o urmă de strangulare, nici unul din oasele gitului nu 
este sfărimat. 

— Le-a răpit oxigenul, i-a înăbuşit prin mijloacele sale 
chimice. 

— E probabil că Selford a pus la punct „Epiderma Artificială". 
Prin ajutorul ei a săvirşit aceste două crime. 

— De aceeaşi părere sînt şi eu. E ciudat că el ascunde ceea 
ce altă dată ar fi trimbiţat ca un imens succes. 

— Să fie adevărat că intenţionează să înstrăineze această 
groaznică armă de luptă? 

— In această privinţă n-ar avea decit o singuri cale: drumul 
Sovietelor. Dar atunci de ce ar fi omorit cele două iscoade 
bolşevice? Ca să salveze aparențele! Pentru aşa ceva se 
îmbracă cineva mai elegant decit îi îngăduie mijloacele, dă 


baluri, cînd e în pragul falimentului, dar nu săvirşeşte două 
asasinate. 

— Consilierul de ambasadă a anunţat pe Comisarul 
Războiului că are invenţia în mînă. Ei nu mai trimill rapoarte 
scrise, întrebuinţind curieri mnemotehnici, dar şi noi posedăm 
microfoane perfecţionate, instalate unde trebuie. Cînd curierul 
repeta ordinele primite, noi le ascultam la Scotland Yard. 
Ivanovici vrea, cu orice preţ, să pună mina pe invenţie, dar noi 
nu ştim încă pînă unde merge ticăloşia lui Selford. 


* 


In noaptea aceea de toamnă tîrzie, pe cînd o ploaie deasă 
cădea asupra oraşului, o maşină închisă, cu un steguleţ în faţă, 
se opri înaintea palatului Selford. O doamnă înaltă, înfăşurată 
într-o blană lungă de skongs, cu faţa acoperită de un voal des, 
cobori, sună şi intră. In hall, Nona încercă să-i scoată haina. De 
cel s-o fi crezut vizitatoarea obligată să-i spună slujnicei 
adevărul, strigînd veselă: 

— Imposibil! 

— Bine ai venit, frumoaso! 

Era Selford, care o primea radios. Nona se retrase într-o clipă, 
parcă topindu-se pe sub uşă. Marele chimist încercă să repete 
gestul servitoarei: 

— Imi dai voie să-ţi scot haina? 

— Cum nu, dar nu aici. 

— Bine. Atunci hai. 

O luă de braţ, sărutînd-o şi o duse sus, în dormitorul său. 

— O, ce lux e aici, nu se putu opri dînsa să exclame, ce 
obiecte de artă! 

— Din mijlocul lor lipseai numai tu, cel mai frumos dintre 
toate obiectele de artă. 

— Doar n-ai razele X în ochi? Obiect de artă indiană nu s-a 
mai văzut. A, ai vrea să vezi o statuie modernă? Asta se poate. 

In momentul acela Baby îşi aruncă blana. Dacă n-ar fi avut 
pălăria, cismuliţele de lac şi o pereche de ciorapi de mătase 
veritabilă, foarte lungi, ar fi fost nbsolut goală. 

— Ce idee admirabilă! Eşti un geniu al dragostei. Numai să 


nu răceşti, Baby. 

— Cu blana mea mă pot duce pînă în Siberia. 

— lei un pahar de whisky? 

— Nu unul, zece. Şampanie ai? 
| — Zece sticle frapate. 

Baby golea paharele, unul după altul, iar Selford o imita. 

După cîteva minute, începu să-i arate chimistului copii de pe 
tablourile celebre. Işi ducea mîinile la spate, ca şi cum ar fi fost 
fără braţe şi striga: 

— Sînt Venus din Millo. Ce te uiţi aşa la mine? Am vreun 
cusur? 

Luă apoi în mînă un glob de pe masă şi se înălţă in virful 
piciorului drept: 

— lată „Adevărul“, pe care l-am văzut la Paris. 

Nona aduse şampanie. Baby nu se jena deloc:işi scosese 
pălăria, dar păstrase ciorapii şi cismuliţele de lac. 

Selford îi dădea tîrcoale, sorbind-o cu privirea Ea îl simţea 
ochii alunecînd pe liniile ei impecabile. 

Şampania curgea, Baby dansa şi cînta. Selford era înebunit 
de vraja ei: 

— Il iubeşti mult pe Ilvanovitz? 

— Dacă mi-ar fi drag, n-aş fi venit la tine! 

— Dacă nu-l iubeşti, de ce nu te desparţi de el? 

— Dar ce aş putea face? Cine şi-ar lua sarcina să hrănească 
un animal de lux, atît de mare şi de pretenţios ca mine? 

— Cine ştie, poate s-ar găsi cineva! 

Baby dădu din cap cu amărăciune: 

— Nu se găseşte, dragă. Stau cu el, pentru că n-am ce face. 
In clipa cînd aş fi sigură că am adăpost, aş pleca de la dînsul. 
Deocamdată e sita nouă, dar mă tem de el; pe Sonia o brutaliza. 

— De ce nu vii la mine? 

— M-ai primi? 

— Pentru totdeauna. 

— O, îţi mulţumesc, îţi mulţumesc din adîncul sufletului. Eşti 
un om de onoare. Bărbaţii fac asemenea făgăduieli, ca să 
ajungă în situaţia în care sîntem noi acum. Dar nu cred să existe 
un al doilea om, care să mai promită astfel de lucruri după ce şi- 
a atins scopul. Te voi adora în vecii vecilor. 

— Te iubesc, Baby. 

Sticlele goale de pe jos se înmulţeau. Pe nesimţite Baby 


aduse vorba despre războiul viitor, despre grozăviile chimiei. 
Selford susţinea că se exagerează mult că nimeni n-a făcut 
contract cu Dumnezeu, că elementele naturii nu sînt obligate să 
dea concurs escadrilelor de atac, că vintul poate fi protrivnic, 
etc. Baby arăta că nu este cu desăvirşire străină de lucrurile 
acestea. Marele chimist discuta cu ea atit de serios cît poate s-o 
facă un om beat. Dar nu vorbea nimic despre propriile sale 
născociri. Spioana sovietică se lipi de dînsul: 

— Dar tu, iubitul meu, eşti cel mai mare inventator. Tu ai 
descoperit cele mai groaznice gaze de luptă 

— Să-ţi spun drept, Baby, mie mi-e frică să mai lucrez cu 
gaze otrăvitoare. Totdeauna am impresia că, din greşeală, ele ar 
putea intoxica pe fetiţa mea. E drept că muncesc, ţie ţi-o pot 
spune, dar întrebuinţez numai substanţe inofensive. Copila mea 
ar putea mînca, fără nici un pericol substanţele întrebuințate de 
mine. 

— Atit mai bine că ai reuşit să perfecţionezi armele de luptă 
pînă în aşa grad. 

Măgulit, Selford strigă cu paharul de şampanie in mînă: 

— Da, aşa e! Am atins perfecțiunea. Eu nu amestec otrăvuri, 
eu am făcut o descoperire adevărată, genială ! 

— „Epiderma Artificială", am auzit... Aceste două cuvinte sînt 
pronunţate cu o explicabilă teamă in ţările duşmane. „Roua 
morţii", a rămas un nimic pe lîngă invenţia ta. Dar ia spune, ai 
terminat-o, e gata ? 

— Da, e gata, am desăvirşit-o!... 

— l-ai verificat efectele? Ucide? 

Paharul de cristal îi scăpă din mîna lui Selford şi se sparse în 
bucățele. Simţea că i se taie picioarele. Nu mai era beat. Privi 
lung pe Baby. O clipă o văzu ţinută de Nona ca în cleşte. Fără 
milă el o croia cu un bici. Dar numai o clipă. Femeia ridea cu 
hohote şi bea înainte, fără să bage de seamă transformarea 
chimistului. Răguşit, acesta din urmă îi striga; 

— la-ţi blana şi cară-te! 

Ea crezu că glumeşte. Incercă să-l ia de git şi să-l sărute. El 
însă răcnea scos din fire: 

— Pleacă, pleacă repede, pînă nu chem slugile! 

— Am venit la tine, aşa cum am venit... şi tu mă dai afară? 

— Pleacă, sau îţi zbor creeri. Acum ştiu. Te-a trimis 
reprezentantul lui G.P.U. să mă descoşi. Eşti o unealtă ordinară. 


O îmbrînci, aşa goală cum era, pînă în hall, îi trînti blana în 
cap şi o dădu afară. 

Pe cînd părăsea palatul îmbrăcată numai cu o miînecă a 
blănii, căznindu-se să vire şi cealaltă mînă în haină, spioana 
simţea că are a face cu un om mai tare decit ea. 

Întorcîndu-se acasă şi comunicîndu-i lui Ivanovitz că n-a făcut 
nimic, acesta o luă la palme: 

— M-ai trădat, mizerabilo. Nici un bărbat nu ţi-a rezistat pînă 
azi şi tocmai bătrînul era să ţi se împotrivească ? 


XVII 


SELFORD FU INVITAT LA MINISTERUL DE EXTERNE. Acolo îi 
aştepta ministrul. Fu introdus imediat: 

— Iţi mulţumesc că ai venit, Sir Selford. 

— Foarte încîntat, Excelenţă, de cinstea ce mi-aţi făcut-o. 

— Mă cunoşti şi ştii că prefer să intru de-a dreptul în subiect. 
Te-am chemat ca să te rog să ne dai „Epiderma Artificială". 

— Siînteţi convins, Excelenţă, că am pus-o la punct şi nu v-am 
predat-o? 

Un suris fin flutură pe buzele ministrului. 

— N-avem nici un motiv să ne îndoim de cuvintele unui 
învăţat cu reputaţie mondială ca d-voastră. La War-Office a 
ajuns însă ecoul unor nemulțumiri ale d-voastră. 

— Ce creator. Excelenţă, n-are nemulțumiri în ţara sa? 

— E firesc, Sir Selford. Pe lîngă un om care izbuteşte să facă 
într-adevăr ceva pentru ţara sa, se strecoară sute şi, uneori, 
chiar mii de indivizi, care cer să fie încurajați. Este oare Statul în 
măsură să împartă tuturor cu amîndouă mîinile? Desigur că nu. 
lată de ce este silit să aştepte mai întîi o dovadă, fie ea cit de 
neînsemnată. 

— Vă înţeleg, domnule ministru. 

- După aceste explicaţii, nădăjduiesc, că nu mai eşti supărat 
pe noi, Sir Selford? 


— Vă asigur, domnule ministru, că s-a exagerat. 

— Atunci ne dai „Epiderma Artificială?" 

Selford se opri. Nu ştia ce să răspundă. In orice caz era 
hotărit să nu tăgăduiască. 

Cei doi oameni se înţeleseră fără să-şi mai vorbească. 
Ministrul de Externe îi întinse mîna, cu multă amabilitate. 
Selford abia i-o atinse, confuz şi se grăbi să plece, înclinîndu-se. 
Pe cînd ieşea Selford, ministrul de Externe îi zise totuşi: 

— La revedere. 

După plecarea chimistului, secretarul de Stat invită în 
cabinetul său pe prefectul poliţiei şi pe Sir Cawler. 

De la Ministerul de Externe, Selford se întoarse acasă, unde îl 
aştepta consilierul de ambasadă sovietic. Moscovitul îl întîmpină 
cu vorbele: 

— Ori eşti hotărît să ne dai „Epiderma Artificială" după cum 
ne-ai făgăduit şi atunci nu înţeleg de ce mi-ai omorit pe cei doi 
agenţi, ori eşti decis să ne tragi pe sfoară şi atunci nu văd rostul 
promisiunilor dumitale. 

Selford îi răspunse liniştit: 

— Dar voi cum vă purtaţi? Dacă eraţi hotăriţi să aşteptaţi 
îndeplinirea promisiunii mele, dacă aveaţi încredere în ea, de ce 
aţi căutat să furaţi „Epiderma Artificială" ? Şi dacă aţi trimis să 
mi-o răpească, ce mai aşteptaţi de la mine? Degeaba faci pe 
supăratul. Mi-ai introdus întîi în casă pe una din spioanele 
voastre ce vă ţinea în curent cu tot ce făceam eu. Ea ţi-a spus 
că eu am ucis-o pe Mary, am aflat-o în urmă. Toată scena cu 
frumuseţea picioarelor femeilor planturoase ai născocit-o pe de- 
a-ntregul. Nu te aflai în casa mea în seara aceea. In schimb, 
prinţesa Orlow mă spiona şi a notat toate mişcările mele. Şi-a 
luat pedeapsa. Nu v-aţi mulţumit cu asta. Mă aveaţi în mînă, dar 
vă trebuia numaidecit „Epiderma Artificială". Şi, atunci, ați 
trimis s-o fure, pe doi nenorociţi, care au plătit cu viaţa 
îndrăzneala lor. 

Consilierul de ambasadă îl privea încruntat: 

— Nu vorbeşti cum s-ar cădea unui om care a trimis pe 
lumea cealaltă patru suflete nevinovate. 

— Tot ce am făcut a fost pentru ştiinţă. Nu ucid ca voi ca să 
mă menţin la putere. 

— Dar nu crezi că dacă aş vorbi, ar trebui să zici adio 
libertăţii dumitale? 


— Nu prea. Moartea servitoarei Ruth, din cauză de boală, se 
constată prin actul medicului legist. Apoi procesul-verbal 
încheiat de poliţie constată că eram în legitimă apărare cînd am 
împuşcat pe cei doi spărgători. 

— Dar mai rămîne soţia dumitale. 

— Aceea care a omorit-o, aşteaptă să fie judecată în curînd 
de către juraţi. 

Consilierul de ambasadă înţelese că nu va putea ajunge la un 
rezultat favorabil prin ameninţări. Schimbă deci tonul. 

— Am păstrat ce aveam mai bun pentru la urmă. Am vrut să 
te necăjesc. Chiar azi am primit o scrisoare prin care sînt 
autorizat să-ţi ofer pentru „Epiderma Artificială" o sumă îndoită. 

Selford făcu un gest de mirare. Apoi zise: 

— Ai ajuns la licitaţia de care te temeai atita. Vezi bine că 
şantajul n-a reuşit. Ar fi fost şi greu! După şantaj ai recurs la 
altceva. Mi-ai trimis o dansatoare despuiată şi, ce e drept, cu 
însuşiri remarcabile. Cu toate acestea, nici ritmul soldurilor ei nu 
m-a putut convinge. A plecat, sărmana, aşa cum era, goală şi în 
cizme de lac, gonită ca o slujnică. N-ai avut noroc, nici cu ea. Te 
sfătuiesc s-o menajezi, căci e o slugă prețioasă. Şi e bine făcută! 
Dacă n-ar fi săvirşit o imprudenţă, încercînd să-mi stoarcă, la 
chef, unele mărturisiri, poate că am fi rămas prieteni. Acum, 
după ce ai epuizat toate mijloacele: spioane, spărgători 
înarmaţi, hetaire goale, vii cu punga plină de bani. Şi dacă îmi 
oferi o sumă îndoită, crezi că sînt gata să cedez? 

— Nu numai că îţi ofer, dar sînt autorizat să-ţi achit şi banii. 

— Acum nu mai vreţi dovezi? 

— Verificarea s-a plătit cu viaţa celor trei membri ai G.P.U.- 
ului. 

—- Cu toate acestea nu primesc oferta. 

— Mai bine ia banii şi să rămînem prieteni. 

— Vreau să fiu sincer cu d-ta., Ivan Ivanovitz. Cînd ai mei mi- 
au refuzat fondurile necesare, m-am supărat şi am primit să 
intru în vorbă cu voi. In loc să înţelegeţi starea mea sufletească, 
aţi căzut în aceeaşi greşală; sub diferite pretexte, mi-aţi refuzat 
banii de care aveam nevoie. Dacă n-am dat născocirea a lor 
mei, pentru că nu m-au ajutat la strîimtoare, de ce aş da-o unei 
ţări străine, care de asemenea mi-a refuzat orice ajutor? 

— Greşeşti, Sir Selford, eu reprezint o ţară prietenă Marii 
Britanii. 


— Să nu discutăm această prietenie. De un lucru te asigur: că 
n-am nimic de vînzare. In ceea ce priveşte amenințările, acum 
nu mă mai tem de ele. 

— Eu cred că-i vei schimba părerea. 

— Poţi trăi cu această speranţă, dacă ţi-e dragă. Ar fi mai 
bine însă să-ţi îndrepţi activitatea în alte direcţii. 

-- Şi dacă îţi ofer pentru „Epiderma Artificială" o sumă de trei 
ori mai mare decit cea făgăduită? 

Selford înţelese că tot mai bine era să-l poarte cu vorba pe 
diplomatul sovietic. Dacă îi reteza orice nădejde, îşi făcea din ei 
un duşman şi mai neîmpăcat. De aceea îi răspunse cu un ton 
binevoitor: 

— Ei! Suma este ispititoare! Dacă sînteţi în stare să faceţi 
asemenea gesturi, rămîne să mai stăm de vorbă. 

Rusul se însenină. Fusese aproape să piardă partida şi, acum, 
îi se iveau razele unor noi speranţe. Inainte de a pleca îi spuse 
lui Selford, cu ton rugător: 

— i-am dovedit ca-ţi sînt prieten. Am ştiut să tac. Că am 
trimis pe cei doi băieţi, e adevărat, dar am făcut-o pentru că cei 
de la Moscova, mă grăbesc şi pe mine. De altfel ţi-aş fi plătit-o, 
presupunînd că dînşii ar fi reuşit s-o găsească. Te rog un lucru: 
în cazul cel mai rău, dacă nu vei putea scăpa de ai voştri, dacă 
le-o vei da lor, să mi-o dai totuşi şi mie. Am nevoie de asta, 
pentru prestigiul meu în ţară. Voi arăta că am obţinut invenţia. 

— i-am spus că sînt hotărît să stăm de vorbă. Mulţumeşte- 
te, deocamdată, cu atit. 


Bob intră plin de praf în biroul stăpînului său, care îl întrebă: 
— Ai făcut treabă bună, Bob? 

— Făcut bun treabă, răspunse el. 

— Ai dat deurma băiatului? 

— Este cu poate. 

In urmă negrul, în englezeasca lui scîlciată, povesti stăpînului 


său cum a cercetat, casă cu casă, şoseaua pe care pornise 
Laurenţiu Martin înspre mătuşa sa. Aproape de jumătatea 
drumului a făcut o importantă descoperire. Acolo, Selford are un 
teren, pe care cultivă plante medicinale. In faţă, pe şosea, se 
află o casă modestă, locuinţa unui oarecare Powell, 
administratorul grădinii. Ar fi intrat, dar s-a temut să nu strice 
tot. E aproape sigur că din această casă Powell a 
ieşit, cu oamenii săi, şi a răpit pe tînăr de pe şosea. El trebuie să 
fie închis acolo. 

— Sînt cu totul de părerea ta, Bob. Acum uite ce ai de făcut. 
Ascultă bine şi să execuţi întocmai, 

Detectivul stătu de vorbă, mult timp, cu servitorul său. După 
ce convorbirea fu terminată, Bob plecă din nou. 

Tîrziu, către seară, Will Warren părăsea locuinţa sa, însoţit de 
către inginerul Tom Wesley, cunoscutul sportsman. Amiîndoi 
erau îmbrăcaţi ca lucrători şi erau înarmaţi cu ciomege 
zdravene. 

— Devastez tot.. Nu-i aşa? întrebă inginerul pornit. 

— Principalul este că scăpăm băiatul. Dacă se vor opune, 
atunci da: spargem uşile şi pătrundem cu forţa. Ţi-ai luat 
revolverul? 

— In fiecare buzunar cîte unul. 

— Şi eu la fel. De altfel, nu vom întîmpina, acolo, decit nişte 
slugi. Nu vreau să amestec poliţia oficială, pentru că atunci s-ar 
simplifica mult lucrurile. Dar poliţia, are motive puternice să 
menajeze pe Selford şi n-ar îndrăzni să intre, cu forţa, într-una 
din proprietăţile sale. 

Peste puţin maşina se oprea, chiar în dreptul curţii în care 
fusese dus Laurenţiu Martin. Un om se afla în poartă. El privi cu 
un aer îndiîrjit pe cei doi oameni, care se dădeau jos din maşină. 
Warren îl întrebă: 

— N-ai văzut dumneata pe aici, prin partea locului, o bestie 
de negru, care ne-a furat o sută de dolari şi a încercat să 
omoare pe fata domnului care e cu mine? 

Omul din poartă îi răspunse cu dispreţ: 

— Nu, n-am văzut aşa ceva. 

— Stai de mult aici în poartă? îl mai întrebă detectivul. 

— Nu m-am uitat la ceas, cînd am ieşit din casă. 

— Dar ai putea, totuşi, să ţii minte cam de cit timp eşti afară. 
Noi urmărim de mult pe un bandit negru. Am întrebat, din om în 


om, şi dupa toate probabilitățile el trebuie să fi ajuns pe lingă 
casa unui oarecare Powell. 

Omul sări în sus gata să-i înjure: 

— Eu sînt Master Powell, administratorul general al lui Sir 
Selford. Pe aici n-a trecut nimeni. Hai, căraţi-vă! 

Warren se aplecă şi descoperi o pată de sînge în dreptul 
porţii 

— A, uite sînge. Dar asta ce este? 

— O fi tăiat cineva o pasăre. 

— Ba mi se pare că e sînge de negru. 

— L-aţi ciomăgit şi, acum, aţi vrea să puneţi din nou mina pe 
el, ca să-l stilciţi in bătaie? 

— Ce bine este în America, în ţările unde mai există linşajul. 

— Vedeţi-vă de drum, îi sfătui Powell. Eu n-am timp să stau de 
vorbă cu d-alde voi. 

Atunci Wesley se înfuriă: 

— Mă, nespălatule, cînd oi da cu tine de pămînt, o să zici că 
n-ai noroc! Dă-te la o parte! Trebuie să vedem dacă tilharul nu 
s-a adăpostit aici. 

Powell răcnea: 

— M-aţi insultat. Nu dau voie... Nu permit.Să vină poliţia! 

Cei doi oameni intrară cu forţa. Powell fu îmbrîncit cît colo, 
printr-o simplă lovitură dată cu cotul de către Tom. Dar în fundul 
curţii apărură doi argaţi. Poweill le strigă: 

— Daţi afară pe aceşti doi indivizi! 

Pînă să vină servitorii, Wesley răscolise apartamentul. In 
bucătărie, pe jos, zăcea plin de sînge Bob, care îi şopti: 

— Trebuie să fie în pivniţă. 

In acelaşi timp, Powell, urmat de oamenii săi, intră să ia 
apărarea negrului. Wesley nu se opuse şi ieşi. Impreună cu 
Warren, dădură asalt imediat uşilor pivniţei din curte. 

Abia acum, Powell înţelese că cei doi oameni se interesau de 
soarta prizonierului. In timp ce servitorii se opuneau atacului 
noilor sosiți, Powell se întoarse în bucătărie şi zise negrului: 

— Toată lupta este numai pentru dumneata. Dacă te simţi 
mai bine, pune mina pe drugul ăsta de fier şi vino cu mine să 
gonim pe urmăritorii dumitale. Ei încearcă să intre în pivniţă, 
unde nu vreau cu nici un preţ să-i las să pătrundă. 

Negrul se ridică: 

— Tu scăpat la mine. Merge gonesc oameni răi de la voi. 


Triumfător, Powell se repezi, însoţit de negru, la uşa pivniţei, 
care tocmai ceda sub opintirile voinicului Wesley. Dar fu o 
uimire generală, cînd negrul, cu cîteva lovituri date cu drugul de 
fier peste picioare, trînti la pămînt, în acelaşi timp, pe Powell şi 
pe oamenii săi. Aproape în aceeaşi clipa Wesley ieşea din beciu, 
ducînd în braţe pe Laurenţiu Martin, aşa cum ţine o doică un 
copil înfăşat: băiatul era înfăşurat în frînghii groase. 

Pînă să se dezmeticească Powell şi cei doi argaţi, Warren 
dezlegă prizonierul şi se urcară cu toţii în maşină. 

Primele cuvinte ale lui Martin fură: 

— Ce face Doris? 

— Evenimentele ţi-au dat dreptate. Faptele s-au petrecut aşa 
cum le-ai prevăzut dumneata. Dar ia spune: ai suferit mult, aici? 

— Da, pentru că mă ţineau legat şi-mi dădeau o mîncare 
scîrboasă, de care nu mă atingeam. Am trăit numai cu piine şi 
apă. 

Ajungînd la Warren, Martin le mulţumi călduros, iar Wesley le 
spuse: 

— Am făcut treabă bună... Acum mă duc. Mă aşteaptă acasă 
Milly. 


Singuri în birou, alături, pe canapeaua verde, Warren şi 
Martin stau de vorbă. Băiatul îl lămureşte: 

— Nu e vorba de o 
inteligenţă extraordinară. Ai prea bună idee de mine, maestre. 
Oricine ar fi ajuns la concluziunile mele. lată cum mi-am format 
aceste convingeri. Doris ţinea comoara roşie, — căci de acum 
încolo aşa se vor numi aceste bijuterii — în caseta din perete, 
pe care i-o dase Selford să-şi păstreze economiile. Se înţelege 
că nimeni nu ştia de giuvaericale. 

Unchiul ei o rugase stăruitor să nu pomenească nimănui de 
existenţa lor. Scopul lui era să le desfacă în Europa şi să 
întrebuinţeze banii pentru obţinerea autonomiei Indiei. 
Bineînţeles că ar fi înzestrat şi pe Doris. 

— Dacă nu mă mai întorc niciodată la Londra, ale tale să fie, 
îi spusese el; dar, pînă atund, păstrează-le bine. Dacă vei auzi 
că am murit, vei face ce vei voi cu ele, pentru că Ghandi refuză 
ajutor bănesc şi aceste bijuterii ţi se cuvin de drept. 

Intr-o zi, pe cînd fata se uita la ele, — căci nu se putea opri 


de a le examina din cînd în cînd — a fost surprinsă de Nona, 
instrumentul orb al lui Selford. Atunci mi-am zis: Servitoarea va 
comunica stăpiînului ei faptul. Selford, care fusese respins de 
Doris şi căruia soţia sa îi refuzase orice sprijin material, va da o 
intreită lovitură. Se va răzbuna pe Doris, va scăpa de soţia sa, 
caxe îl compromitea, şi va pune mina pe o avere imensă: 
Moştenirea nevestei şi giuvaericalele. In privinţa acestora din 
urmă chimistul era convins că Dorsa le ascunde, că ea nu vrea 
şi poate n-are posibilitatea să vorbească despre ele. El făcuse 
unele aluzii la descoperirea negresei, dar fata arăta că nu 
înţelege nimic. Atunci Selford bănui că bijuteriile sînt de furat, 
sau în orice caz, de o provenienţă misterioasă. Şi era firesc ca 
toată lumea să creadă mai uşor că ele aparţin unei milionare 
decit unei studente sărmane. 

Lovitura nu mai putea să întîrzie. Chimistul turba că nu poate 
să-şi desăvârşească „Epiderma Artificială". Cînd Statul îi refuză 
şi el orice ajutor, Selford se afla într-o situaţie dintre cele mai 
grele. Il cunoşteam prea bine, ca să-mi dau seama că nu este 
omul care să se resemneze şi să aştepte ce vor hotărî împre- 
jurările. Legînd între ele cîteva întîmplări: descoperirea tainei 
bijuteriilor de către Selford, respingerea lui de Doris, lipsa 
cumplită de bani, însufleţirea cu care îşi urmărea progresele 
invenţiei sale... am ajuns la concluzia că omul ăsta, care se 
credea nedreptăţit de Dumnezeu şi de către ai săi, va trebui să 
săvirşească un act imprudent.. Şi, cînd mi-am format 
convingerea aceasta, am alergat la dumneata. Am avut norocul 
să fiu luat în serios, căci altfel Doris s-ar afla acum în primejdie 
de moarte. Dar dumneata m-ai înţeles şi mi-ai venit în ajutor. 
Acum avem puternice dovezi pentru apărarea ei. Dar vreau s-o 
văd, dacă se poate chiar acum. 

— Imposibil, e la secret. 

— Mă voi adresa Ministrului Justiţiei. 

— Care nu-ţi va asculta rugămintea, pentru că e vorba de 
Selford. 

Băiatul izbucni, cu entuziasm: 

— Voi sparge zidurile temniţei, şi tot voi ajunge la dînsa. 

— Ţi-e dragă fata. Nu-i aşa? 

— O, da, domnule Warren, o iubesc mult, deşi nu i-am spus-o 
niciodată. E atit de frumoasă şi atit de bună! Dar cine n-o 
iubeşte? Să vorbeşti, dacă vei avea prilejul, cu Maisie, eleva ei. 


O adoră. 

— Am vorbit. 

— Ai văzut şi pe pâpuşica? Ce mai face ea? 

— E atit de dulce şi nu mai poate după profesoara ! şi după 
profesorul ei. 

— Cred că aş putea să mă duc s-o văd? 

— Nu, pentru că Bob i-a stilcit în bătaie pe numitul Powell şi 
pe cei doi vlăjgani ai săi. Cred că ai înţeles că Selford te-a răpit, 
ştiind că nu vei privi cu resemnare arestarea lui Doris. 

-Ai dreptate... Dacă intru în casa acestui sinistru personaj, 
poate că nu mai vin înapoi. Mi-era dor de Maisie. Dar miine va 
trebui să văd cu orice preţ pe Doris. Nu cunoşti pe nimeni de la 
poliţie? 

— Pe toată lumea, dar pînă azi, nici eu n-am reuşit s-o văd. 

— Cred că pe mine mă vor lăsa. De dumneata se tem, să nu 
le furi succesul. Eu sînt un tînăr fără însemnătate. Te rog să-mi 
dai cîteva rînduri către unul din conducători. 

Warren îi scrise lui Sir Cawler cîteva rînduri prin care 
recomanda călduros pe tînărul Laurenţiu Martin. 

In seara aceea, marele detectiv stătu mult de vorbă cu 
studentul. li arătă cum a trimis pe Bob să cadă în faţa porţii lui 
Powell, bătut şi plin de sînge, cerînd ajutor. El le-a spus celor din 
grădina de plante medicinale că este urmărit de oameni răi, 
care vor să-l omoare, dar că el n-a făcut nimic, e absolut 
nevinovat. Indivizii s-au păcălit şi l-au băgat în bucătărie, in- 
cercînd să-l descoasă. Dar Bob, temindu-se să nu şedea de gol, 
se făcea că nu ştie aproape de loc englezeşte. Atunci Powell ar li 
strigat supărat: 

— Lăsaţi-l să se adăpostească aici. Dobitocul ăsta nu pricepe 
boabă englezeşte. Avea dreptate Ford cînd spunea: „Make 
everybody speak English!". Cînd s-o întrema să-l aruncaţi pe 
poartă afară. 

Cînd am sosit noi însă şi-a dat seama, domnul Powell, că tot 
naşul îşi are naş! 


XVIII 


A DOUA ZI, Laurenţiu Martin n-a ieşit din biroul lui Sir Cawler 
pînă ce n-a obţinut permisiunea de a vedea pe Doris. 

Tinăra slăbea văzînd cu ochi. Tristeţea ei nu mai avea 
margini. Nefiind în contact cu nimeni, refuzind mîncarea, 
ajunsese o umbră. Ceruse să vorbească prefectului poliţiei, dar 
fusese refuzată. Inţelegea că o putere mare o ţinea izolată de 
oameni, spre a o pregăti pentru călătoria din urmă. Acum vedea 
spînzurătoarea numai în vis, dar în curînd va simţi şarpele 


w Obligaţi pe toţi să înveţe englezeşte! 


de frînghie încolăcit în jurul giîtului ei. O cuprindeau furii: bătea 
cu pumnii şi cu genunchii in uşă, pînă îi sîngerau mîinile şi 
picioarele. Paznicii brutali o amenințau cu bătaia. Nimic nu era 
în stare s-o potolească. 

Dar, într-o zi, cînd disperarea ei trecuse de orice margini, 
cînd gardianul o numise de două ori „criminală", cînd credea că 
îşi va zdrobi craniul de pereţii arestului, uşa se deschise şi, în 
pragul ei, se ivi, palid, Laurenţiu Martin. Fata îl privi cu ochii 
holbaţi, încremenită, ca şi cum ar fi fost o arătare din alte lumi. 
El nu putu să articuleze nici un cuvînt. Doris avea impresia că o 
să cadă şi o să moară. Deodată izbucni într-un plins nervos. 
Martin alergă la ea şi o susţinu, pentru fata se clătina. Stătură 
aşa citeva clipe, pînă cînd el putu să vorbească: 

— Miss Elliot, am toate dovezile nevinovâăţiei dumitale. 

Ea îngina numele lui, aproape fără viaţă: 

— Larry, Larry!. .. 

— Da, eu sînt şi am venit să te scap. 

—Larry. Larry. Sufăr mult, nu mai pot. 

-Trebuie sa  rezisti,pentru ca te voi scapa.Nu sint 
singur.Oameni puternici mi-au făgăduit concursul lor. Il voiu 
zdrobi pe Selford. 

— Dar Maisie? 

— Ce este ca vinovată, dacă e fiica unei canalii? E atît de 
bună, că poate nici nu este fiica lui. Ştii ce susținea Strindberg? 

Cei doi tineri stătură mult de vorbă. In zadar bătea în uşă 
temnicerul. Martin povesti fetei măsurile pe care le luase şi care 


îi uşurau mult situaţia, răpirea lui, cum l-a scăpat Warren şi cu 
negrul cel uriaş, discuţia pe care a avut-o cu şeful secţiei 
criminale. 

La plecare, Martin îi zise: 

— Imi făgăduieşti că, de azi încolo, vei fi cuminte, vei mînca, 
te vei căzni să dormi şi vei aştepta, în linişte, procesul ce va 
veni în curînd? 

— Da, Larry, da, nu mă voi mai gîndi, niciodată, la 
spînzurătoare! 

— Te rog să nu mai pronunţi acest cuvînt. Vei fi achitată, în 
condiţii excepţionale. De azi încolo voi umbla înarmat, iar 
marele detectiv Will Warren mi-a făgăduit că mă va păzi. Acum, 
pe cînd stăm de vorbă, aici, Bob e la poartă. Nu există om care 
să poată, rezista acestui negru. Şi, dacă eu voi fi liber, înseamnă 
că evenimentele se vor precipita şi că adevărații vinovaţi îşi vor 
lua, în curînd, pedeapsa. lar dacă, întîmplător, îmi va cădea în 
cap o cărămidă stupidă ca lui Cyrano, atunci să ştii, Doris, că voi 
muri cu gîndul la tine. 

Şi fugi. 

Era şi timpul, pentru că gardienii veneau, cu comisarul de 
serviciu, să-l scoată cu forţa din celulă. 

— Merge bine, Bob, o vom scăpa! 

— Spus la mine stăpin. Bob ştie tot... 

Tînărul se întoarse, împreună cu negrul, în biroul marelui 
detectiv, care fu mirat auzind că i s-a îngăduit să aibă o 
întrevedere atît de lungă cu Doris. 

— Aveai dreptate, amice Martin: poliţia oficială îmi cere 
concursul, îmi telefonează toată ziua, mă admiră prin elogii 
verbale, dar cînd e vorba la o adică, se fereşte de mine. E bine 
să ştiu asta. 

— Cum vrei să te admită acei pe care nu-i lasă să doarmă 
gloria dumitale? 

— Ştiam, dar nu îmi închipuiam să acorde unui necunoscut 
ceea ce îmi refuză mie. 

— Acum voi alerga la profesorii mei, spre a stărui să se fixeze 
repede judecarea procesului. Fata nu mai poate sta arestată. 
Canalia de Selford, vrea, poate, ca ea să moară in prevenţie. Să- 
| ferească Dumnezeu de aşa ceva, că nu scapă de mine. De 
altfel, dacă n-ar fi în joc soarta lui Doris, chiar acum mi-aş per- 
mite să-i fac o scurtă vizită, dacă nu de altceva, măcar spre a-i 


vorbi de grădina cu ierburi doftoriceşti. 

— Nu te duce. Ţi-am spus cum a asasinat pe cele trei iscoade 
sovietice. Poliţia înghite toate braşoavele lui, din cauza 
„Epidermei Artificiale". Dacă ar muri, la Selford în casă, un om 
tăiat în bucățele şi chimistul ar spune că a avut lingoare, 
medicul legist ar încheia un act prin care ar constata decesul din 
pricina febrei tifoide. Nu e timpul să te pui de-a curmezişul 
intereselor superioare ce sînt în joc. Dar va veni vremea să te 
iveşti în calea vinovaţilor. 

Vizita lui Martin fusese reconfortantă pentru Doris. Starea ei 
sufletească, sc schimbase cu totul. 

Se gîndea la ultimii ani petrecuţi în casa Selford, la dragostea 
chimistului, pe care n-o ghicise pînă cînd nu venise el să i-o 
spună. Inţelegea acum multe lucruri, ce-i trecuseră neobservate 
mai înainte. Chimistul o urmărea, cu privirile lui pătimaşe, de 
cînd intra şi pînă cînd ieşea din camera unde era el. O sfătuia 
mereu să-şi facă rochii decoltate şi cît mai scurte. Ar fi vrut s-o 
vadă cît mai puţin îmbrăcată. 

Odată, pe cînd era singură în budoarul lui Mary. Selford a 
rugat-o să-şi scoată acele din păr - pe atunci nu se tunsese încă 
— şi să-şi răsfire pletele. Copilăroasă — nu împlinise încă 20 
ani, — l-a ascultat.N-a uitat cum se apropiase de dînsa şi cum îi 
mîngiia părul. In urmă, după sfatul lui Ivan Ivanovici, citise 
lucrările scriitorului rus Vladimir Lidin. Acolo se vorbea de un 
oarecare Mihail Markowici, care pusese pe o fată, Maria, să facă 
acelaşi lucru. Acest Markowici îşi acoperise figura cu părul 
Măriei, o stringea în braţe, simţea senzaţii nebănuite la 
atingerea părului ei. Tot aşa şi Selford, se vede că simţea o 
deosebită plăcere să se apropie de părul ei. Câteodată o mîngiia 
pe obraz, alte ori o croia încet cu bastonul, ca pe un copil 
zburdalnic. Ea nu dase nici o importanţă acestor lucruri, dar 
acum ştia de ce o ura cu atita înverşunare şi de ce voia s-o 
distrugă. | se păruse, odată, acum doi ani, că prin fereastră 
astupată a camerei de baie, un ochi curios găsise, totuşi, un 
locşor de unde să spioneze. Credeai, atunci, că i s-a părut, dar 
acum era sigură că fusese Selford. 

Gîndurile acestea, de care i-ar fi fost scîrbă altădată, o 
înviorau acum, pentru că o îndepărtau de la preocupările ei 
dureroase. Pe cînd îşi răscolea trecutul, i se anunţă preotul. 

Era un bătrîn, smerit, care ii mulţumi că a avut bunătatea să-l 


primească. 

— Nimeni nu te obligă, copila mea, să stai de vorbă cu mine. 
Dar Dumnezeu m-a îndemnat să încerc să te văd. 

— Eu cred în Dumnezeu şi mă bucur că aţi venit. 

Bătrînul preot o încurajă mult şi,la plecare, îi dădu psalmul 12 
al lui David, sfătuind-o să-l repete de mai multe ori pe 

ZI; 

Cum ieşi preotul, Doris începu să se închine cu evlavie. 

Rugăciunea desăvirşi ceea ce începuse vizita lui Laurenţiu 
Martin. Era înviorată, avea încredere în viaţă şi simţea că va 
scăpa, în curînd, din noaptea neagră în care o adinciseră 
împrejurările. Acum îşi dădea seama că Laurenţiu, odată liber, 
va muri mai curînd decit să lase să fie condamnată. 

Acum ştia de ce avusese oroare de propunerile lui Selford, de 
ce îi făcea rău orice compliment, orice aluzie. Il iubea pe 
Laurenţiu Martin. Nu mai era singură. Avea şi ea un rost în 
viaţă, o speranţă, un ideal. Nu va uita niciodată cum a venit la 
ea, cum i-a vorbit cu sufletul pe buze şi cum a plecat, înecîndu- 
se de emoție. 

Din ziua aceea deveni cea mai supusă şi cea mai 
ascultătoare dintre toate arestatele. Toată lumea era mulţumită 
de ea. Paznicii se mirau de această transformare. 

Aştepta să apară înaintea juraţilor, pentru că presimţea ziua 

liberării. 

Spre seară se pomeni cu un ofiţer din aviaţie,care îi aducea 
să semneze declaraţiile ce le făcuse lui Sir Cawler cu privire la 
„Epiderma  Artificială". Fără să stea la gînduri, citi şi iscăli. 
Ofiţerul o întrebase, înainte de a-i întinde condeiul să semneze, 
dacă îşi menţine declaraţiile. Drept orice răspuns fata îşi 
scrisese numele. 

La plecare, strîngînd hirtiile, ofiţerul îi zisese: 

— Comandantul nostru se interesează foarte mult de d- 
voastră, domnişoară. Dacă aveţi vreo neplăcere, puteţi să-l 
anunţaţi. 

Şi îi lasă o adresă. 

Acum se simţea şi mai bine. De pe marginea prăpastiei, cînd 
era să cadă în adînc, au salvat-o trei miniştri: ministrul lui 
Dumnezeu, ministrul Aviației şi ministrul iubirii — trei 
plenipotenţiari sosiți la timp. 


XIX 


PROCESUL LUI DORIS ELLIOT, la juraţi, fusese fixat pentru ziua 
de 28 noiembrie. De cînd citise această ştire în ziare, Selford nu 
mai avea odihnă. Era prea luminat, ca să nu-şi dea seamă de un 
lucru: că adevărul va trebui să iasă la iveală, dacă nu va lua 
măsuri din vreme. Ştia ce a făcut, dar se socotea inocent. 
Socotea descoperirea sa atît de mare, incit credea că pentru ea, 
îi se va ierta totul, după cum şi el a făcut totul ca să învingă. 

Totuşi, cu cît se apropia termenul procesului, cu atit 
neliniştea sa creştea. Concediase pe Powell şi pe ajutoarele sale, 
de cînd l-au scăpat pe Laurenţiu Martin. Se temea de băiatul 
ăsta. Şi se temea de ura şi de răzbunarea consilierului 
ambasadei sovietice, pe care îi credea capabili de orice. 

Disperat, luă o hotarire eroică. Să se ducă la şeful Secţiei 
Criminale şi să-i mărturisească totul. Dacă îl arestează şi îl trimit 
la spînzurătoare, nu vor avea „Epiderma Artificială"; iar dacă au 
nevoie de invenţia lui, să-l scoată basma curată. 

Sir Cawler îl primi cu obişnuita, sa amabilitate: 

— Te rog stai, prietene Selford. Sînt gata să te servesc, dacă 
pot face ceva pentru dumneata. 

Marele chimist ar fi vrut să se spovedească, dar îi fu imposibil 
să fie sincer. Ştia că-i vorbeşte unui om, care n-are nevoie de 
prea multe precizări 

— Peste cîteva zile, la 28 ale lunii, a fost sorocit procesul lui 
Doris Elliot. Cunoşti chestiunea. E o fată de o frumuseţe 
tulburătoare şi avocaţii se vor întrece să-i ia apărarea. Am mulţi 
duşmani, voi avea şi mai mulţi. Lucrind pentru ţara mea şi 
împotriva duşmanilor noştri am stîrnit atitea uri. Ce mă voi face 
în ziua procesului? 

— Uiţi, iubite prietene, că eşti martor, nu acuzat 

— Sînt procese... Tocmai citeam aseară despre, unul 
dezbătut în America, în care un viitor condamnat la moarte era 


ascultat ca martor în propriul său proces 

— Dar aci e vorba de procesul lui Miss Elliot. 

— Să zicem că numeroşii mei duşmani vor izbuti, ajutaţi de 
avocaţii vrăjiţi de Doris, să desfăşoare înaintea juraţilor pretinse 
dovezi cum că nu ea, ci eu aş fi ucis pe propria mea soţie. 

— Ce enormitate! exclamă Sir Cawler. 

— Să mergem şi mai departe. Să presupunem că această 
coaliţie, urzită împotriva mea, îmi va face un cap de acuzare din 
moartea slujnicei — pentru care am un act oficial de constatare 
medicală — şi din suprimarea celor doi bandiți, intraţi noaptea în 
casa mea. 

— Asta nu se poate intîmpla 

— Să presupunem, totuşi, că ar fi cu putinţă. Să punem răul 
înainte. Să zicem că juraţii vor fi amăgiţi. Atunci va trebui să 
merg la spînzurătoare? 

Sir Cawler îşi manifestă mirarea şi revolta. Se ridică de pe 
scaun şi bătu pe umeri pe celebrul chimist. 

— Dar ce îţi trece prin minte, scumpe prietene? De unde şi 
pînă unde taci astfel de presupuneri absurde ? 

— Recunosc şi eu absurditatea lor. Dar ştiu ce înseamnă să 
ajungi pe inîna avocaţilor, fermecaţi de doi ochi ispititori. Eu am 
venit, Sir Cawler, să-ţi propun un tîrg. Mă scăpaţi de primejdia 
juraţilor... 

— Te va gcăpa inocenţa dumitale. 

— S-au mai văzut nevinovaţi băgaţi în belea. Tirgul e ăsta: 
dacă mă scăpaţi, vă dau „Epiderma Artificială". Termenul este 
următorul: la o oră după condamnarea lui Doris Elliot. Dacă mi 
se întîmplă ceva neplăcut la proces... 

— Ceva neplăcut? Ce este plăcut la un proces de crimă? 

— Vreau să zic, dacă acest proces va avea urmări rele pentru 
mine, atunci veţi pierde „Epiderma Artificială". Formula nu este 
scrisă nicăieri. Analiza chimică a substanţei n-o veţi afla 
niciodată. Chiar dacă voi fi arestat, nu se va descoperi taina, 
„Epidermei Artificiale". Voi muri în- închisoare sau în spînzură- 
toare, ducînd secretul cu mine. Nu voi putea striga acuzatorilor 
mei că, presupunînd că au dreptate, pentru ţară am făcut, tot 
ce-am făcut. Dar reprezentantului autorităţilor i-o pot spune. Nu 
vă cer nici un ban. Vă rog numai să luaţi măsurile ce veţi crede 
de cuviinţă, ca procesul să-şi urmeze cursul său normal şi 
acuzata să fie osîndită. lată recompensa mea. 


— Acest tîrg există între noi, deşi, pînă azi, n-am discutat 
nimic în această privinţă. Ciîtă vreme afacerea a fost în mîinile 
poliţiei, cred că n-ai avut a te plinge de nimic. Poliţia e în 
serviciul patriei, dar justiţia se crede în serviciul lui Dumnezeu! 
Acolo vom putea influenţa mai greu. Asta nu înseamnă că nu-ți 
promit tot concursul nostru. 

Selford îi strînse mina cu căldură 

— Iţi mulţumesc, Sir Cawler. D-ta eşti englez şi ştii ce sîntem 
datori faţă de patria noastră. 

— Sîntem înţeleşi. Voi face tot ce îmi va sta în putinţă ca 
lucrurile să se petreacă aşa cum doreşti. Dar ia spune: în ce 
împrejurări ne vei preda „Epiderma Artificială?" 

— O voi avea cu mine, la juraţi. De la Curte, voi merge la 
Ministerul de Externe, sau la Aviaţie, sau unde vrei, o voi preda 
şi voi dicta formula după care veţi putea fabrica oricite veţi dori. 
Ea nu e toxică şi nu costă aproape nimic; deşi, ca s-o găsesc, eu 
am cheltuit toată averea mea personală şi aproape tot ce mi-a 
lăsat Mary. 

— Te-am înţeles, Sir Selford. Consider cazul d-tale ca o 
chestie de Stat. Sîntem înconjurați de duşmani, poate groaznicul 
război viitor se apropie. In asemenea împrejurări ce importanţă 
mai au amănuntele unui proces la Curtea cu Juri? Voiu îngriji ca 
toată lumea să fie de partea d-tale...Ai actele încheiate de 
poliţie. Ce dovezi vor putea să producă împotriva d-tale? Acte 
autentice nu vor avea, pentru că nici o autoritate nu va voi să le 
libereze asemenea acte. La nevoie chiar acuzata va fi convinsă 
să vorbească în alţi termeni despre d-ta. Doar e în mina noastră. 
Prin urmare poţi fi liniştit. Procesul de care te temi îţi va aduce 
un îndoit triumf: triumful inocenţei şi izbînda genialei d-tale 
descoperiri. Odată ce ni-o vei da, vom îngriji să fii răsplătit 
precum meriti. 


Sosi şi ziua de 28 nocmbrie. Niciodată Curtea cu Juri n-a 
cunoscut o asistenţă mai aleasă 


John Ivanovici, însărcinatul de afaceri al Rusiei Sovietice; 
miliardarul Allan Gray, cu irezistibila Sissy, fericita sa soţie; 
chimistul cu reputaţie mondială Keith Selford; inginerul celebru 
în cercurile Sportive Tom Wessley; marele detectiv particular 
Will Warren, care şedea în spatele avocaţilor; frumoasa Baby, 
amanta consilierului ambasadei sovietice; un mare număr de 
avocaţi, oameni de ştiinţă şi studenţi, pe lingă o mulţime de 
doamne din cea mai bună societate. 

Doris Elliot, păzită de un gardian, era nespus de palidă şi de 
frumoasă. Preşedintele Curţii o privea cu vădită antipatie, ca şi o 
bună parte a juraţilor. 

Procurorul Witt era îndirjit şi da semne de nerăbdare. Din 
cînd în cînd îşi trecea nervos mina prin păr. După formalităţile 
obişnuite i se dete cuvintul. 

— Sarcina mea, începu el, este uşoară: obiectul cu care s-a 
comis asasinatul este aici pe masă; iar autoarea crimei aşteaptă 
hotărîrea d-voastră, domnilor juraţi. Nu există punct nelămurit, 
nu există îndoială. Pînă în prezent, acuzata n-a mărturisit, dar 
nădăjduiesc că, în cele din urmă, îşi va da seama că îşi 
agravează situaţia şi va recunoaşte fapta sa, descărcîndu-şi 
conştiinţa. Ar fi cel mai bun lucru pe care ar putea să-l facă. 

După această introducere, inimosul domn Witt, făcu o 
descriere a faptelor, cu o lipsă de obiectivitate prin care s-au 
distins, în toate timpurile procurorii tuturor popoarelor. 
Ascultătorii primeau prin urechi şi prin ochi — din cauza 
gesturilor sale acuzatoare — impresia că Doris este o hoaţă şi o 
asasină. 

Dar Laurenţiu Martin şopti ceva maestrului Vyner, profesorul 
său, ce venise să ia apărarea lui Doris. Şi maestrul grăi: 

— Ca să puteţi susţine că Miss Elliot a săvirşit acest asasinat, 
trebuie să faceţi dovada că diînsa nu este în toate minţile. E de 
faţă şi va putea judeca toată lumea dacă e întreagă la cap, sau 
e nebună. Pentru că, un om conştient se ceartă cu un altul, îi 
poate da o palmă, dacă este mai violent, dar nu este în stare să 
împlînte cuțitul în inima altuia, aşa fără absolut nici un motiv. Şi 
nu există un motiv al omorului de care o învinuiți pe clienta 
mea. D-voastră sînteţi datori să produceţi dovada. De ce a ucis 
Miss Elliot? De ce ar fi răpit iubitei sale eleve Maisie, fără nici o 
cauză, pe mama ei? Uitaţi-vă la dînsa. Vă face impresia, acuzata 
de azi, că ar fi în stare să ucidă pe cineva, pentru că este brun 


sau blond, pentru că se îmbracă în negru sau în roşu, sau pentru 
că i-ar fi spus o vorbă supărătoare, presupunînd că Lady Selford, 
a cărei amabilitate o cunoştea toată lumea, ar fi putut să-i 
adreseze un asemenea cuvint ? Miss Elliot n-a furat şi, prin 
urmare, n-avea de ce să ucidă. 

Procurorul Witt avea impresia că profesorul îşi bate joc de 
dînsul. Incercă să fie calm, deşi furia îi ţişnea pe git, prin ochi şi 
prin degete. 

— Dacă temeiul apărării n-ar fi cu desăvirşire fals, noi am 
împărtăşi, în întregime, cele spuse de stimatul nostru profesor. 
Ca fost elev al d-lui Vyner, cu tot respectul ce se cuvine 
dascălului meu, voi cerceta o afirmaţiunc ce, altfel, nici n-ar mai 
trebui băgată în seamă. Actele încheiate de cea mai strălucită 
poliţie din lume, sînt, în această privinţă concludente. Cum n-a 
furat Doris Elliot, cînd bijuteriile sustrase din camera victimei 
sînt aici pe masă? Priviţi-le, uitaţi-vă la comoara pe care Lorzii 
Carrington, părinţii şi bunicii victimei, au strîns-o în scurgerea 
vremurilor. 

—  Permiteţi o întrebare, se rugă profesorul Vyner cu 
modestie. Pe acele bijuterii se află, undeva, vreun blazon, vreo 
iniţială, vreo urmă a nobililor strămoşi ai răposatei? 

— Poate credeţi, onorabile domnule profesor, că ele poartă, 
în schimb, ştampila familiei Elliot? Regretata doamnă Selford nu 
se despărţea de bijuteriile ei, după cum a declarat la instrucţie 
martorul principal, profesorul doctor Selford. Aceste nestemate 
erau păstrate în caseta aşezată în peretele budoarului victimei. 
De două ori pe zi, dînsa privea comoara Carrington-ilor; iar dacă 
pleca de acasă, lăsa pe negresa Nona — a cărei mărturisire sub 
prestare de jurămiînt există la dosar — să păzească neclintită la 
uşa budoarului. 

— Nu vă supăraţi, domnule procuror, dacă cer cu insistenţă 
să se noteze că bijuteriile erau, în permanenţă, păzite sau de 
Mary Selford, sau de către negresa Nona? 

— N-am nici o obiecţiune de făcut, în această privinţă. Veţi 
avea prilejul să ascultați aici şi pe profesorul doctor Selford şi pe 
servitoarea sa, şi vă veţi convinge. Doris Elliot pîndea, fără 
îndoială, de ani întregi comoara, dar n-a comis crima decit 
atunci cînd s-a convins că bijuteriile sînt, în permanenţă, păzite 
şi că nu va găsi ocazia de a le putea sustrage fără a fi prinsă 
asupra faptului. Poate că ar fi fost mai bine dacă împrejurările o 


ajutau să-şi însuşească aceste giuvaericale. Acum e prea tirziu. 

— Bijuteriile sînt ale lui Miss Elliot, îl întrerupse profesorul 
Vyner. 

— Nu vă cer să faceţi dovada de unde le aveţi, îi răspunse 
procurorul. Ar însemna să fim prea pretenţioşi. Ne mulţumim cu 
mai puţin. Că le-aţi furat, e fapt. Aţi fost surprinsă pe cînd 
ieşeaţi, cu ele în valiză, din casa Selford. Asta a recunoscut-o, la 
instrucţie,chiar acuzata. Prin urmare aţi luat comoara. Faceţi 
dovada, dacă poate să existe o asemenea probă, că aţifi putut 
să săvirşiţi furtul, fără să ucideţi pe doamna Selford. Dacă veţi fi 
în stare să produceţi, în faţa domnilor juraţi, o asemenea probă, 
atunci într-adevăr situaţia acuzatei se uşurează mult. Dar nu 
veţi putea să faceţi o asemenea probă, pentru motivul foarte 
simplu că n-aţi fi comis omorul, dacă el nu v-ar fi fost folositor la 
desăviîrşirea furtului acestei nepreţuite comogtre. 

— Vom face dovada, pe care ni-o cereţi, — îi răspunse simplu 
şi liniştit profesorul. O vom face cu acte şi cu martori. 

— Aşteptăm cu nerăbdare. Am însă convingerea că aţi fi 
făcut-o de mult, dacă aţi fi fost în stare s-o faceţi. Dar această 
fată nu s-a mulţumit să jefuiască şi să omoare pe soţia 
celebrului chimist Selford, o glorie a ştiinţei universale, ci a 
căutat să-i întineze memoria în toate actele ce s-au încheiat de 
către poliţie şi de către judecătorul de instrucţie. Mi-e ruşine să 
vă citesc cum vorbeşte o studentă, care abia a trecut în vîrsta 
de 20 de ani, despre victima sa. Auziţi, domnilor juraţi. Voiu cita 
numai cuvintele cele mai inocente : „baba cu picioarele goale", 
„maestra în piscicultura de salon", „corupătoarea de minori şi 
de minore", „detracata înfiorbîntată", „broasca libidinoasă" şi 
alte expresii tot atît de feciorelnice şi de elegante! Această 
„broască" îi dădea să mănince si o ţinea în casă, o păzea de frig 
şi de căldură, o îngrijea ca o mamă! Care i-a fost răsplata, aţi 
văzut şi aţi avut prilejul să citiţi, în ziare, toate amănuntele 
acestui caz unic de ingratitudine şi de perversitate! Nu există 
indulgență faţă de asemenea elemente. Răul trebuie tăiat din 
rădăcină. Aceea care a împlintat cuțitul rece în inima caldă şi 
iubitoare a soţiei profesorului doctor Selford, trebuie pedepsită. 
Vă rog, domnilor juraţi, să aduceţi un verdict afirmativ, pe 
temeiul căruia asasina să-şi poată primi pedeapsa meritată. 

Niciodată faimosul procuror Witt n-a fost intimpinat cu mai 
multă răceală. Pe cînd înşira injuriile ce s-ar fi adus victimei de 


către acuzată, „despuiată", „crescătoare de peşti cu două 
picioare", etc. frumoasa Sissy Gray nu se putu opri dc a nu rosti, 
aproape tare: 

— Bine i-a zis! 

Studenţii scoteau exclamaţii ironice şi priveau, cu drag, pe 
colega lor, învinuită de o crimă atit de abominabilă. Procurorul 
simţea că a fost slab şi se pregătea să fie mai energic în replică. 

Dar iată că profesorul Vyner obţinu să se asculte, în faţa 
juraţilor şi unii dintre martorii care au depus numai la instrucţie 
şi fuseseră socotiți, la început, ca inutili. [Declaraţiile lor de la 
dosar erau prea lungi şi suficient de clare, pentru a mai putea să 
fie repetate). In zadar se opusese procurorul. Şedinţa fu între- 
ruptă pentru cîteva minute în vederea ascultării acestor martori. 


XX 


PE CÎND PROCESUL ÎNCEPUSE, la Curtea cu juraţi, în aceste 
condițiuni, în casa lui Selford se petrecea o scenă curioasă. 

Negresa Nona se afla, de două zile, in pat şi stăpinul ei 
depusese, la dosar, un certificat medical că e grav bolnavă şi nu 
poate să vină la Curte şi să depună ca martoră. De altfel ea îşi 
menținea, in întregime,cele susţinute la poliţie şi la instrucţie. 

Camera negresei se afla sus, la mansardă. Restul mansardei 
palatului era ocupat de pod. Insărcinată cu misiunile cele mai 
delicate, de către stăpînul său, Nona voise să fie izolată în acel 
colţ de pod, spre a nu putea fi văzută şi spionată de nimeni. In 
camera aceea, de la mansardă, punea diînsa la cale tot ceea ce 
nu trebuia observat de ochi indiscreţi. De acolo porneau toate 
uneltirile. 

Mai sănătoasă şi mai voinică decit întotdeauna,Nona sta 
lungită, in cămaşă, în pat, acoperită cu o cuvertură 
de lină, gata să facă pe bolnava, în cazul cînd Justiţia ar fi avut 
curiozitatea să se convingă, la faţa locului, de veracitatea 
certificatului medical, înaintat Curţii cu Juraţi.Nesimţitoare, 
executa orbeşte poruncile stăpînului său şi, acum, aştepta 


condamnarea lui Doris,ca să poată sări din pat şi primi răsplata 
bănească de la chimistul Selford. Negresa era de o lăcomie şi de 
o avariţie rară. 

Uşa mansardei se deschise încetişor, lăsînd să intre un om cu 
două pachete în mînă. Unul pătrat,iar un altul lung şi subţire. 
Inainte de a prinde să ţipe, ea fu apucată de git de către Bob, 
care îi zise: 

— Dacă faci gălăgie, omor la tine! 

Bob îi ţinu apoi un lung discurs. Ea protesta mereu,iar el 
devenea din ce în ce mai ameninţător. Aşezase pachetul pătrat 
pe masa de lingă pat şi desfăcuse pachetul cel mic: o bucată de 
cauciuc subţire şi lungă de un metru. Arată femeii cauciucul şi îi 
vorbi, din nou. Din semnele pe care le făcea ea din cap, ar fi 
putut deduce oricine că refuză să spună ce o întreba 
negrul. Atunci, Bob se înfuria, trase cuvertura de pe diînsa, îi 
legă mîinile şi picioarele şi începu s-o croiască, peste picioare şi 
peste fese, cu cauciucul. Nona încercă să se opună, dar Bob 
avea o forţă uriaşă. Peste citeva minute, Nona îl rugă s-o lase, 
că spune tot. Dar Bob, furios îi trăgea înainte. Cămaşa îi se ridi- 
case şi şoldurile enorme apăreau umflate de lovituri, în sfîrşit o 
lăsă. Pînă să se dezmeticească Nona, Bob, cu spatele la dînsa, 
desfăcea pachetul pătrat de pe masă. Negresa nu-i dădea nici o 
atenţie, frecîndu-şi cu palmele cărnurile învineţite de lovituri. 
Dar fiindcă Nona continua să tacă, Bob o ameninţă din nou, fără 
s-o croiască. Atunci, de frică, ea începu să vorbească: 


— Stăpiîn de la mine lipit pastă corpul de la Ruth şi omorât 
pe el, apoi spălat şi chemat doftor. Tot stăpîn de la mine omorât 
doi ruşi cu pastă de la el şi tîrziu împuşcat peste ruşi gloanţe. 
Miss Elliot nu omoară stăpîna de la mine, bărbatul lui băgat cuţit 
la piept de la cucoana. Miss nu este vinovat. Frică stăpîn nu 
spus la mine toate. Acum zis adevărul. 

După ce negresa îşi termină declaraţia. Bob desprinse 
microfonul pe care îl agăţase, cu o sîrmă, de tabla de fier a 
patului lîngă capul negresei, închise aparatul de înregistrare — 
de forma unui mic gramofon obişnuit —apoi zimbi satisfăcut. 

Işi făcuse datoria! Pusese toată grija în actele lui, pînă reuşise 
să smulgă mărturisirea negresei. Era mulţumit. Dar acum se 
născu într-însul un alt instinct. Inima îi zvicnea. Ochii îi 
străluceau. Respirația îi era întretăiată. Puse un genunchi peste 


regiunea rinichilor femeii şi începu s-o lovească din nou, de astă 
dată cu o furie oarbă. Unde da, se şi ridica o dungă 
albicioasă.Rubine de sînge se iviră în curind pe şoldurile 
negresei. El îi striga: 

— De ce nu spus crime poliţie? Tu face de ris neam de la noi, 
tu compromis culoare neagră. 

Nona răcnea, ca o vită la tăiere. El îi astupa gura cu o basma 
şi continuă s-o bată. 

Cînd socoti că a pedepsit-o suficient şi,temîndu-se să n-o 
omoare, îşi luă aparatul şi bastonul de cauciuc şi se cobori pe 
unde venise. Nimeni nu-l supără. Grădinarul îl întrebă la 
plecare: 

— Ai văzut pe ruda d-tale? E bolnavă rău? 

Negrul dădu din cap rizînd şi ii răspunse: 

— Pînă nu soseşte Bob, el este mai sănătos ca şi tine. Acum 
lăsat la el puţin indispus. 

lar grădinarul, de colo: 

— Desigur, din pricina emoţiei că şi-a văzut vărul, pe care nu 
l-a mai întîlnit de atiţia ani. 


La Curtea cu Juri, Laurenţiu Martin îşi făcea depoziţia: 

— N-am cunoscut, în viaţa mea, o fiinţă mai nobilă şi mai 
idealistă decît Doris Elliot. 

-N-aţi fost chemat să vă spuneţi opiniile d-voastră aici, se 
răsti la el procurorul Witt. Dacă n-aveţi altceva de spus, puteţi 
pleca! 

— Bijuteriile sînt ale domnişoarei Elliot, continuă tînărul. Nu 
putea să se fure pe ea însăşi. Pentru edificarea domnilor juraţi, 
îmi veţi da voie să citesc următoarele două procese verbale: 
„Proces verbal No. 1. Subsemnaţii Allan Gray, industriaş; Tom 
Wesley, inginer şi Wil. Warren, detectiv, întrunindu-ne azi, în 
biroul celui din urmă, constatăm că bijuteriile prevăzute în 
alăturatul inventar au fost aduse de studentul Laurenţiu Martin 
spre a fi lăsate, timp de două săptămîni, în păstrarea d-lui 
Warren. Aceste bijuterii aparţin, după declaraţia studentului, 
colegei sale Doris Elliot" „Proces verbal No. 2. După două săptă- 
mîni, întrunindu-ne din nou, constatăm că aceste bijuterii sînt în 
acelaş loc, unde au fost lăsate de noi. Semnăm şi fotografiile 
bijuteriilor". . 


A. Gray f. Wesley W. Warren 

Industriaş Inginer Detectiv 

Am onoarea a depune procesele verbale, fotografiile 
bijuteriilor, precum şi fotografia domnişoarei Eliot, gătită cu 
bijuteriile sale. 

Efectul acestei mărturii schimbă atmosfera, pe care 
oficialitatea încerca s-o facă procesului. Acum toată lumea, în 
afară de magistrați, se dădea de partea acuzatei. Procurorul se 
ridică: 

— De unde ştim noi unde au fost bijuteriile în intervalul dintre 
cele două procese verbale? Ele au putut fi sustrase, aduse în 
goana automobilului pentru trebuinţa procesului-verbal No. 1 şi, 
peste două săptămîni, prin aceeaşi operaţie, aduse din nou spre 
a forma obiectul procesului-verbal No.2.Cine garantează că ele 
au rămas tot timpul în casa lui Mister Warren ? 

-Eu! 

Era detectivul, care sărise ca ars, pe deasupra capetelor 
avocaţilor. 

— Să admitem, răspunse procurorul cu mai puţin curaj, dar 
toate aceste acte, redactate de către particulari, nu înseamnă 
mare lucru. 

— Cer iertare domnului procuror, rosti clar, dar fără nici o 
nuanţă de supărare profesorul Vyner.Noi n-am făcut decit să 
executăm porunca onorabilului reprezentant al Ministerului 
Public. Ne-a cerut să facem dovada că am fi putut lua bijuteriile, 
fără să ucidem. 

— De ce recurgeţi la asemenea subterfugii şi nu faceţi dovada 
de unde aveţi bijuteriile? Ar fi mult mai simplu şi ar fi 
concludent. 

— Cer şedinţă secretă, rosti maestrul Vyner. Cererea fu 
admisă. 

După ce publicul ieşi, profesorul Vyner rosti cu | demnitate: 

— Rog pe domnul preşedinte să binevoiască a ne comunica 
dacă reprezentanţii lui „Intelligence Service",din Constantinopol, 
n-au trimes, la Londra, unele note ce privesc de aproape pe 
chimistul Selford? 

O indignare generală, în restrinsa lume oficială ce rămăsese 
în sală, stîrniră aceste cuvinte. Selford se ridicase în picioare şi 
da din miini,ca un epileptic, dar nu se înţelegea ce spunea. 

Procurorul răspunse, înecîndu-sc de furie: 


— Atragem atenţiunea apărării să nu amestece chestiunile 
de stat într-un proces ordinar de furt şi de asasinat. Rapoartele 
secrete nu se pot divulga particularilor. Nici noi nu le 
cunoaştem. Dar am convingerea neclintită că, dacă „Intelligence 
Service" s-ar ocupa, cîndva, de numele profesorului doctor 
Selford, ar fi numai pentru a-i aduce cele mai bine meritate 
elogii din lume. 

— D-voastră aţi fost la South Kensington, domnule procuror? 
întrebă Vyner. Eu am fost şi am văzut lucruri într-adevăr 
extraordinare, în ceea ce priveşte spionajul. 

- Dacă veţi continua pe acest ton, ii zise preşedintele răstit, 
vă voi lua cuvintul, domnule profesor. 

— Cer iertare tuturor acelora pe care i-aş fi putut jigni. Dar 
nici nu putem renunţa la apărare. Bijuteriile au fost proprietatea 
unei principese indiene, din care se trage acuzata de azi. Forma 
lor nu îngăduie nici o îndoială. Lorzii Carrington nu puteau avea 
asemenea obiecte, ce poartă pecetea ţării de unde vin. Unul 
dintre tovarăşii lui Gandhi, unchiul lui Miss Elliot. . . 

Procurorul îl întrerupse, cu îndirjirea, ce nu l-a părăsit nici o 
singură clipă: 

— In penibila situaţie sînteţi, domnule profesor. Faceţi 
insinuări împotriva savantului profesor Selford, care a adus 
nepreţuite servicii armatei şi ţării întregi şi vă pregătiţi să 
aduceţi laude trădătorilor. Simţeam eu că am de-a face cu 
vrăjmaşii ţării noastre! 

— In chestiile penale nu avem de ce amesteca opiniile 
noastre politice. Clienta mea a cunoscut ura d-voastră şi, de 
aceea, n-a avut curajul să spună cine i-a încredinţat bijuteriile. 
lată taina. Ea e născută aici, e englezoaică şi se cutremura la 
ideea că ar putea fi învinuită de relaţii cu cei care visează 
independenţa Indiei. Dacă n-ar fi fost acest motiv, procesul de 
azi n-ar fi existat. 

— Dovada! Faceţi dovada, strigă procurorul, în justiţie nu 
contează-afirmaţiile, chiar cînd le face un om de talia d-voastră. 

Selford se clătina, ca şi cum ar fi fost ametit. El şopti ceva 
preşedintelui Curţii, apoi se retrase abătut pe scaunul său. 
Apărarea ceru ca profesorul Selford să fie ascultat imediat. 
Procurorul încercă să se opună, dar preşedintele admise. 

Ca în vis, înainta in faţa juraţilor, marele chimist. Privirea îi 
era pierdută. Povesti, încă odată, ceea ce declarase la instrucţie. 


Vyner luă cuvîntul după ce dînsul termină: 

— Ne poate spune martorul, cum a murit servitoarea sa 
Ruth? 

— Domnul apărător n-are decit să citească actul medical 
încheiat de circumscripţia respectivă. 

— Noi ne îndoim de cele cuprinse în acel act şi afirmăm că 
femeia a murit din pricina că plăminii epidermei sale — porii — 
nu mai funcționau. Să mai ne spună martorul cum au murit cei 
doi ruşi, pe care i-a prins noaptea lingă casa de bani, spun 
actele, noi zicem în laboratorul său? 

— Mă opun la torturarea martorilor acuzării! strigă 
procurorul. 

— Noi afirmăm că îuşii au murit sufocaţi. Cine a biruit prin 
forţă — cum au învins cei care au adus pe Miss Elliot pe această 
bancă — au izbutit numai pe jumătate, după cum spunea 
nemuritorul Milton John! 

Rostind aceste cuvinte, profesorul Vyner nu slăbea din ochi 
pe Selford. 

Se introduse martorul Bob, care intră cu o cutie în mînă. 
Uşierul striga în urma lui: 

— Ei, tu, ăla coloratul, lasă-ţi bagajul afară! 

Bob se strimbă la el: 

— Nu poate pentru ca să lase. 

Şi Bob începu să spună tot ce ştia. A văzut bijuteriile, în 
fiecare zi, timp de două săptămîni, acasă la stăpînul său, 
detectivul Will Warrer. A scăpat pe Laurenţiu Martin, din pivniţa 
în care îl încinseseră oamenii chimistului Selford. A găsit acasă, 
la domnul Selford,in stare de perfectă sănătate, pe negresa 
Nona, care i-a făcut o declaraţie interesantă. 

— Să auzim, îl încurajă profesorul Vyner. 

In uimirea generală, Bob deschise cutia, potrivi acul şi 
gramofonul începu să vorbească: 

„Stăpiîn de la mine lipit pastă peste corpul de la Ruth.” 

Juraţii se uitau unii la alţii, procurorul făcu semn uşierilor să 
oprească aparatul. Dar discul care se învirtea repede, îşi 
terminase, în acest timp rolul: Reprodusese întreaga declaraţie 
a Nonei. 

— E o manoperă ordinară, strigă procurorul. Rog pe domnul 
preşedinte ca, în virtutea puterii discreţionare, să ordone 
aducerea imediată a negresei Nona în faţa domnilor juraţi. 


— Noi ne opunem, zise domol profesorul Vyner. La dosar 
există un act, prin care se dovedeşte că această femeie este 
foarte grav bolnavă. Ar fi o barbarie s-o tîrîim pînă aici. Placa 
care v-a adus mărturia ei este ceva material, care se poate 
oricînd controla. Noi recunoaştem vocea şi declarăm exact cele 
cuprinse în acest disc. 

Spunînd aceste cuvinte, profesorul se îndepărtă de colegii 
săi, ridică fruntea şi renunţă la atitudinea umilită de pînă acum. 
Cu glas puternic, vibrător, rosti următoarele cuvinte: 

— Eu, John Vyner, profesor de drept penal, acuz pe Keith 
Selford, doctor în chimie, că şi-a ucis soţia şi că a omorît, de 
asemenea, pe servitoarea sa Ruth şi pe doi ruşi, aceste trei 
victime din urmă fiind suprimate prin ajutorul unor combinaţii 
chimice. 

In clipa aceea se auzi un corp căzind. Toată lumea se 
întoarse în direcţia de unde venea zgomotul. Selford zăcea pe 
jos. 

— Şedinţa se întrerupe pentru un sfert de oră — declară 
preşedintele. 

lar procurorul strigă: 

— Un medic! Apoi, întorcîndu-se către apărare: l-aţi dat gata! 

Peste cîteva clipe, intră un medic bătrîn, care asculta inima 
chimistului, apoi zise: 

— Orice ajutor medical e zadarnic. A încetat din viaţă! 

Sir Cawler, care se afla în sală, se apropiă de mort. Şi, numai 
el observă că Selford avea gura şi nările astupate cu o pieliţă 
transparentă ce nu putea fi observată decit privită de aproape şi 
cu deosebită luare aminte. In buzunarul din stînga hainei 
repausatului, se afla o coală de hirtie, îndoită în patru . Inainte 
de a se sinucide, Selford scrisese repede următoarele: 


Către „Intelligence Service" 

M-ati calomniat. N-am dat nimănui „Epiderma Artificială". Aş 
fi vrut s-o ofer, cu drag, tarii mele, pe care am servit-o pînă la 
această vîrstă. Dar ai mei, după ce mi-au refuzai întîi orice 
ajutor, se pregătesc, în acest moment, să mă trimită la 
spînzurătoare. In asemenea condiiiuni prefer să iau cu mine, în 
mormiînt, tot meritul şi toată grozăvia invenţiei mele. Sînt 
destule plăgi pe carul bietei omeniri, ca să mai existe acest nou 
bici al lui Dumnezeu. 


Închizînd ochii pentru totdeauna, declar că Doris Elliot este 
nevinovată, ca şi negresa Nona, credincioasa mea servitoare. 
Cer scuze lui Sir Cawler, că nu mă ţin de cuvint, dar am 
mîngiierea că şi dînsul şi l-a călcat pe al său. Bijuteriile sînt ale 
familiei Elliot. 

Pentru toate cîte le-am făcut, cer iertare, dar scuza mea a 
fost şi este iubirea de patrie. 

Keith 
Selford 


Preşedintele citi, în şedinţă secretă, scrisoarea lui Selford. 

Făcînd rezumatul dezbaterilor, arată cele susţinute de 
procuror, argumentele apărării şi conchise că scrisoarea lăsată 
de Selford, deşi opera unui sinucigaş, în clipa cînd trecea 
dincolo, totuşi atîrna greu în balanţa apărării. Doris Elliot fu 
întrebată dacă mai are ceva de adăugat. Ea spuse numai atit: 

— Dacă mă socotiți vinovată, condamnaţi-mă! 

Preşedintele atrase, apoi, atenţia procurorului şi juraţilor că, 
în şedinţa publică, în care se va citi sentinţa, nu trebuie să se 
facă nici o aluzie la scrisoarea lui Selford şi la chestiunea 
„Epidermei Artificiale!". 

Şedinţa fu, din nou, suspendată, iar publicul lăsat să 
năvălească în sală. Reporterul ziarelor cereau amănunte asupra 
morţii lui Selford. Poliţia era în fierbere. Sir Cawler dădu ordin să 
se pună sigiliile şi să se instaleze un post fix de poliţie, în 
laboratorul decedatului chimist. 

Consilierul de ambasadă sovietică părăsea furios Curtea cu 
Juri, înţelegind că a pierdut, pentru totdeauna, geniala 
descoperire a lui Selford. 

Will Warren trimise pe Laurenţiu Martin să caute pe Maisie şi 
s-o liniştească, spre a nu afla de moartea tatălui ei, în mod 
brusc. Sissy Gray ceru să se aducă fata la ei acasă, unde o va 
îngriji, ca o mamă, cit timp va fi necesar. De asemenea trimise 
pe Allan acasă, să facă toate pregătirile, pentru primirea lui 
Doris, de care Will Warren îi vorbise cu atita entuziasm. 

Sissy Gray voia să aştepte eliberarea lui Doris, spre ao 
conduce personal acasă la ea. Dar Tom Wesley şi alte persoane 
din sală tremurau încă pentru soarta lui Doris. Nu se ştia care va 
fi verdictul juraţilor. Se încinseră vii discuţii. De altfel nimeni nu 


era împotriva acuzatei. 

In sfîrşit magistraţii îşi făcură intrarea. 

Procurorul îşi ocupă locul. Era senin. Toată lumea interpretă 
atitudinea sa în defavoarea acuzatei: se bucură, pentru că au 
condamnat-o! Juraţii ieşiră din camera de deliberare, unul către 
unul, păşind cu gravitate. Toate privirile din sală se îndreptară 
înspre ei. 

Inainte de a afla verdictul juraţilor, să vedem de unde avea 
profesorul Vyner amănuntele, pe temeiul cărora şi-a îngăduit să 
scuze formal, în faţa Curţii cu juri, pe Selford. 

De cînd primise însărcinarea de a se ocupa de „Epiderma 
Artificială", Will Warren urmărea pe fosta călăreaţă de circ Baby, 
întrucît nu putea să se ocupe, prea de aproape, de consilierul 
ambasadei sovietice proteguit de misiunea sa diplomatică,si nu-i 
fu greu detectivului să afle că tulburătoarea amantă a mosco- 
vitului frecventa o celebră casă de întîlnire din Halfoons Street. 

Acolo era un „brothel" în felul celor ţinute, pe vremuri, de 
Mistress Collet, Tereza Berkley şi, în timpul din urmă, de Fanny 
Addison cea grasă, care acum zăcea în închisoare. Veneau 
acolo, subiectele lui Havelock Ellis, „prizoniere" pasionate, 
frumoase, cu pantofii parfumati, adoraţi de fetişişti, trepidante 
masochise câutîndu-şi îmblînzitorul neînduplecat, dandy care nu 
veneau „spre a introduce calmul antic, în mijlocul agitaţiei 
moderne", cum îl caracteriza un giînditor, ci dimpotrivă, spre a 
face chefuri, scandaluri şi a căuta ineditul cu orice preţ. După ce 
s-a convins în ce zile femeia se duce în acel brothel, a cerut con- 
cursul unor prieteni din poliţie şi a pus mina pe dînsa, tocmai 
cînd ieşea, înfăşurată în faimoasa ei blană. 

— Imi daţi voie, milady, să vă însoțesc o clipă? 

— De ce nu? Şi două, îi răspunse ea, cu un suris încîntător. 
Numai să nu mă plictiseşti. 

— Voi încerca. Atunci, să-mi spui ce ai căutat în casa aceea? 

— Dar nu eşti plictisitor de loc. Eşti de o impertinenţă rară! 
Şi, pentru că obrăznicia d-tale m-a uimit, mă grăbesc să te 
satisfac: am fost ca să mă amuz. 

— Fapta d-tale se pedepseşte. 

— Cred şi eu. E chiar nevoie să se pedepsească aspru şi la 
timp. Mă oblig ca, dacă mă mai prinzi prin partea locului, peste 
patruzeci de ani, cînd voi fi trecut de şaizeci, să-mi faci ce vei 
vrea. 


— Peste patruzeci de ani ? 

— Sigur. Atunci voi fi femeie bătrină şi voi merita toate 
rigorile legilor noastre. Acum, cînd tinereţea îmi zimbeşte, cînd 
toţi bărbaţii mă săgetează cu priviri lacome, dă-mi voie, oricine 
ai fi d-ta, să trăiesc si eu. 


— Uite ce e, milady, nu putem discuta, pe stradă, acest lucru. 
Dacă vrei, să ne urcăm sus, la mine, unde vom putea sta de 
vorbă. Stau aici, aproape. 

— Un şantaj! M-ai văzut ieşind dintr-o casă rău famată şi vrei 
să mă dobindeşti prin ameninţări. Păcat! Aveai şanse să reuşeşti 
şi fără acest odios procedeu modern. 

— In sfîrşit, te rog să-mi răspunzi: mergi la mine? 

— Hotărit nu! 

— Atunci voi întrebuința forţa. 

— Nu ştii cu cine ai de-a face. Sînt soţia unui important 
membru al Corpului Diplomatic. 

— Care probabil că n-ar fi bucuros să afle aceste lucruri. 

— Toate acestea nu te privesc pe d-ta. Am stat de vorbă, cîtă 
vreme ai fost hazliu. Acum şterge-o, că te plesnesc! 

In clipa aceea Warren scoase un mic fluier de argint. Abia 
suflă într-însul şi trei agenţi de poliţie, ieşiţi ca din pămînt, 
înconjurară femeia. 

— O urcati într-o maşină şi o duceţi sus, la mine. Dacă se 
opune, întrebuinţaţi forţa. Dacă loveşte, loviţi-o! 

Şi plecă. 

Peste cîteva minute, Baby, foarte calmă, şedea pe 
canapeaua verde din cabinetul lui Will Warren, povestind 
detectivului viaţa ei în casa consilierului de ambasadă. După ce 
termină, detectivul îi zise : 

— Ai dansat de două ori despuiată în faţa chimistului Selford. 
Nu tăgădui, căci sînt bine informat: odată la lvanovitz acasă şi, a 
doua oară, chiar la Selford. Ai făcut toate acestea spre a-ţi 
îndeplini misiunea de spioană sovietică. Dacă nu te ispiteşte 
Turnul Londrei,cu lespezile sale de piatră şi cu subteranele sale 
tenebroase, să-mi spui tot ce ai aflat de la dînsul şi despre 
dînsul. 

— Eu nu pot fi dusă în Turnul Londrei. 

-— D-ta poţi chiar muri acolo. 

— Eu nu voi muri în el. 


— Au murit acolo regi, darmite d-ta. Mai bine vorbeşte! 

— Iţi spun tot ce ştiu. Selford a omorît pe prinţesa Orlow, 
care făcea pe servitoarea în casa sa. John are scrisori de la 
dînsa. pe care vi le voi pune la dispoziţie, pentru că iubitul meu 
îl urăşte de moarte pe canalia de Selford. Odată în posesiunea 
acestor scrisori, îl veţi putea pierde. Ştiu că poliţia avea bănuieli, 
dar n-avea dovada. Proba ţi-o voi da eu. In privinţa uciderii 
băieţilor noştri n-avem alte probe. 

— N-am nevoie. în chestiunea lor pot face dovada gloanţelor 
şi o putem sili să vorbească pe negresa Nona, complicea lui 
Selford. Dar ce ştii despre „Epiderma Artificială" ? Sîntem 
informaţi că Intelligence Service a aflat, la Constantinopol, că 
prietenul d-tale a pus mîna pe „Epiderma Artificială". O are, sau 
n-o are? înainte de a răspunde, te rog să te gindeşti la Turnul 
Londrei şi la negrul meu Bob, care are specialitatea de a 
dezlega limbile. Poate că ai auzit de dînsul? 

-N-are nimic. Selford l-a păcălit. Pot să-ţi spun însă despre 
„Epiderma Artificială" unele lucruri, pe care nu le ştie nimeni. 
Mai avem agenţii în casa lui Selford. In afara de rolul ei 
destructiv, „Epiderma Artificială", poate fi întrebuințată şi în 
chirurgie. Ea poate înlocui perfect epiderma adevărată. Are 
toate însuşirile ei, ba e chiar mai rezistentă şi mai frumoasă.Dar 
e impermeabilă. Dacă îşi taie, sau îşi pierde cineva, dintr-o 
cauză oarecare, dintr-un accident, o porţiune de piele, ea poate 
fi perfect înlocuită prin „Epiderma Artificială". Totul e să nu fie 
de o prea mare întindere, întrucît aerul şi transpiraţia neputînd 
pătrunde printr-însa, oboseşte rinichii şi poate aduce chiar 
moartea. Acestea toate le ştiu din însemnările lui Selford, pe 
care un agent al nostru le-a copiat. Dar el n-a scris nici un rînd, 
nici un cuvînt, despre compoziţia acestei „Epiderme Artificiale" 
şi despre rolul ei în război. Se teme şi de umbra lui, mai cu 
seamă că lvanovitz, care e un fanfaron, l-a prevenit că are 
agenţi în casa lui. 

— Prinţesa Orlow nu v-a spus nimic de asasinarea lui Mary 
Selford? 

— Ba da, avem raportul ei scris. 

— Ascultă bine, frumuşico, tot ce îţi voi porunci. Poliţia 
oficială nu se amestecă, spre a nu supăra un membru al 
corpului diplomatic. Dar nimeni nu poate împiedica pe un 
cetăţeam englez — şi eu cunosc vreo zece din aceştia — să 


împuşte, pe stradă, pe o spioană sau s-o denunțe spre a fi 
închisă în Turnul Londrei. Cum ajungi acasă, vei lua scrisorile 
prinţesei Orlow şi rapoartele ei şi le vei trimite profesorului 
Vyner, la această adresă. 

Rupse o foaie din carnet şi îi scrise adresa. 

— Dacă vei face întocmai, vei fi iertată, pentru tot ce ai făcut. 

— Vă făgăduiesc că voi trimite profesorului, a cărui locuinţă 
mi-aţi indicat-o, dovezile cerute. 

— Ai văzut cum te-am ridicat de pe stradă. Asta o pot face 
oricînd, şi te sfătuiesc să nu-1 spui nimic rusului. Ar fi bine însă 
să-l sfătuieşti, ca din partea dumitale, să-şi retragă agenţii din 
casa Selford, căci altfel va fi rechemat. 

La plecare, Will Warren îi dădu un plic cu parale, ştiind că o 
femeie care frecventează casele de întîlnire are întotdeauna 
nevoie de bani. 


In tăcerea dcsăvirşită ce cuprinsese sala Curţii cu Juri, primul 
jurat anunţă răspicat: 

— Nu, nu este adevărat că domnişoara Doris Elliot a ucis, cu 
premeditare, pe Mary Selford... 

Intreaga sală izbucni în aplauze. Preşedintele agită clopoţelul: 

— Dacă mai văd manifestindu-se un singur semn de aprobare 
sau dezaprobare, evacuez sala. 

Publicul se linişti. Doamnele erau radioase. Studenţii, 
neputindu-se abţine, jucau pe loc. In sfîrşit preşedintele 
pronunţă sentinţa: 

— Juriul, aducînd un verdict negativ, Curtea achită pe Miss 
Elliot de orice penalitate şi ordonă punerea sa în libertate 
imediat, dacă alte cauze nu impun deținerea ei. 

Acum nimeni nu mai putea opri entuziasmul sălii. Toată 
lumea aplauda în delir. Femeile plingeau. Fu introdusă Doris 
Elliot. 

Albă, dreaptă, mîndră, ascultă, în picioare, sentinţa ce i se citi 
şi ei. 

Sissy Gray, cu Laurenţiu Martin şi ceilalţi prieteni ai lor, o 
aşteptară pînă se îndepliniră formalităţile de punere în libertate. 


Cînd se urcă, la ieşire, în automobilul soţilor Gray, publicul 
făcu achitatei o nouă manifestaţie de simpatie. 


La cîteva luni după aceste evenimente, în casa soţilor Gray 
avea loc logodna advocatului Laurenţiu Martin cu Doris Elliot. 
Era de faţă şi Maisie, care fusese luată, cu acest prilej, din 
internatul, unde îşi urma studiile şi unde funcţiona, ca 
subdirectoare, fosta ei profesoară, Doris. Nu lipsea nici d-na 
Hopkins, mătuşa lui Larry, care trăsese o spaimă straşnică 
atunci cînd el fusese răpit în drum spre ferma ei din apropierea 
metropolei. 

Petrecerea a ţinut pînă la ziuă. Laurenţiu şi Doris erau în 
culmea fericirii. 

In curînd, singuri şi setoşi de dragoste curată, plecau — soţ şi 
soţie —într-o lungă călătorie de nuntă. 

Naşi au fost: Sissy Gray şi Wanker, unchiul lui Doris, sosit cu 
întîrziere din India în vederea procesului. Naşul le-a dăruit toate 
bijuteriile prinţesei indiene. 

Cea mai mare bucurie a lui Doris, în afară de mîngiierile şi 
sărutările dragului ei Larry, era să-i trimeată lui Maisie, din 
fiecare localitate, cîte o frumoasă vedere, ţinînd-o în curent cu 
mersul voiajului lor şi anunţîndu-i ziua întoarcerei în ţară. 

Cu toate stăruinţele lui Will Warren negresa Nona fu arestată 
de către Sir Cawler. De asemenea şi fosta călăreaţă de circ 
Baby, pe care însă profesorul Vyner reuşi s-o pună în libertate, 
după citeva zile de arest, recunoscător pentru dovezile ce-i 
procurase în misterul Selford. 

Incercările celor mai mari chimişti englezi de a reconstitui 
„Epiderma Artificială" fură zadarnice. Au tăiat bucățele din ea, 
de pe buzele lui Selford, au găsit urme în laboratorul din palatul 
său, dar taina n-a putut fi pătrunsă. 

„Pielea îngerului negru" trebuie să rămînă în veci 
necunoscută —în vecii vecilor! Poate că Selford o împrumutase 
de la Diavol şi acesta şi-a luat-o îndărăt, în iad. 


Selford se răzbunase: el a dus îndărăt Morţii invenţia pe care 
susţinea că a desăvirşit-o numai prin ajutorul Morţii. 

Litvinov, comisarul externelor, trimise o notă foarte aspră 
consilierului de legaţie Ivan Ivanovitz, pentru bluff-ul în afacerea 
„Epidermei Artificiale". 

Moştenitoare bogată, frumoasă şi cuminte, instruită şi păzită 
pas cu pas de Doris Martin şi de Sissy Gray, Maisie Selford avea 
să fie, în curind, cea mai căutată partidă din aristocrația 
londoneză. 


